open-index/open-wikipedia-markdown huggingface dataset:
ਜੌਨ ਬਿੱਕਲੇ

**ਜੌਨ ਬਿੱਕਲੇ** (ਜਨਮ 1953) ਸੰਯੁਕਤ ਬਾਦਸ਼ਾਹੀ ਆਜ਼ਾਦੀ ਪਾਰਟੀ (ਯੂਕੇਆਈਪੀ) ਦਾ ਇੱਕ ਸਿਆਸਤਦਾਨ ਹੈ, ਜਿਸ ਨੂੰ ਯੂਕੇਆਈਪੀ ਵਲੋਂ 3 ਦਸੰਬਰ 2015 ਵਿੱਚ ਹੋਣ ਵਾਲੀ ਓਲਡਹੈਮ ਵੈਸਟ ਐਂਡ ਰੋਆਏਟਨ ( Oldham West and Royton) ਤੋਂ ਸੰਸਦ ਦੇ ਲਈ ਉਮੀਦਵਾਰ ਵਿਰੋਧੀ ਯੂਰਪੀ ਸੰਘ ਉਤਾਰਿਆ ਗਿਆ ਹੈ।

## ਇਹ ਵੀ ਦੇਖੋ
* ਕਾਮਨਵੈਲਥ ਆਫ਼ ਨੇਸ਼ਨਜ਼

## ਹਵਾਲੇ
## ਬਾਹਰਲੇ ਜੋੜ
* www.ukipnw.org.uk 
* www.manchestereveningnews.co.uk
* www.ft.com

ਸ਼੍ਰੇਣੀ:ਬਰਤਾਨਵੀ ਸਿਆਸਤਦਾਨ
ਤਾਇਵਾਨ ਲਾਲਟੈਣ ਉਤਸਵ

**ਤਾਇਵਾਨ ਲਾਲਟੈਣ ਉਤਸਵ** () ਆਵਾਜਾਈ ਅਤੇ ਸੰਚਾਰ ਦੇ ਮੰਤਰਾਲੇ ਦੇ ਟੂਰਿਸਮ ਬਿਊਰੋ ਦੁਆਰਾ ਤਾਇਵਾਨ ਵਿੱਚ ਸਾਲਾਨਾ ਤੌਰ 'ਤੇ ਮਨਾਇਆ ਜਾਂਦਾ ਹੈ। ਤਾਇਵਾਨ ਲਾਲਟੈਣ ਉਤਸਵ ਦੇ ਦੌਰਾਨ ਬਹੁਤ ਹੀ ਸਰਗਰਮੀ ਤੇ ਗਤੀਵਿਧੀਆਂ ਹੁੰਦੀ ਹਨ। ਲਾਲਟੈਣ ਉਤਸਵ ਤੇ ਹਜ਼ਾਰਾਂ ਹੀ ਲਾਲਟੈਣ ਤਾਇਵਾਨ ਦੇ ਪਿੰਗਕਸੀ ਜ਼ਿਲ੍ਹੇ ਜਲਾਏ ਜਾਂਦੇ ਹਨ। ਯਾਨਸ਼ੁਈ ਜ਼ਿਲ੍ਹੇ ਵਿੱਚ ਵੂਮਿਆਓ ਮੰਦਰ ਵਿੱਚ ਆਤਸ਼ਬਾਜ਼ੀ ਦਾ ਸਮਾਰੋਹ ਬੜੇ ਧੂਮ ਧਾਮ ਨਾਲ ਮਨਾਇਆ ਜਾਂਦਾ ਹੈ। ਤਾਇਨਾਨ ਯਾਨਸ਼ੁਈ ਆਤਸ਼ਬਾਜ਼ੀ ਦਾ ਉਤਸਵ ਸ਼ੁਰੂਆਤ ਵਿੱਚ ਬੁਰਾਈ ਤੇ ਬਿਮਾਰੀਆਂ ਨੂੰ ਸ਼ਹਿਰ ਤੋਂ ਦੂਰ ਭਜਾਉਣ ਲਈ ਬਣਾਇਆ ਗਿਆ ਸੀ। ਤਾਈਪੇਈ ਪਿੰਗਕਸੀ ਆਸਮਾਨੀ ਲੈਂਪ ਸਬਤੋਂ ਪਹਿਲਾਂ ਸੱਬ ਨੂੰ ਦੱਸਣ ਲਈ ਛੱਡੇ ਗਏ ਸੀ ਕੀ ਸ਼ਹਿਰ ਸੁਰੱਖਿਅਤ ਹੈ। ਇਹ ਲਾਲਟੈਣਾ ਨੂੰ ਮਨੋਭਾਵਨਾਵਾਂ ਤੇ ਮਾਲਕ ਦੀ ਤਸਵੀਰਾਂ ਨਾਲ ਸਜਾਇਆ ਗਿਆ ਸੀ। ਇਹ ਦੋਨੋਂ ਉਤਸਵਾਂ ਨੂੰ ਇੱਕਠੇ " ਉੱਤਰ ਦੀ ਆਤਸ਼ਬਾਜ਼ੀ ਤੇ ਦੱਖਣ ਦੇ ਆਸਮਾਨੀ ਲਾਲਟੈਣ " ਆਖਦੇ ਹਨ।

## ਮੁੱਖ ਲਾਲਟੈਣ 
ਮੁੱਖ ਲਾਲਟੈਣ ਦੇ ਪ੍ਰਕਰਨ ਨੂੰ ਅਕਸਰ ਚੀਨੀ ਜੋਤਸ਼ ਦੀ ਰਾਸ਼ੀ ਦੇ ਚਿੰਨ੍ਹ ਦੇ ਨਾਲ ਸੰਬੰਧਿਤ ਕਿੱਤਾ ਜਾਂਦਾ ਹੈ। ਸਾਰੇ ਦੇ ਸਾਰੇ ਤਕਰੀਬਨ 10 ਮੀਟਰ ਉੱਚੇ ਹੁੰਦੇ ਹਨ। ਸਨ 1999 ਤੋਂ ਹਰ ਇੱਕ ਲਾਲਟੈਣ ਦਾ ਆਪਣਾ ਇੱਕ ਅਲੱਗ ਸੰਗੀਤ ਹੁੰਦਾ ਰਿਹਾ ਹੈ ਜੋ ਕੀ 3 ਮਿੰਟ ਤੱਕ ਚਲਦਾ ਹੈ ਤੇ ਤਾਇਵਾਨ ਲਾਲਟੈਣ ਉਤਸਵ ਦੇ ਪ੍ਰਦਰਸ਼ਨ ਕਰਨ ਵੇਲੇ ਉਸਨੂੰ ਚਲਾਇਆ ਜਾਂਦਾ ਹੈ।

## ਛੋਟਾ ਲਾਲਟੈਣ
ਛੋਟਾ ਲਾਲਟੈਣ ਅਕਸਰ ਬੱਚਿਆਂ ਦੁਆਰਾ ਫੜਿਆ ਜਾਂਦਾ ਹੈ ਜਾਂ ਮੰਦਰ ਵਿੱਚ ਰੱਖਿਆ ਜਾਂਦਾ ਹੈ ਜਿਸ ਦੀ ਥੀਮ ਇਤਿਹਾਸਕ ਅੰਕੜੇ, ਪੰਛੀਆਂ ਦੇ ਚਿੱਤਰ ਆਦਿ ਨਾਲ ਸਜਾਏ ਹੁੰਦੇ ਹਨ।
 
## ਬਾਹਰੀ ਲਿੰਕ
* Tourism Bureau,Republic of China (Taiwan) 
* 2011 Taiwan Lantern Festival in MIAOLI 

ਸ਼੍ਰੇਣੀ:ਤਾਇਵਾਨ ਦੇ ਤਿਉਹਾਰ
ਸ਼੍ਰੇਣੀ:ਤਾਇਵਾਨ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਗੋਸ਼ਟਿ

**ਗੋਸ਼ਟਿ** ਪੁਰਾਤਨ ਪੰਜਾਬੀ ਸਾਹਿਤ ਦੀ ਇੱਕ ਵਿਧਾ ਹੈ ਜੋ ਕਾਵਿ ਤੇ ਵਾਰਤਕ ਦੋਵਾਂ ਰੂਪਾਂ 'ਚ ਮਿਲਦੀ ਹੈ। ਗੋਸ਼ਟ ਸ਼ਬਦ ਸੰਸਕ੍ਰਿਤ ਦੀ "ਗੋਸਠ" ਧਾਤੂ ਜਿਸਦਾ ਅਰਥ ਹੈ "ਇਕੱਠਾ ਕਰਨਾ" ਤੋਂ ਬਿਣਆ ਹੈ। ਗੋਸਟਿ ਵਾਰਤਾਲਾਪ ਦੇ ਰੂਪ ਵਿੱਚ ਹੁੰਦੀ ਹੈ। ਇਸ ਵਿੱਚ ਦੋ ਧਿਰਾਂ ਵਿਚਕਾਰ ਕਿਸੇ ਵਿਸ਼ੇ ਸੰਬੰਧੀ ਗਲਬਾਤ ਹੁੰਦੀ ਹੈ। "ਇਸ ਵਿਧਾ ਦਾ ਜਨਮ ਜਨਮ-ਸਾਖੀਆਂ ਤੋਂ ਹੋਇਆ ਮੰਨਿਆ ਜਾਂਦਾ ਹੈ।" "ਇਕ ਉੱਤਮ ਸਾਹਿਤਿਕ ਗੋਸਟਿ ਵਿੱਚ ਹਰ ਪ੍ਰਸ਼ਨ ਪਹਲੇ ਉੱਤਰ ਵਿਚੋਂ ਉਤਪਤ ਹੁੰਦਾ ਹੈ ਅਥਵਾ ਹਰ ਬੋਲ ਆਪਣੇ ਪੂਰਬਲੇ ਬੋਲ ਨਾਲ ਜੁੜਿਆ ਹੁੰਦਾ ਹੈ।" ਗੋਸਟਿ ਦੀ ਇੱਕ ਪਰਿਭਾਸ਼ਾ ਹੇਠ ਦਿਤੇ ਅਨੁਸਾਰ ਦਿੱਤੀ ਜਾ ਸਕਦੀ ਹੈ:

"ਗੋਸਟਿ ਸਾਹਿਤ ਦਾ ਇੱਕ ਅਜਿਹਾ ਰੂਪ ਹੈ ਜਿਸ ਵਿੱਚ ਦੋ ਜਾਂ ਦੋ ਤੋਂ ਵਧ ਪੁਰਸ਼ ਗਿਆਨ ਪ੍ਰਾਪਤੀ ਲਈ ਦਾਰਸ਼ਨਿਕ ਗੁੰਝਲਾਂ ਖੋਲ੍ਹਣ ਅਤੇ ਰਹੱਸਵਾਦੀ ਅਨੁਭਵਾਂ ਨੂੰ ਸਾਂਝਿਆਂ ਕਰਨ ਲਈ ਵਿਚਾਰ ਵਟਾਂਦਰਾ ਕਰਦੇ ਹਨ।ਇਹ ਵਿਚਾਰ ਵਟਾਂਦਰੇ ਦਾ ਮੁੱਢਲਾ ਰੂਪ ਗਲਬਾਤ ਜਾਂ ਵਾਰਤਾਲਾਪ ਹੀ ਹੈ ਪਰ ਇਹ ਗਲਬਾਤ ਸਧਾਰਨ ਨਾ ਰਹਿ ਕੇ ਵਿਸ਼ੇਸ਼ ਤਰਕਮਈ ਅਤੇ ਦਲੀਲਯੁਕਤ ਦੰਗ ਨਾਲ ਨਿਭਾਈ ਜਾਂਦੀ ਹੈ।"
*ਸਿਧ ਗੋਸਟਿ 
*ਮੱਕੇ ਮਦੀਨੇ ਦੀ ਗੋਸਟਿ 
*ਕਰੂੰ ਨਾਲ ਗੋਸਟਿ 
*ਨਿਰੰਕਾਰ ਨਾਲ ਗੋਸਟਿ 
*ਅਜਿਤੇ ਰੰਧਾਵੇ ਦੀ ਗੋਸਟਿ 
*ਸ਼ੇਖ ਬ੍ਰਹਮ ਨਾਲ ਗੋਸਟਿ 
2."ਗੁਰੂ ਨਾਨਕ ਤੋਂ ਭਿੰਨ ਗੋਸਟਿ" 
*ਗੋਸ਼ਟਾਂ ਗੁਰੂ ਅਮਰਦਾਸ ਕੀਆਂ 
*ਭਗਤਾਂ ਦੀਆਂ ਗੋਸ਼ਟਾਂ 
*ਨਾਥ ਪੰਥੀਆਂ ਦੀਆਂ ਗੋਸ਼ਟਾਂ 
*ਗੋਸਟਿ ਕ੍ਰਿਸ਼ਨ ਜੀ ਕੀ ਅਰੁ ਉਧੋ ਕੀ 
*ਗੋਸਟਿ ਰਾਮਚੰਦਰ ਤੇ ਲਛਮਣ ਜੀ ਕੀ
*ਗੋਸਟਿ ਰਾਮ ਗੀਤਾ 
*ਗੋਸਟਿ ਗਰਭ ਗੀਤਾ 
*ਗੋਸਟਿ ਸਾਰ ਗੀਤਾ
*ਗੋਸਟਿ ਗਿਆਨ ਮਾਲਾ 
*ਬਾਬਾ ਲਾਲ ਅਤੇ ਦਾਰਾ ਸ਼ਿਕੋਹ ਦੀ ਗੋਸਟਿ

3."ਹੱਥ ਲਿਖਤਾਂ ਦੇ ਰੂਪ ਵਿੱਚ ਪ੍ਰਾਪਤ ਗੋਸ਼ਟਾਂ" 
*ਮਕੇ ਦੀ ਗੋਸਟਿ 
*ਗੋਸਟਿ ਅਜਿਤੇ ਰੰਧਾਵੇ ਦੀ 
*ਗੋਸਟਿ ਜਨਕ ਨਾਲ
*ਗੋਸਟਿ ਨਿਰੰਕਾਰ ਨਾਲ 
*ਗੋਸਟਿ ਬੁਢ਼ਣ ਨਾਲ 
*ਗੋਸਟਿ ਕਲਜੁਗ ਨਾਲ 
*ਬਾਬਾ ਲਾਲ ਨਾਲ
*ਗੋਸਟਿ ਕੁਰਾਨ ਨਾਲ

## ਹਵਾਲੇ
ਸ਼੍ਰੇਣੀ:ਸਾਹਿਤ
ਸ਼੍ਰੇਣੀ:ਸਾਹਿਤ ਦੇ ਰੂਪ
ਗੁਰਮੁਖੀ ਅਖ਼ਬਾਰ

**ਗੁਰਮੁਖੀ ਅਖ਼ਵਾਰ** ਜੋ ਲਹੌਰ ਤੋਂ ਸ਼ੁਰੂ ਹੋਇਆ ਪਹਿਲਾ ਸੀ। ਇਸ ਦੇ ਐਡੀਟਰ ਪ੍ਰੋ: ਗੁਰਮੁਖ ਸਿੰਘ ਸਨ। ਡਾਕਟਰ ਲਾਈਟਨਰ ਦੀ ਮਦਦ ਨਾਲ ਸਿੰਘ ਸਭਾ ਲਹਿਰ ਦੇ ਆਗੂਆਂ ਨੇ 1877 ਵਿੱਚ ਓਰੀਐਂਟਲ ਕਾਲਜ ਹੁਣ ਪੰਜਾਬ ਯੂਨੀਵਰਸਿਟੀ, ਲਹੌਰ ਵਿੱਚ ਪੰਜਾਬੀ ਦੀ ਪੜ੍ਹਾਈ ਸ਼ੁਰੂ ਕਰਵਾ ਲਈ। ਪ੍ਰੋ: ਗੁਰਮੁਖ ਸਿੰਘ ਇਸ ਕਾਲਜ ਵਿੱਚ ਪੰਜਾਬੀ ਦੇ ਪ੍ਰੋਫ਼ੈਸਰ ਲਾਏ ਗਏ। ਸਿਰਫ਼ ਏਨਾ ਹੀ ਨਹੀਂ, ਬਲਕਿ ਇਸ ਕਾਲਜ ਵਿੱਚ ਗੁਰੂ ਗ੍ਰੰਥ ਸਾਹਿਬ ਦਾ ਪ੍ਰਕਾਸ਼ ਹੋਣਾ ਵੀ ਸ਼ੁਰੂ ਹੋ ਗਿਆ ਸੀ। ਸਿੰਘ ਸਭਾ, ਲਾਹੌਰ ਵਿੱਚ ਵੀ ਕਾਇਮ ਹੋਈ। ਇਸ ਦਾ ਪਹਿਲਾ ਇਕੱਠ, 2 ਨਵੰਬਰ, 1879 ਦੇ ਦਿਨ ਹੋਇਆ। ਇਸ ਦੇ ਨਾਲ ਹੀ 10 ਨਵੰਬਰ, 1879 ਦੇ ਦਿਨ ਇੱਕ ਗੁਰਮੁਖੀ ਅਖ਼ਬਾਰ ਵੀ ਸ਼ੁਰੂ ਕੀਤਾ ਗਿਆ। 
## ਹਵਾਲੇ
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਅਖ਼ਬਾਰ
ਅੰਮ੍ਰਿਤ ਵੇਲਾ

s]]
**ਅੰਮ੍ਰਿਤ ਵੇਲਾ** ਤੋਂ ਭਾਵ ਹੈ, ਉਹ ਵੇਲਾ, ਜੋ ਰਾਤ ਦਾ ਅੰਤਿਮ ਵੇਲਾ ਤੇ ਦਿਨ ਦਾ ਸ਼ੁਰੂਆਤੀ ਵੇਲਾ |
ਇਹ ਵੇਲਾ ਰਾਤ ਦੇ ਤਿੰਨ ਵਜੇ ਤੋਂ ਲੈ ਕੇ ਦਿਨ ਦੇ ਛੇ ਵਜੇ ਤੱਕ ਦਾ ਹੁੰਦਾ ਹੈ | ਗੁਰਬਾਣੀ ਵਿੱਚ ਇਸ ਵੇਲੇ ਨੂੰ "ਪ੍ਰਭੂ ਮਿਲਾਪ ਦਾ ਸਮਾਂ" ਕਿਹਾ ਜਾਂਦਾ ਹੈ। ਇਸ ਸਮੇਂ ਉੱਠ ਕੇ,ਇਸ਼ਨਾਨ ਕਰ ਕੇ ਨਾਮ ਬਾਣੀ ਦਾ ਸਿਮਰਨ ਕੀਤਾ ਜਾਂਦਾ ਹੈ। ਅੰਮ੍ਰਿਤ ਵੇਲੇ ਨਾਮ ਜਪਣ ਦੀ ਵੱਖਰੀ ਵਿਸ਼ੇਸਤਾ ਅਤੇ ਮਹੱਤਤਾ ਹੈ। ਹਰ ਇੱਕ ਮਨੁੱਖ ਆਪਣੀ ਸਖਸ਼ੀਅਤ ਦੇ ਮੁਤਾਬਕ ਚੰਗੀਆਂ ਜਾਂ ਮਾੜੀਆਂ ਕਿਰਨਾਂ ਛੱਡਦਾ ਹੈ। ਰੱਬ ਦੇ ਪਿਆਰੇ ਦੇ ਹਿਰਦੇ ਵਿੱਚੋਂ ਜੋ ਆਤਮਿਕ ਲਹਿਰਾਂ ਅਤੇ ਕਿਰਨਾਂ ਵਾਯੂਮੰਡਲ ਵਿੱਚ ਪਰਵੇਸ਼ ਕਰਦੀਆਂ ਹਨ ਉਹ ਅੰਮ੍ਰਿਤ ਵੇਲੇ ਨਾਮ ਜਪਣ ਵਾਲੇ ਜਗਿਆਸੂਆਂ ਦੀ ਵਿਰਤੀ ਜੋੜਨ ਵਿੱਚ ਸਹਾਇਤਾ ਕਰਦੀਆਂ ਹਨ। ਇਹ ਸਮਾਂ ਮੰਦ ਭਾਵਨਾਵਾਂ ਤੋਂ ਰਹਿਤ ਹੁੰਦਾ ਹੈ। ਇਸ ਸਮੇਂ ਕੋਈ ਸ਼ੋਰ-ਸ਼ਰਾਬਾ ਅਤੇ ਰੌਲਾ-ਰੱਪਾ ਨਹੀਂ ਹੁੰਦਾ। ਸਾਰੀ ਕੁਦਰਤ ਸਹਿਜ ਸੁਭਾਅ ਰੱਬੀ ਰੰਗ ਵਿੱਚ ਰੰਗੀ ਹੁੰਦੀ ਹੈ। ਸਿੱਖਾਂ ਦੇ ਚੌਥੇ ਗੁਰੂ ਰਾਮਦਾਸ ਜੀ ਨੇ ਅੰਮ੍ਰਿਤ ਵੇਲੇ ਦੀ ਮਹਾਨਤਾ ਅਤੇ ਉਸ ਨਾਲ ਜੁੜੀ ਗੁਰਸਿੱਖ ਦੀ ਰਹਿਣੀ ਬਹਿਣੀ ਨੂੰ ਗੁਰਬਾਣੀ ਵਿੱਚ ਸਮਝਾਇਆ ਹੈ।

;ਗੁਰ ਸਤਿਗੁਰ ਕਾ ਜੋ ਸਿਖੁ ਅਖਾਏ 
;ਸੁ ਭਲਕੇ ਉਠਿ ਹਰਿ ਨਾਮੁ ਧਿਆਐ।।...... ਗੁਰੂ ਗਰੰਥ ਸਾਹਿਬ ਅੰਗ 305

ਗੁਰੂ ਨਾਨਕ ਦੇਵ ਜੀ ਨੇ ਅੰਮ੍ਰਿਤ ਵੇਲੇ ਨੂੰ ਵਾਹਿਗੁਰੂ ਦੀ ਸ਼ਿਫਤ ਸਲਾਹ ਕਰਨ ਦਾ ਸਮਾਂ ਦੱਸਦੇ ਹਨ।

;ਅੰਮ੍ਰਿਤ ਵੇਲਾ ਸਚੁ ਨਾਉ ਵਡਿਆਈ ਵੀਚਾਰੁ।। ਗੁਰੂ ਗਰੰਥ ਸਾਹਿਬ ਅੰਗ 2

## ਇਹ ਵੀ ਵੇਖੋ 
* ਅੰਮ੍ਰਿਤ
* ਖਾਲਸਾ
* ਧਿਆਨ
* ਨਿਤਨੇਮ
* ਸਿੱਖ ਧਰਮ ਦੀ ਰੂਪਰੇਖਾ
* ਸਿੱਖ ਵਿਸ਼ਵਾਸ
* ਸਿੱਖ ਧਰਮ
* ਸਿਮਰਨ

## ਹਵਾਲੇ 
ਸ਼੍ਰੇਣੀ:ਸਿੱਖੀ ਅਧਾਰ
ਸ਼੍ਰੇਣੀ:ਸਿੱਖ ਧਰਮ
ਚਤਰ ਦਾਸ

**ਚਤਰ ਦਾਸ** ਦਾ ਜਨਮ 1595 ਈ ਵਿੱਚ ਹੋਇਆ।ਬਾਬਾ ਚਤਰ ਦਾਸ ਉਦਾਸੀ ਮਤ ਨਾਲ ਸਬੰਧਤ ਸਨ। ਚਤਰ ਦਾਸ ਸੰਤ ਦਾਸ ਦਾ ਚੇਲਾ ਸੀ।ਉਸ ਨੇ ਮਦ ਭਗਵਤ ਦੇ ਕੁਝ ਭਾਗ ਨੂੰ ਦੋਹਰੇ ਚੋਪਈ ਵਿੱਚ ਬਦਲਿਆ। ਇਹ ਬਾਰਵਾਂ ਸਕੰਧ ਸੀ ਜੋ 1635 ਵਿੱਚ ਪੂਰਾ ਕੀਤਾ। ਉਸ ਨੇ ਨਿੱਕੀ ਜਿਹੀ ਬਹਰ ਵਿੱਚ ਭਾਵ ਭਰੇ ਮਿਸਰੇ ਕੱਢੇ।ਉਸ ਨੇ ਵਧੀਆ ਕਾਫੀਏ ਦੀ ਵਰਤੋ ਕੀਤੀ।

## ਰਚਨਾਵਾਂ
*ਸ਼ਿਰੀ ਭਗਵਾਨ ਵਾਚ
*ਸੂਤ ਦੁਆਰਕਾ ਕੋ ਤੁਮ ਜਾਵੋ- ਸਮਾਚਾਰ ਸਭ ਜਾਏ ਜਨਾਵੋ।

## ਹਵਾਲੇ
ਸ਼੍ਰੇਣੀ:ਜਨਮ 1595
ਬਚਨ

**ਬਚਨ** ਅਠਾਰ੍ਹਵੀਂ ਸਦੀ ਦੀ ਪੰਜਾਬੀ ਵਾਰਤਕ ਦੇ ਕੁਝ ਪ੍ਰਮੁੱਖ ਰੂਪ ਰਹੇ ਹਨ ਜੋ ਇੱਕ ਨਿਵੇਕਲੀ ਵਾਰਤਕ ਵੰਨਗੀ ਹੈ। ਬਚਨ ਸ਼ਬਦ ਸੰਸਕ੍ਰਿਤ ਸ਼ਬਦ 'ਵਚਨ' ਦਾ ਤਦਭਵ ਰੂਪ ਹੈ ਜਿਸਦਾ ਅਰਥ 'ਬੋਲ' ਹੈ। ਇਹ ਭਾਰਤੀ ਸਾਧਾਂ, ਸੰਤਾਂ ਅਤੇ ਗੁਰੂਆਂ ਨਾਲ ਸੰਬੰਧਿਤ ਹਨ। ਬਚਨ ਦੇ ਸਮਾਨਾਰਥੀ ਸ਼ਬਦ "ਸੁਖਨ" ਅਤੇ "ਕੌਲ" ਵੀ ਹਨ। ਸੁਖਨ ਦਾ ਸਬੰਧ ਮੁਸਲਮਾਨ ਪੀਰਾਂ, ਫਕੀਰਾਂ ਹੈ ਅਤੇ ਕੌਲ ਦਾ ਸਬੰਧ ਗੁਰਬਾਣੀ ਨਾਲ ਹੈ। ਇਹ ਵੰਨਗੀ ਰੂਪ ਨਾਲ ਸਾਧਾਂ, ਪੀਰਾਂ, ਫਕੀਰਾਂ ਦੇ ਅਧਿਆਤਮਿਕ ਵਿਚਾਰਾਂ ਅਰਥਾਤ ਅਧਿਆਤਮਿਕ ਬੋਲਾਂ ਨੂੰ ਕਲਮਬੱਧ ਕੀਤਾ ਗਿਆ ਹੈ।

## ਇਤਿਹਾਸ
ਪੰਜਾਬੀ ਵਾਰਤਕ ਵਿਚੋਂ ਬਚਨ ਰੂਪ ਦਾ ਆਰੰਭ ਤਾਂ ਭਾਵੇਂ ਗੁਰੂ ਕਾਲ ਵਿੱਚ ਹੀ ਹੋ ਜਾਂਦਾ ਹੈ ਪਰ ਵਿਧੀਵਤ ਰੂਪ ਬਚਨ ਭਾਈ ਅੱਡਣਸ਼ਾਹੀ ਪਰੰਪਰਾ ਦੀ ਦੇਣ ਹੀ ਮੰਨੀ ਗਈ ਹੈ। ਇਹਨਾਂ ਦਾ ਰਚਨਾਕਾਲ 1740 ਈ. ਤੋਂ 1750 ਈ. ਮਨਿਆ ਜਾਂਦਾ ਹੈ।

## ਬਚਨ ਸੰਗ੍ਰਹਿ
ਇਹਨਾਂ ਰਚਨਾਵਾਂ ਵਿੱਚ ਗੁਰੂਆਂ,ਸੰਤਾਂ ਅਤੇ ਸੂਫ਼ੀ ਦਰਵੇਸ਼ਾਂ ਦੇ ਬਚਨ ਜਾਂ ਉਪਦੇਸ਼ਾਂ ਨੂੰ ਸ਼ਾਮਿਲ ਕੀਤਾ ਗਿਆ ਹੈ। ਪਿਆਰਾ ਸਿੰਘ ਪਦਮਨੇ "ਸੰਤ ਬਚਨਾਵਲੀ" ਪੁਸਤਕ ਵਿੱਚ ਚਾਰ ਪ੍ਰਕਾਰ ਦੇ ਬਚਨ ਸੰਗ੍ਰਹਿ ਕੀਤੇ ਹਨ
:-
*ਬਚਨ ਗੋਬਿੰਦ ਲੋਕਾਂ ਦੇ 
*ਬਚਨ ਗੁਰਮੁਖਾਂ ਕੇ 
*ਸੁਖਨ ਫਕੀਰਾਂ ਦੇ 
*ਅਹਿਵਾਲਿ ਸਾਂਈ ਲੋਕਾਂ ਦੇ

## ਨਮੂਨਾ
ਇਸ ਵੰਨਗੀ ਦੇ ਸਾਹਿਤ ਦਾ ਇੱਕ ਨਮੂਨਾ "ਭਾਈ ਪੈਹਂਦਾ ਵਾਲੀ ਬੀੜ" ਵਿੱਚ ਸੁਰੱਖਿਅਤ ਹੈ। ਇਸ ਵੰਨਗੀ ਨੂੰ ਸਾਖੀ "ਗੁਰੂ ਅਮਰਦਾਸ ਜੀ" ਦੇ ਸਿਰਲੇਖ ਹੇਠ ਅੰਕਿਤ ਕੀਤਾ ਗਿਆ ਹੈ। ਇਹ ਇੱਕ ਤਰ੍ਹਾਂ ਨਾਲ ਸਿੱਖਾਂ ਦਾ ਰਹਿਤਨਾਮਾ ਹੈ। ਇਸ ਦੀ ਉਦਾਹਰਨ ਹੈ:-
"ਸ਼੍ਰੀ ਸਤਿਗੁਰੂ ਬੋਲਿਆ ਜੁ ਪੰਜਿ ਕੰਮ ਨਾ ਕਰੈ ਅਤੇ ਪੰਜਿ ਕੰਮ ਕਰੈ ਜੇ ਗੁਰੂ ਕਰਾਵੈ। ਨਾ ਕਰੇ ਪੰਜਿ ਕੰਮ। ਪਰ ਦਰਬ ਨ ਹਿਰੈ। ਪਰ ਇਸਤ੍ਰੀ ਨ ਰਵੈ। ਪਰ ਨਿੰਦਾ ਨ ਕਰੈ। ਜੂਆ ਨ ਖੇਲੈ। ਮਦ ਮਾਸ ਨ ਖਾਇ। ਪੰਜਿ ਕੰਮ ਕਰੈ ਸੁ ਜੀਵਨ ਮੁਕਤਿ ਹੈ: ਸੰਗਤਿ ਨਿਤ ਜਾਇ ਕਿਛ ਮੁਹ ਪਾਵਣੈ ਨੋ ਲੈ ਜਾਇ। ਅਤੇ ਆਰਤੀ ਕੀਰਤਨ ਸੁਣੈ ਸਵੈ। ਅਰਥੀ ਤੇ ਦੁਖੀਐ ਨਿਮਾਣੇ ਕੋ ਮਾਣੁ ਕੋ ਦੇਇ ਪਰਉਪਕਾਰ ਕਰਾਵੈ ਲੋਚੈ। ਜਿਸ ਨੋ ਕੁੜਮਾਈ ਕੋਈ ਨ ਕਰੈ ਤਿਸ ਕੋ ਪੁੰਨ ਅਰਥ ਲੋਚਿ ਕਰਿ ਕਰਾਵੈ ਅਕੈ ਆਪਿ ਕਰੈ। ਸਭਨਾ ਜੀਆ ਕਾ ਭਲਾ ਮਨਾਵੈ ਕੋਈ ਦੁਖੈ ਨਾਹੀ ਆਤਮਾ ਬ੍ਰਹਮ ਪਛਾਣੈ। ਵਡੀ ਪੂਜਾ ਏਹਾ ਹੈ।

 
## ਹਵਾਲੇ
ਸ਼੍ਰੇਣੀ:ਸਾਹਿਤ
ਆਇਜ਼ਾ ਖਾਨ

**ਆਇਜ਼ਾ ਖਾਨ, **(),  ਇੱਕ ਪਾਕਿਸਤਾਨੀ ਮਾਡਲ ਅਤੇ ਅਦਾਕਾਰਾ ਹੈ। ਉਸਨੇ ਆਪਣਾ ਮਾਡਲਿੰਗ ਕੈਰੀਅਰ 16 ਸਾਲਾਂ ਦੀ ਉਮਰ ਵਿੱਚ ਸ਼ੁਰੂ ਕੀਤਾ ਸੀ। 2009 ਵਿੱਚ ਉਸਨੇ ਹਮ ਟੀਵੀ ਦੇ ਇੱਕ ਟੀਵੀ ਡਰਾਮੇ ਤੁਮ ਜੋ ਮਿਲੇ ਨਾਲ ਅਦਾਕਾਰੀ ਵਿੱਚ ਕੈਰੀਅਰ ਦੀ ਸ਼ੁਰੂਆਤ ਕੀਤੀ ਸੀ।

## ਕਰੀਅਰ 
ਆਇਜ਼ਾ ਖਾਨ ਨੇ ਸਕੂਲ ਵਿੱਚ ਪੜ੍ਹਦੇ ਹੋਏ ਇੱਕ ਮੁਕਾਬਲੇ "ਪੈਂਟੇਨ ਸ਼ਾਈਨ ਪ੍ਰਿੰਸੇਸ" ਵਿੱਚ ਹਿੱਸਾ ਲਿਆ ਅਤੇ ਪਹਿਲੀ ਰਨਰ ਅੱਪ ਵਜੋਂ ਸਾਹਮਣੇ ਆਈ। ਇਸ ਤੋਂ ਤੁਰੰਤ ਬਾਅਦ, ਉਸ ਨੂੰ ਇੱਕ ਟੈਲੀਕਾਮ ਇਸ਼ਤਿਹਾਰ ਵਿੱਚ ਇੱਕ ਮਾਡਲ ਵਜੋਂ ਕੰਮ ਕਰਨ ਦੀ ਪੇਸ਼ਕਸ਼ ਕੀਤੀ ਗਈ ਅਤੇ ਫਿਰ ਉਸ ਨੇ ਮਾਡਲਿੰਗ ਵੱਲ ਧਿਆਨ ਦੇਣਾ ਸ਼ੁਰੂ ਕਰ ਦਿੱਤਾ। ਆਪਣੇ ਕਾਲਜ ਦੀ ਸ਼ੁਰੂਆਤ ਕਰਦੇ ਸਮੇਂ, ਉਸ ਨੇ ਹੋਰ ਮਾਡਲਿੰਗ ਪੇਸ਼ਕਸ਼ਾਂ ਲੈਣੀਆਂ ਸ਼ੁਰੂ ਕਰ ਦਿੱਤੀਆਂ ਅਤੇ ਅੰਤ ਵਿੱਚ ਆਪਣੀ ਪੜ੍ਹਾਈ ਜਾਰੀ ਰੱਖਣ ਦੀ ਬਜਾਏ ਸ਼ੋਅਬਿਜ਼ ਵਿੱਚ ਤਬਦੀਲ ਹੋ ਗਈ, ਜਿਸ ਦਾ ਖੁਲਾਸਾ ਉਸ ਨੇ ਏਆਰਵਾਈ ਡਿਜੀਟਲ 'ਤੇ ਨਿਦਾ ਯਾਸਿਰ ਨਾਲ ਆਪਣੀ ਇੰਟਰਵਿਊ ਵਿੱਚ ਕੀਤਾ। ਉਸ ਨੇ 18 ਸਾਲ ਦੀ ਉਮਰ ਵਿੱਚ ਇੱਕ ਅਭਿਨੇਤਰੀ ਦੇ ਤੌਰ 'ਤੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ, ਹਮ ਟੀਵੀ 'ਤੇ ਪ੍ਰਸਾਰਿਤ ਰੋਮਾਂਸ 'ਤੁਮ ਜੋ ਮਿਲੀ' ਵਿੱਚ ਇੱਕ ਸਹਾਇਕ ਭੂਮਿਕਾ ਨਾਲ ਆਪਣੀ ਸ਼ੁਰੂਆਤ ਕੀਤੀ। ਕਈ ਟੈਲੀਵਿਜ਼ਨ ਲੜੀਵਾਰਾਂ ਵਿੱਚ ਸਹਾਇਕ ਭੂਮਿਕਾਵਾਂ ਕਰਨ ਤੋਂ ਬਾਅਦ, ਉਹ ਜੀਓ ਟੀਵੀ ਰੋਮਾਂਟਿਕ ਡਰਾਮਾ 'ਟੂਟੇ ਹੂਏ ਪਰ' (2011) ਵਿੱਚ ਪ੍ਰਮੁੱਖ ਅਭਿਨੇਤਰੀ ਵਜੋਂ ਦਿਖਾਈ ਦਿੱਤੀ।  ਉਸ ਨੇ ਬਾਅਦ ਵਿੱਚ ਡਰਾਮਾ ਅਕਸ (2012), ਰੋਮਾਂਟਿਕ ਡਰਾਮਾ ਕਹੀ ਅਣਕਹੀ (2012), ਅਤੇ ਅਧੂਰੀ ਔਰਤ (2013), ਪਰਿਵਾਰਕ ਡਰਾਮਾ ਮੇਰੀ ਮੇਹਰਬਾਨ (2014), ਅਤੇ ਦੁਖਦ ਰੋਮਾਂਸ ਵਿੱਚ ਕਈ ਭੂਮਿਕਾਵਾਂ ਨਾਲ ਆਪਣੇ ਆਪ ਨੂੰ ਪਾਕਿਸਤਾਨ ਵਿੱਚ ਇੱਕ ਪ੍ਰਮੁੱਖ ਅਭਿਨੇਤਰੀ ਵਜੋਂ ਸਥਾਪਿਤ ਕੀਤਾ। 'ਤੁਮ ਕੋਨ ਪੀਆ' (2016), ਜਿਸ ਸਭ ਨੇ ਉਸ ਦੀ ਵਿਆਪਕ ਮਾਨਤਾ ਪ੍ਰਾਪਤ ਕੀਤੀ। 2014 ਦੇ ਸਮਾਜਿਕ ਡਰਾਮੇ ਪਿਆਰੇ ਅਫਜ਼ਲ ਵਿੱਚ ਉਸਦੇ ਪ੍ਰਦਰਸ਼ਨ ਨੇ ਉਸਦੀ ਆਲੋਚਨਾਤਮਕ ਪ੍ਰਸ਼ੰਸਾ ਅਤੇ ਸਰਬੋਤਮ ਟੈਲੀਵਿਜ਼ਨ ਅਦਾਕਾਰਾ ਲਈ ਲਕਸ ਸਟਾਈਲ ਅਵਾਰਡ ਹਾਸਲ ਕੀਤਾ। 2019-20 ਦੇ ਰੋਮਾਂਟਿਕ ਡਰਾਮੇ 'ਮੇਰੇ ਪਾਸ ਤੁਮ ਹੋ' ਵਿੱਚ ਉਸਦੇ ਪ੍ਰਦਰਸ਼ਨ ਨੇ ਉਸਦੀ ਆਲੋਚਨਾਤਮਕ ਪ੍ਰਸ਼ੰਸਾ ਕੀਤੀ ਅਤੇ ਸਰਬੋਤਮ ਟੈਲੀਵਿਜ਼ਨ ਅਭਿਨੇਤਰੀ ਲਈ ਪਾਕਿਸਤਾਨ ਇੰਟਰਨੈਸ਼ਨਲ ਸਕ੍ਰੀਨ ਅਵਾਰਡ ਹਾਸਲ ਕੀਤਾ। ਮੀਡੀਆ ਵਿੱਚ ਇਹ ਗੱਲ ਆਮ ਸੀ ਕਿ ਉਹ ਵਿਆਹ ਤੋਂ ਬਾਅਦ ਅਦਕਾਰੀ ਛੱਡ ਰਹੀ ਹੈ, ਪਰ ਇੱਕ ਇੰਟਰਵੀਊ ਵਿੱਚ ਉਸਨੇ ਇਹ ਸਪਸ਼ਟ ਕੀਤਾ ਕਿ ਉਹ ਅਦਾਕਾਰੀ ਨਹੀਂ ਛੱਡੇਗੀ।
ਆਇਜਾ ਅਤੇ ਦਾਨਿਸ਼ 13 ਜੁਲਾਈ 2015 ਨੂੰ ਇੱਕ ਬੱਚੀ ਦੇ ਮਾਤਾ-ਪਿਤਾ ਬਣੇ ਜਿਸਦਾ ਨਾਮ ਹੂਰੈਨ ਹੈ।

## ਟੈਲੀਵਿਜ਼ਨ 
## ਅਵਾਰਡਸ ਅਤੇ ਨਾਮਜਦਗੀਆਂ 
## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਸ਼੍ਰੇਣੀ:21ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:ਮਹਿਲਾ ਹਫ਼ਤਾ 2022 ਵਿੱਚ ਸੋਧੇ ਗਏ ਲੇਖ
ਫੈਬਰਿਕ ਜੀਨੇ

**ਫੈਬਰਿਕ ਜੀਨੇ** ਫਰਾਂਸ ਦਾ ਫੈਨਸਿੰਗ ਦਾ ਇੱਕ ਰਿਟਾਇਰਡ ਖਿਡਾਰੀ ਹੈ। ਉਹ ਫੈਨਸਿੰਗ ਵਿੱਚ ਏਪੇ ਈਵੰਟ ਖੇਡਦਾ ਸੀ।

ਜੀਨੇ ਨੇ 2004 ਅਤੇ 2008 ਦੀਆਂ ਉਲੰਪਿਕ ਖੇਡਾਂ ਵਿੱਚ ਏਪੇ ਟੀਮ ਈਵੰਟ ਵਿੱਚ ਸੋਨ ਤਮਗੇ ਅਤੇ 2008 ਵਿੱਚ ਵਿਅਕਤੀਗਤ ਪ੍ਰਤਿਯੋਗਿਤਾ ਵਿੱਚ ਚਾਂਦੀ ਦਾ ਤਮਗਾ ਜਿੱਤਿਆ। ਉਸਦਾ ਭਰਾ ਜੇਰੋਮ ਜੀਨੇ ਵੀ ਫੈਨਸਿੰਗ ਦਾ ਖਿਡਾਰੀ ਹੈ।

## ਹਵਾਲੇ
ਸ਼੍ਰੇਣੀ:ਫੈਨਸਿੰਗ ਦੇ ਖਿਡਾਰੀ
ਸ਼੍ਰੇਣੀ:ਫਰਾਂਸ ਦੇ ਫੈਨਸਿੰਗ ਖਿਡਾਰੀ
ਭਾਈ ਗੁਲਾਬ ਦਾਸ

**ਭਾਈ ਗੁਲਾਬ ਦਾਸ ਜੀ** ਇਕ ਨਿਰਮਲੇ ਸਾਧੂ ਸਨ।ਇਨ੍ਹਾਂ ਦਾ ਜਨਮ 1732 ਈਂ ਵਿਚ ਮਾਤਾ ਗੋਰੀ ਦੀ ਕੁੱਖੋਂ ਪਿਤਾ ਰਾਇਆ ਦੇ ਘਰ,ਪਿੰਡ ਸੇਖਣ ਜਿਸ ਨੂੰ ਸੇਖਮ ਵੀ ਆਖਦੇ ਹਨ।ਜਿਲ੍ਹਾ ਲਾਹੋਰ ਤਹਿਸੀਲ ਚੂਣੀਆਂ ਥਾਣਾ ਸਰਾਇਮੁਗ਼ਲ ਵਿਚ ਹੋਇਆ। ਆਪ ਜੀ ਨੂੰ ਕਈ ਨਾਵਾਂ ਨਾਲ ਜਾਣਿਆ ਜਾਦਾਂ ਹੈ ਗੁਲਾਬ ਸਿੰਘ,ਸੰਤ ਗੁਲਾਬ ਸਿੰਘ,ਭਾਈ ਗੁਲਾਬ ਸਿੰਘ ਪੰਡਤ ਗੁਲਾਬ ਸਿੰਘ।
 

## ਸਿੱਖਿਆ ਪ੍ਰਾਪਤੀ
ਭਾਈ ਗੁਲਾਬ ਸਿੰਘ ਨੇ ਸੰਤ ਮਾਨ ਸਿੰਘ ਜੀ ਤੋਂ ਧਰਮ ਦੀ ਸਿੱਖਿਆ ਕਾਸ਼ੀ ਵਿੱਚ ਰਹਿ ਕੇ ਪ੍ਰਾਪਤੀ ਕੀਤੀ।

## ਰਚਨਾਵਾਂ
#ਭਾਵ ਰਸਾਮ੍ਰਿਤ ਗ੍ਰੰਥ(1777ਈਂ)
#ਮੋਖ ਪੰਥ ਪ੍ਰਕਾਸ਼(1778ਈਂ) ਇਸ ਗ੍ਰੰਥ  ਦੀ ਰਚਨਾ ਦਮਦਮਾ ਸਾਹਿਬ  ਵਿਚ ਹੋਈ।
#ਪ੍ਰਬੋਧ ਚੰਦਰ ਨਾਟਕ(1789ਈਂ) ਇਹ ਰਚਨਾ ਬ੍ਰਿਜ ਭਾਸ਼ਾ ਵਿਚ ਹੈ।
#ਅਧਿਆਤਮਿਕਤਾ ਰਮਾਇਣ(1782ਈਂ)

## ਹਵਾਲੇ
ਸ਼੍ਰੇਣੀ:ਜਨਮ 1732
ਮੋਕਸ਼

**ਪ੍ਰਿਥਾ ਸੇਨਗੁਪਤਾ** ਜਿਸ ਨੂੰ ਪੇਸ਼ੇਵਰ ਤੌਰ 'ਤੇ **ਮੋਕਸ਼** ਵਜੋਂ ਜਾਣਿਆ ਜਾਂਦਾ ਹੈ, ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ, ਅਧਿਆਪਕਾ ਅਤੇ ਕਲਾਸੀਕਲ ਡਾਂਸਰ ਹੈ, ਜਿਸ ਨੇ ਫ਼ਿਲਮ ਉਦਯੋਗ ਵਿੱਚ ਕਰੀਅਰ ਬੰਗਾਲੀ ਫ਼ਿਲਮਾਂ ਤੋਂ ਸ਼ੁਰੂ ਕੀਤਾ ਸੀ ਅਤੇ ਉਹ ਤਾਮਿਲ ਸਿਨੇਮਾ, ਤੇਲਗੂ ਸਿਨੇਮਾ ਅਤੇ ਮਲਿਆਲਮ ਸਿਨੇਮਾ ਵਿੱਚ ਵੀ ਦਿਖਾਈ ਦਿੱਤੀ। ਉਸ ਦੀ ਪਹਿਲੀ ਮੁੱਖ ਬੰਗਾਲੀ ਫ਼ਿਲਮ *ਕਰਮਾ* (2020), ਪਹਿਲੀ ਤਾਮਿਲ ਫ਼ਿਲਮ *ਯੇਵਾਲ* (2022), ਪਹਿਲੀ ਤੇਲਗੂ ਫ਼ਿਲਮ *ਲੱਕੀ ਲਕਸ਼ਮਣ* (2022) ਅਤੇ ਪਹਿਲੀ ਮਲਿਆਲਮ ਫਿਲਮ *ਕਲਾਨਮ ਭਾਗਵਤੀਯਮ* (2023) ਹੈ।

## ਆਰੰਭਕ ਜੀਵਨ 
ਮੋਕਸ਼ ਦਾ ਜਨਮ ਪ੍ਰਿਥਾ ਸੇਨਗੁਪਤਾ ਦੇ ਰੂਪ ਵਿੱਚ ਹੋਇਆ ਸੀ ਅਤੇ ਉਹ ਪੱਛਮੀ ਬੰਗਾਲ ਦੇ ਕੋਲਕਾਤਾ ਦੇ ਉੱਤਰੀ 24 ਪਰਗਨਾ ਜ਼ਿਲ੍ਹੇ ਦੇ ਬੈਰਕਪੁਰ ਤੋਂ ਹੈ। ਉ ਸਨੇ ਸੇਂਟ ਕਲੈਰੇਟ ਸਕੂਲ, ਬੈਰਕਪੁਰ, ਅਤੇ ਡਗਲਸ ਮੈਮੋਰੀਅਲ ਹਾਇਰ ਸੈਕੰਡਰੀ ਸਕੂਲ, ਬੈਰਕਪੁਰ ਤੋਂ ਪੜ੍ਹਾਈ ਕੀਤੀ। ਉਹ ਸੇਂਟ ਆਗਸਟੀਨ ਡੇ ਸਕੂਲ, ਬੈਰਕਪੁਰ ਵਿੱਚ ਇੱਕ ਅਧਿਆਪਕਾ ਵਜੋਂ ਕੰਮ ਕਰਦੀ ਸੀ, ਜਿੱਥੇ ਉਹ ਨ੍ਰਿਤ ਵੀ ਸਿਖਾਉਂਦੀ ਸੀ। ਉਹ ਨਾਲ-ਨਾਲ ਕੰਮ ਕਰਦੀ ਅਤੇ ਪੜ੍ਹਾਈ ਵੀ ਕਰਦੀ ਸੀ। ਉਹ ਇੱਕ ਕਲਾਸੀਕਲ ਡਾਂਸਰ ਹੈ ਜਿਸ ਨੂੰ ਭਰਤਨਾਟਿਅਮ, ਕੱਥਕ ਅਤੇ ਓਡੀਸੀ ਵਿੱਚ ਸਿਖਲਾਈ ਦਿੱਤੀ ਗਈ ਹੈ।

## ਕਰੀਅਰ 
ਉਸ ਨੇ ਆਪਣੇ ਅਦਾਕਾਰੀ ਕਰੀਅਰ ਦੀ ਸ਼ੁਰੂਆਤ ਬੰਗਾਲੀ ਫ਼ਿਲਮ ਇੰਡਸਟਰੀ ਤੋਂ ਕੀਤੀ। ਆਪਣੇ ਸ਼ੁਰੂਆਤੀ ਕਰੀਅਰ ਵਿੱਚ, ਉਹ *ਫਿਲਟਰ ਕਾਫੀ ਲਿਕਰ ਚਾ* ਅਤੇ *ਸਵਿਟਜ਼ਰਲੈਂਡ* ਵਰਗੀਆਂ ਫ਼ਿਲਮਾਂ ਵਿੱਚ ਨਜ਼ਰ ਆਈ। ਉਹ ਬੰਗਾਲੀ ਫ਼ਿਲਮ *ਕਰਮਾ* (2020) ਵਿੱਚ ਮੁੱਖ ਭੂਮਿਕਾ ਨਿਭਾਉਣ ਤੱਕ ਸਹਾਇਕ ਭੂਮਿਕਾਵਾਂ ਨਿਭਾਉਂਦੀ ਰਹੀ। ਇਸ ਤੋਂ ਬਾਅਦ ਬੰਗਾਲੀ ਫ਼ਿਲਮ *ਸ਼ੋਰਸ਼ੇਫੂਲ* ਵਿੱਚ ਇੱਕ ਹੋਰ ਮੁੱਖ ਭੂਮਿਕਾ ਨਿਭਾਈ ਗਈ। 2022 ਵਿੱਚ, ਉਸ ਨੇ ਮਨੋਵਿਗਿਆਨਕ ਥ੍ਰਿਲਰ *ਯੇਵਾਲ* ਵਿੱਚ ਮੁੱਖ ਭੂਮਿਕਾ ਨਿਭਾਈ, ਜੋ ਕਿ ਜਾਦੂ-ਟੂਣੇ 'ਤੇ ਅਧਾਰਤ ਇੱਕ ਤਾਮਿਲ ਫ਼ਿਲਮ ਸੀ। ਉਸੇ ਸਾਲ, ਉਸ ਨੇ ਤੇਲਗੂ ਡਰਾਮਾ *ਲੱਕੀ ਲਕਸ਼ਮਣ* ਵਿੱਚ ਅਭਿਨੈ ਕੀਤਾ। *ਦ ਟਾਈਮਜ਼ ਆਫ਼ ਇੰਡੀਆ* ਦੇ ਆਲੋਚਕ ਨੇ ਲਿਖਿਆ ਕਿ "ਮੋਕਸ਼, ਸ਼੍ਰੇਆ ਦੇ ਰੂਪ ਵਿੱਚ, ਇੱਕ ਸ਼ਾਨਦਾਰ ਪ੍ਰੇਮੀ ਨੂੰ ਵਧੀਆ ਢੰਗ ਨਾਲ ਪੇਸ਼ ਕਰਦੀ ਹੈ"।

2023 ਦੇ ਤੇਲਗੂ ਰੋਮਾਂਟਿਕ ਡਰਾਮਾ *ਨੀਥੋਨ ਨੇਨੂ* ਵਿੱਚ, ਉਸ ਨੇ ਸੀਤਾ ਦੀ ਭੂਮਿਕਾ ਨਿਭਾਈ, ਜੋ ਕਿ ਦੋ ਮੁੱਖ ਮਹਿਲਾ ਕਿਰਦਾਰਾਂ ਵਿੱਚੋਂ ਇੱਕ ਸੀ। *ਦ ਹੰਸ ਇੰਡੀਆ* ਦੇ ਇੱਕ ਆਲੋਚਕ ਨੇ ਨੋਟ ਕੀਤਾ ਕਿ "ਮੋਕਸ਼ ਆਪਣੇ ਪ੍ਰਦਰਸ਼ਨ ਨਾਲ ਇੱਕ ਸਕਾਰਾਤਮਕ ਪ੍ਰਭਾਵ ਛੱਡਦੀ ਹੈ"। ਮੋਕਸ਼ਾ ਨੇ ਆਡੀਸ਼ਨ ਦਿੱਤਾ ਅਤੇ ਉਸ ਨੂੰ ਆਪਣੀ ਪਹਿਲੀ ਮਲਿਆਲਮ ਫ਼ਿਲਮ, *ਕਲਾਨਮ ਭਾਗਵਤੀਯਮ* (2023) ਲਈ ਚੁਣਿਆ ਗਿਆ, ਜਿਸ ਦਾ ਨਿਰਦੇਸ਼ਨ ਈਸਟ ਕੋਸਟ ਵਿਜਯਨ ਨੇ ਕੀਤਾ ਸੀ, ਜਿਸ ਵਿੱਚ ਉਸ ਨੇ ਭਾਗਵਤੀ ਦੀ ਮੁੱਖ ਭੂਮਿਕਾ ਨਿਭਾਈ ਸੀ। ਆਪਣੀ ਸਮੀਖਿਆ ਵਿੱਚ, *ਓਨਮੈਨੋਰਮਾ ਨੇ* "ਸਿਰਲੇਖ ਦੇ ਕਿਰਦਾਰ ਵਜੋਂ ਸ਼ਾਨਦਾਰ ਪ੍ਰਦਰਸ਼ਨ" ਲਈ ਉਸਦੀ ਪ੍ਰਸ਼ੰਸਾ ਕੀਤੀ।

2024 ਵਿੱਚ, ਉਸ ਨੇ ਤੇਲਗੂ ਰੋਮਾਂਟਿਕ ਥ੍ਰਿਲਰ *ਆਈ ਹੇਟ ਯੂ* ਵਿੱਚ ਮੁੱਖ ਭੂਮਿਕਾ ਨਿਭਾਈ। ਉਸ ਨੇ ਚਿਲੁਕੁਰੀ ਆਕਾਸ਼ ਰੈੱਡੀ ਦੁਆਰਾ ਨਿਰਦੇਸ਼ਤ ਆਪਣੀ ਦੂਜੀ ਤੇਲਗੂ ਫ਼ਿਲਮ, ਰੋਮਾਂਟਿਕ ਡਰਾਮਾ *ਅਲਾਨਾਤੀ ਰਾਮਚੰਦਰੂਡੂ* (2024) ਵਿੱਚ ਵੀ ਮਹਿਲਾ ਮੁੱਖ ਭੂਮਿਕਾ ਨਿਭਾਈ। ਉਸ ਨੇ ਈਸਟ ਕੋਸਟ ਵਿਜਯਨ ਨਾਲ ਡਰਾਉਣੀ ਫ਼ਿਲਮ *ਚਿਥਿਨੀ* (2024) ਵਿੱਚ ਦੁਬਾਰਾ ਸਹਿਯੋਗ ਕੀਤਾ। ਉਸ ਨੇ ਇੱਕ ਦੁਸ਼ਟ ਆਤਮਾ ਦੀ ਮੁੱਖ ਭੂਮਿਕਾ ਨਿਭਾਈ।

## ਨਿੱਜੀ ਜ਼ਿੰਦਗੀ 
ਮੋਕਸ਼ ਇੱਕ ਹਿੰਦੂ ਹੈ। ਅਗਸਤ 2024 ਵਿੱਚ, ਉਸ ਨੇ 2024 ਦੇ ਕੋਲਕਾਤਾ ਬਲਾਤਕਾਰ ਅਤੇ ਕਤਲ ਦੇ ਵਿਰੋਧ ਵਿੱਚ ਇੱਕਜੁੱਟਤਾ ਪ੍ਰਗਟ ਕਰਨ ਲਈ ਸੰਤੋਸ਼ਪੁਰ, ਕੋਲਕਾਤਾ ਵਿਖੇ ਕਵੀ ਕਾਜ਼ੀ ਨਜ਼ਰੁਲ ਇਸਲਾਮ ਦੇ ਇੱਕ ਗੀਤ 'ਤੇ ਸਟ੍ਰੀਟ ਡਾਂਸ ਪੇਸ਼ ਕੀਤਾ। ਇਹ ਸੋਸ਼ਲ ਮੀਡੀਆ ਪਲੇਟਫਾਰਮਾਂ 'ਤੇ ਵਾਇਰਲ ਹੋ ਗਿਆ।

## ਫ਼ਿਲਮੋਗ੍ਰਾਫੀ 
### ਟੈਲੀਵਿਜ਼ਨ 
## ਹਵਾਲੇ 
## ਬਾਹਰੀ ਲਿੰਕ 
* 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਕੋਲਕਾਤਾ ਦੀਆਂ ਅਭਿਨੇਤਰੀਆਂ
ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਸ਼੍ਰੇਣੀ:ਮਲਿਆਲਮ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਸ਼੍ਰੇਣੀ:ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਬਾਬਾ ਦਿਆਲ ਦਾਸ

**ਬਾਬਾ ਦਿਆਲ ਦਾਸ** ਉਦਾਸੀ ਮਤ ਨਾਲ ਸਬੰਧਤ ਇੱਕ ਪੰਜਾਬੀ ਸਾਹਿਤਕਾਰ ਸੀ। 
## ਜੀਵਨ
ਬਾਬਾ ਦਿਆਲ ਦਾਸ ਉਦਾਸੀ ਮਤ ਨਾਲ ਸਬੰਧਤ ਸਨ। ਆਪ ਦਾ ਜਨਮ 1624 ਈ. ਵਿੱਚ ਹੋਇਆ। ਇਨ੍ਹਾਂ ਦਾ ਦੂਜਾ ਨਾਂ ਦਿਆਲ ਅਨੇਮੀ ਸੀ। ਬਾਬਾ ਦਿਆਲ ਦਾਸ ਜੀ ਬਾਬਾ ਸ਼ਿਰੀ ਚੰਦ ਦੀ ਤੇ ਬੇਠੇ ਸਨ।

## ਰਚਨਾਵਾਂ
#ਅਬਗਤ ਹੁਲਾਸ 1675
#ਸਰਦਾ ਬੋਧ 
#ਬੋਧਨੀ 
#ਅਸ਼ਟਾਵਕ੍ਰ
#ਅਪ੍ਰੱਖ ਅਨੁਭਵ
#ਸਾਹ ਭੂਮਿਕਾ
#ਅਸਤੋਤਰ ਗੰਗਾ
ਇਨ੍ਹਾਂ ਨੇ ਕਬਿੱਤ, ਸਵਈਏ, ਸੋਰਠੇ, ਦੋਹਰੇ ਮੋਦਕ ਛੰਦ, ਦੋਹਿਰਾ,ਬਿਰਧ ਮੋਦਕ ਛੰਦ ਵਰਤੇ ਹਨ। 
## ਹਵਾਲੇ
ਸ਼੍ਰੇਣੀ:ਜਨਮ 1624
ਸ਼੍ਰੇਣੀ:ਲੇਖਕ
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
1757

**1757** 21ਵੀਂ ਸਦੀ ਅਤੇ 2000 ਦਾ ਦਹਾਕਾ ਦਾ ਇੱਕ ਸਾਲ ਹੈ। ਇਹ ਸਾਲ ਸ਼ਨੀਵਾਰ ਨੂੰ ਸ਼ੁਰੂ ਹੋਇਆ।
## ਘਟਨਾ 
*11 ਨਵੰਬਰ&ndash; ਬਾਬਾ ਦੀਪ ਸਿੰਘ ਜੀ ਸ਼ਹੀਦ ਹੋਏ।
## ਜਨਮ
## ਮਰਨ 
ਸ਼੍ਰੇਣੀ:ਸਾਲ
ਟ੍ਰਿਨਟੀ ਕਾਲਜ (ਕਨੈਕਟੀਕਟ)

**ਟ੍ਰਿਨਟੀ ਕਾਲਜ ** ਹਾਰਟਫ਼ੋਰਡ, ਕਨੈਕਟੀਕਟ ਵਿੱਚ ਇੱਕ ਪਰਾਈਵੇਟ ਲਿਬਰਲ ਆਰਟ ਕਾਲਜ ਹੈ। ਇਸ ਦੀ ਬੁਨਿਆਦ 1823 ਵਿੱਚ ਰੱਖੀ ਗਈ ਸੀ। ਇਹ ਯੇਲ ਯੂਨੀਵਰਸਿਟੀ ਦੇ ਬਾਅਦ ਕਨੈਕਟੀਕਟ ਦੇ ਰਾਜ ਦਾ ਦੂਜਾ- ਸਭ ਤੋਂ ਪੁਰਾਣਾ ਕਾਲਜ ਹੈ। 1969 ਤੋਂ ਕੋਐਜੂਕੇਸ਼ਨਲ, ਇਸ ਕਾਲਜ ਵਿੱਚ 2300 ਵਿਦਿਆਰਥੀ ਦਾਖਲ ਹਨ। ਟ੍ਰਿਨਟੀ 38 ਮੇਜਰ ਅਤੇ 26 ਮਾਈਨਰ ਕੋਰਸ  10:1 ਵਿਦਿਆਰਥੀ ਫੈਕਲਟੀ ਅਨੁਪਾਤ ਨਾਲ ਕਰਵਾਉਂਦਾ ਹੈ।

ਕਾਲਜ ਨਿਊ ਇੰਗਲੈਂਡ ਸਮਾਲ ਕਾਲਜ ਅਥਲੈਟਿਕ ਕਾਨਫਰੰਸ (NESCAC) ਦਾ ਮੈਂਬਰ ਹੈ ਅਤੇ ਲਿਟਲ ਲਵੀਜ ਵਿੱਚੋਂ ਇੱਕ ਦੇ ਤੌਰ 'ਤੇ ਜਾਣਿਆ ਜਾਂਦਾ ਹੈ।

## ਇਤਿਹਾਸ 
### ਮੁੱਢਲਾ ਇਤਿਹਾਸ 
## ਹਵਾਲੇ
## ਬਾਹਰੀ ਕੜੀਆਂ 
* Trinity College Athletics
* 

ਸ਼੍ਰੇਣੀ:ਯੂਨੀਵਰਸਿਟੀਆਂ ਅਤੇ ਕਾਲਜ
ਨਾਮ ਜਪੋ

**ਨਾਮ ਜਪੋ** ਜਾਂ ਨਾਮ ਸਿਮਰਨ ਮਤਲਵ ਗੁਰੂ ਦਾ ਨਾਮ ਜਪਨਾ ਹੈ। ਸਾਰੇ ਧਰਮਾਂ ਵਿੱਚ ਹਰੇਕ ਮਨੁੱਖ ਆਪਣੇ ਗੁਰੂ ਦਾ ਦੱਸਿਆ ਹੋਇਆ ਗੁਰੂ ਮੰਤਰ ਦਾ ਵਾਰ ਵਾਰ ਉੱਚਾਰਨ ਕਰਦਾ ਹੈ। ਹਰੇਕ ਮਨੁੱਖ ਵਿੱਚ ਪੰਜ ਵਿਕਾਰ ਕਾਮ, ਕਰੋਧ, ਲੋਭ, ਮੋਹ ਅਤੇ ਹੰਕਾਰ ਦੀ ਬਹੁਲਤਾ ਹੋ ਜਾਂਦੀ ਹੈ ਤਾਂ ਉਸ ਦੀ ਸੁਧੀ ਵਾਸਤੇ ਨਾਮ ਸਿਮਰਨ ਕਰਨਾ ਚਾਹੀਦਾ ਹੈ। ਇਸ ਮੈਲ ਨੂੰ ਨਾਮ ਸਿਮਰਨ ਸਹਿਜੇ ਹੀ ਕੱਟ ਦਿੰਦਾ ਹੈ।
## ਸਿੱਖ ਧਰਮ
ਸਿੱਖ ਧਰਮ ਵਿੱਚ ਨਾਮ ਸਿਮਰਨ ਦੀ ਬੜੀ ਮਹੱਤਤਾ ਹੈ। ਭਾਈ ਮਨੀ ਸਿੰਘ ਦੇ ਮੁਤਾਬਕ ਦਿਨੇ ਆਪਣੀ ਕਿਰਤ ਵੀ ਕਰਨ ਤੇ ਸੁਆਸ ਤਲੇ (ਅੰਦਰ) ਜਾਵੇ ਤਾਂ **ਵਾਹਿ** ਉੱਚਾਰਨ ਤੇ ਜਦੋਂ ਸੁਆਸ ਉੱਪਰ (ਬਾਹਰ) ਆਵੇ ਤਾਂ **ਗੁਰੂ** ਦਾ ਉੱਚਾਰਨ ਕਰਨ। ਨਾਮ ਤਾਂ ਸਾਡੇ ਅੰਤਹਕਰਨ ਦੀ ਮੈਲ ਲਾਹੁਣ ਵਾਸਤੇ ਸਤਿਗੁਰੂ ਸੱਚੇ ਪਾਤਸ਼ਾਹ ਨੇ ਸਾਨੂੰ ਇੱਕ ਅਰਸ਼ੀ ਸਾਬਣ ਬਖ਼ਸਿਆ ਹੈ।

ਮੂਤ ਪਲੀਤੀ ਕਪੜੁ ਹੋਇ।। ਦੇ ਸਾਬੂਣੁ ਲਈਐ ਓਹੁ ਧੋਇ।।
ਭਰੀਐ ਮਤਿ ਪਾਪਾ ਕੈ ਸੰਗਿ।। ਓਹੁ ਧੋਪੈ ਨਾਵੈ ਕੈ ਰੰਗਿ।। ਗੁਰੂ ਗਰੰਥ ਸਾਹਿਬ ਅੰਗ 4

ਗੁਰੂ ਜੀ ਨੇ ਗੁਰੂ ਗਰੰਥ ਸਾਹਿਬ 'ਚ ਕਿਹਾ ਹੈ:

ਕਰ ਕਰਿ ਟਹਲ ਰਸਨਾ ਗੁਣ ਗਾਵਉ।।ਚਰਨ ਠਾਕੁਰ ਕੈ ਮਾਰਗਿ ਧਾਵਉ।।1।।
ਭਲੋ ਸਮੋ ਸਿਮਰਨ ਕੀ ਬਰੀਆ।। ਸਿਮਰਤ ਨਾਮੁ ਭੈ ਪਾਰਿ ਉਤਰੀਆ।।1।।
ਨੇਤ੍ਰ ਸੰਤਨ ਕਾ ਦਰਸਨੁ ਪੇਖੁ।। ਪ੍ਰਭ ਅਵਿਨਾਸੀ ਮਨ ਮਹਿ ਲੇਖੁ।।2।।
ਸੁਣਿ ਕੀਰਤਨੁ ਸਾਧ ਪਹਿ ਜਾਇ।। ਜਨਮ ਮਰਣ ਕੀ ਤ੍ਰਾਸ ਮਿਟਾਇ।।3।।
ਚਰਣ ਕਮਲ ਠਾਕੁਰ ਉਰਿ ਧਾਰਿ।। ਦੁਲਭ ਦੇਹ ਨਾਨਕ ਨਿਸਤਾਰਿ।।4।।51।।120।। ਗੁਰੂ ਗਰੰਥ ਸਾਹਿਬ ਅੰਗ 189-190

## ਹਵਾਲੇ
ਸ਼੍ਰੇਣੀ:ਸਿੱਖ ਧਰਮ
ਬਿਹਾਰ ਵਿਧਾਨ ਸਭਾ ਚੋਣਾਂ 2015

**ਵਿਧਾਨ ਸਭਾ ਚੋਣ** 29 ਨਵੰਬਰ 2015 ਨੂੰ ਬਿਹਾਰ ਦੀ ਮੌਜੂਦਾ ਵਿਧਾਨ ਸਭਾ ਦੇ ਕਾਰਜਕਾਲ ਦੇ ਅੰਤ ਤੋਂ ਪਹਿਲਾਂ ਅਕਤੂਬਰ-ਨਵੰਬਰ 2015 ਦੌਰਾਨ ਬਿਹਾਰ ਵਿੱਚ ਪੰਜ-ਪੜਾਵਾਂ ਵਿੱਚ ਆਯੋਜਿਤ ਕੀਤਾ ਗਿਆ ਸੀ।

ਅਪਰੈਲ 2015 ਵਿੱਚ ਜਨਤਾ ਪਰਿਵਾਰ ਗਰੁੱਪ (ਛੇ ਪਾਰਟੀਆਂ - ਸਮਾਜਵਾਦੀ ਪਾਰਟੀ, ਜਨਤਾ ਦਲ (ਯੁਨਾਈਟਡ), ਰਾਸ਼ਟਰੀ ਜਨਤਾ ਦਲ, (ਸੈਕੂਲਰ) ਜਨਤਾ ਦਲ, ਇੰਡੀਅਨ ਨੈਸ਼ਨਲ ਲੋਕ ਦਲ ਅਤੇ ਸਮਾਜਵਾਦੀ ਜਨਤਾ ਪਾਰਟੀ (ਰਾਸ਼ਟਰੀ) --  ਦੇ ਗਰੁੱਪ ਨੇ ਨੀਤੀਸ਼ ਕੁਮਾਰ ਮੁੱਖ ਮੰਤਰੀ ਉਮੀਦਵਾਰ ਬਣਾ ਕੇ ਚੋਣ ਲੜਨ ਦੇ ਆਪਣੇ ਇਰਾਦੇ ਦਾ ਐਲਾਨ ਕੀਤਾ।  ਭਾਰਤੀ ਰਾਸ਼ਟਰੀ ਕਾਂਗਰਸ ਅਤੇ ਨੈਸ਼ਲਿਸਟ ਕਾਂਗਰਸ ਪਾਰਟੀ ਵੀ ਨਾਲ ਮਿਲ ਗਈਆਂ। ਜਦੋਂ ਸਮਾਜਵਾਦੀ ਪਾਰਟੀ, (ਸੈਕੂਲਰ) ਜਨਤਾ ਦਲ, ਇੰਡੀਅਨ ਨੈਸ਼ਨਲ ਲੋਕ ਦਲ ਅਤੇ ਸਮਾਜਵਾਦੀ ਜਨਤਾ ਪਾਰਟੀ (ਰਾਸ਼ਟਰੀ) ਜਨਤਾ ਪਰਿਵਾਰ ਨੂੰ ਛੱਡ ਗਈਆਂ ਤਾਂ ਇਸ  ਗੱਠਜੋੜ ਦਾ ਮਹਾਗਠਬੰਧਨ ਦੇ ਤੌਰ 'ਤੇ ਪੁਨਰਗਠਨ ਕੀਤਾ ਗਿਆ।

ਭਾਰਤੀ ਜਨਤਾ ਪਾਰਟੀ ਦੀ ਅਗਵਾਈ ਵਿਚ ਕੌਮੀ ਜਮਹੂਰੀ ਗਠਜੋੜ ਫ੍ਰੰਟ ਨੇ ਲੋਕ ਜਨਸ਼ਕਤੀ ਪਾਰਟੀ, ਰਾਸ਼ਟਰੀ ਲੋਕ ਸਮਤਾ ਪਾਰਟੀ ਅਤੇ ਹਿੰਦੁਸਤਾਨੀ ਆਵਾਮ ਮੋਰਚਾ ਨਾਲ ਮਿਲ ਕੇ  ਚੋਣ ਲੜੀ। ਛੇ ਖੱਬੀਆਂ ਪਾਰਟੀਆਂ ਮਿਲ ਕੇ ਲੜੀਆਂ ਇਸ ਚੋਣ ਵਿੱਚ ਸਮੁੱਚੇ ਤੌਰ 'ਤੇ 56.8% ਵੋਟਰ ਮਤਦਾਨ ਨਾਲ, 2000 ਦੇ ਬਾਅਦ ਬਿਹਾਰ ਵਿਧਾਨ ਸਭਾ ਚੋਣ ਵਿੱਚ ਸਭ ਤੋਂ ਵਧ ਮਤਦਾਨ ਵੇਖਿਆ ਗਿਆ। ਵੋਟ ਪ੍ਰਤੀਸਤ ਵਿੱਚ ਇੱਕ ਪਾਰਟੀ ਦੇ ਤੌਰ 'ਤੇ ਮੋਹਰੀ ਹੋਣ ਦੇ ਬਾਵਜੂਦ, ਭਾਜਪਾ ਸੀਟਾਂ ਦੀ ਗਿਣਤੀ ਵਿੱਚ ਪਛੜ ਗਈ।

## ਹਵਾਲੇ 

ਸ਼੍ਰੇਣੀ:ਬਿਹਾਰ ਵਿਧਾਨ ਸਭਾ ਚੋਣਾਂ
ਏਸ਼ੀਆ ਦੀਆਂ ਭਾਸ਼ਾਵਾਂ

**ਏਸ਼ੀਆ ਦੀਆਂ ਭਾਸ਼ਾਵਾਂ** ਵੱਖ-ਵੱਖ ਭਾਸ਼ਾ ਪਰਿਵਾਰਾਂ ਨਾਲ ਸਬੰਧਿਤ ਹਨ ਕਿਉਂਕਿ ਸਮੁੱਚੇ ਏਸ਼ੀਆ ਵਿੱਚ ਬਹੁਤ ਕਿਸਮਾਂ ਦੀਆਂ ਭਾਸ਼ਾਵਾਂ ਬੋਲੀਆਂ ਜਾਂਦੀ ਹਨ। ਜ਼ਿਆਦਾਤਰ ਏਸ਼ੀਆਈ ਭਾਸ਼ਾਵਾਂ ਵਿੱਚ ਲਿਖਣ ਦੀ ਬਹੁਤ ਪੁਰਾਣੀ ਪਰੰਪਰਾ ਹੈ।

## ਭਾਸ਼ਾ ਸਮੂਹ 
ਦੱਖਣੀ ਏਸ਼ੀਆ ਦਾ ਭਾਰੋਪੀ ਭਾਸ਼ਾ ਪਰਿਵਾਰ ਅਤੇ ਪੂਰਬੀ ਏਸ਼ੀਆ ਦਾ ਸੀਨੋ-ਤਿੱਬਤੀ ਭਾਸ਼ਾ ਪਰਿਵਾਰ ਏਸ਼ੀਆ ਦੇ ਪ੍ਰਮੁੱਖ ਭਾਸ਼ਾ ਪਰਿਵਾਰ ਹਨ। ਵਿਸ਼ੇਸ਼ ਖੇਤਰਾਂ ਵਿੱਚ ਕਈ ਹੋਰ ਭਾਸ਼ਾ ਪਰਿਵਾਰ ਵੀ ਪ੍ਰਚੱਲਤ ਹਨ।

### ਸੀਨੋ-ਤਿੱਬਤੀ 
ਸੀਨੋ-ਤਿੱਬਤੀ ਭਾਸ਼ਾਵਾਂ ਵਿੱਚ ਚੀਨੀ, ਤਿੱਬਤੀ, ਬਰਮੀ, ਅਤੇ ਇਹਨਾਂ ਤੋਂ ਬਿਨਾਂ ਤਿੱਬਤ, ਦੱਖਣੀ ਚੀਨ, ਬਰਮਾ, ਅਤੇ ਉੱਤਰੀ-ਪੂਰਬੀ ਭਾਰਤ ਦੀਆਂ ਕੁਝ ਭਾਸ਼ਾਵਾਂ ਸ਼ਾਮਲ ਹੁੰਦੀਆਂ ਹਨ।

### ਭਾਰੋਪੀ 
ਏਸ਼ੀਆ ਵਿੱਚ ਭਾਰੋਪੀ ਭਾਸ਼ਾ ਪਰਿਵਾਰ ਦੀ 3 ਸ਼ਾਖਾਵਾਂ ਪ੍ਰਮੁੱਖ ਹਨ; ਹਿੰਦ-ਆਰੀਆ ਭਾਸ਼ਾਵਾਂ, ਈਰਾਨੀ ਭਾਸ਼ਾਵਾਂ ਅਤੇ ਸਲਾਵੀ ਭਾਸ਼ਾਵਾਂ।

### ਦਰਾਵੜੀ 
ਦਰਾਵੜੀ ਭਾਸ਼ਾਵਾਂ ਪ੍ਰਮੁੱਖ ਤੌਰ ਉੱਤੇ ਦੱਖਣੀ-ਭਾਰਤ ਅਤੇ ਸ੍ਰੀ ਲੰਕਾ ਵਿੱਚ ਬੋਲੀਆਂ ਜਾਂਦੀਆਂ ਹਨ। ਤਮਿਲ, ਕੰਨੜ, ਤੇਲੁਗੂ ਅਤੇ ਮਲਿਆਲਮ ਪ੍ਰਮੁੱਖ ਦਰਾਵੜੀ ਭਾਸ਼ਾਵਾਂ ਹਨ।

### ਤਾਈ-ਕਾਦਾਈ ਭਾਸ਼ਾਵਾਂ
ਤਾਈ-ਕਾਦਾਈ ਭਾਸ਼ਾਵਾਂ ਦੱਖਣੀ ਚੀਨ ਵਿੱਚੋਂ ਦੱਖਣੀਪੂਰਬੀ ਏਸ਼ੀਆ ਵਿੱਚ ਫੈਲੀਆਂ। ਥਾਈ ਅਤੇ ਲਾਓ, ਥਾਈਲੈਂਡ ਅਤੇ ਲਾਉਸ ਦੀਆਂ ਸਰਕਾਰੀ ਭਾਸ਼ਾਵਾਂ ਹਨ।

### ਆਸਟਰੋਨੇਸ਼ੀਆਈ ਭਾਸ਼ਾਵਾਂ
ਆਸਟਰੋਨੇਸ਼ੀਆਈ ਭਾਸ਼ਾਵਾਂ ਵਿੱਚ ਫਿਲੀਪੀਨਜ਼ ਦੀਆਂ ਭਾਸ਼ਾਵਾਂ ਅਤੇ ਇੰਡੋਨੇਸ਼ੀਆ ਦੀਆਂ ਬਹੁਤੀਆਂ ਭਾਸ਼ਾਵਾਂ ਸ਼ਾਮਲ ਹੁੰਦੀਆਂ ਹਨ।

### ਸਾਈਬੇਰੀਆਈ ਪਰਿਵਾਰ
ਇਸ ਵਿੱਚ ਸਾਈਬੇਰੀਆ ਦੀਆਂ ਯੂਰਾਲਿਕ ਭਾਸ਼ਾਵਾਂ, ਯੇਨੀਸੀਆਈ ਭਾਸ਼ਾਵਾਂ, ਯੂਕਾਗੀਰ ਭਾਸ਼ਾਵਾਂ ਅਤੇ ਹੋਰ ਭਾਸ਼ਾਵਾਂ ਸ਼ਾਮਲ ਹੁੰਦੀਆਂ ਹਨ।

## ਇਹ ਵੀ ਦੇਖੋ
* ਯੂਰਪ ਦੀਆਂ ਭਾਸ਼ਾਵਾਂ
* ਅਫ਼ਰੀਕਾ ਦੀਆਂ ਭਾਸ਼ਾਵਾਂ
* ਅਮਰੀਕਾ ਦੀਆਂ ਭਾਸ਼ਾਵਾਂ

ਸ਼੍ਰੇਣੀ:ਏਸ਼ੀਆ ਦੀਆਂ ਭਾਸ਼ਾਵਾਂ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਸੋਂਗਕਰਾਨ ਥਾਇਲੈੰਡ

'''*
, Thailand]]
ਸੋਂਗਕਰਾਨ ਥਾਇਲੈਂਡ (, , listen; from the Sanskrit word *ਦਾ ਪਰੰਪਰਕ ਨਵਾ ਸਾਲ ਹੁੰਦਾ ਹੈ ਜੋ ਕੀ 13 ਅਪ੍ਰੈਲ ਨੂੰ ਸ਼ੁਰੂ ਹੁੰਦਾ ਹੈ ਤੇ ਇਹ ਉਤਸਵ ਤਿਨ ਦਿਨਾਂ ਤੱਕ ਮਨਾਇਆ ਜਾਂਦਾ ਹੈ। ਲੋਕ ਸੋਂਗਕਰਾਨ ਦਿਵਸ ਨੂੰ ਪਾਣੀ ਜਾਂ ਪਾਣੀ ਦੀ ਬੰਦੂਕ ਦੁਆਰਾ ਮਨਾਇਆ ਜਾਂਦਾ ਹੈ। ਇਸਨੂੰ ਜਲ ਉਤਸਵ ਵੀ ਆਖਿਆ ਜਾਂਦਾ ਹੈ ਕਿਉਂਕਿ ਮੰਨਿਆ ਜਾਂਦਾ ਹੈ ਕੀ ਪਾਣੀ ਬੁਰਾਈ ਨੂੰ ਨਸ਼ਟ ਕਰ ਦੇਂਦਾ ਹੈ।

## ਨਵੇਂ ਸਾਲ ਦੀ ਸਾਲ ਪਰੰਪਰਾ
 getting soaked during Songkran in Chiang Mai]]
 () is also very common having originated in the chalk used by monks to mark blessings.]]

ਪਰੰਪਰਕ ਪਾਣੀ ਨਾਲ ਧੋਣ ਦਾ ਮਤਲਬ ਆਪਣੇ ਪਾਪਾਂ ਦੀ ਬੁਰੀ ਕਿਸਮਤ ਨੂੰ ਧੋ ਲੇਣਾ ਹੁੰਦਾ ਹੈ। ਕਈ ਬਾਰ ਪਾਣੀ ਵਿੱਚ ਖੁਸ਼ਬੂਦਾਰ ਜੜੀ ਬੂਟਿਆਂ ਵੀ ਮਿਲੈ ਹੁੰਦੀ ਹਨ। ਇਸਦਾ ਮਕਸਦ ਅਕਸਰ ਵੱਡੇ ਲੋਕਾਂ ਦਾ ਆਪਣੇ ਮਾਤਾ ਪਿਤਾ ਨੂੰ ਆਕੇ ਮਿਲਣ ਦਾ ਤੇ ਉੰਨਾਂ ਲਈ ਉਪਹਾਰ ਲਿਆਉਣ ਦਾ ਵੀ ਹੁੰਦਾ ਹੈ। ਲੋਕ ਮੰਦਰ ਜਾ ਕੇ ਪੂਜਾ ਕਰਦੇ ਹਨ ਤੇ ਮੋੰਕ ਨੂੰ ਖਾਣਾ ਖਿਲਾਉਂਦੇ ਹਨ। ਤੇ ਬੁੱਧ ਮੰਦਰ ਦੀ ਪਾਣੀ ਨਾਲ ਸਫਾਈ ਕਰਕੇ ਉਸਨੂੰ ਖ਼ੁਸ਼ਬੂਦਾਰ ਇਤਰ ਨਾਲ ਮਹਿਕਾਇਆ ਜਾਂਦਾ ਹੈ।

## ਮਹੱਤਵਪੂਰਨ ਇਸਤਰੀਆਂ ਦੀ ਰਵਾਇਤ
ਮਹੱਤਵਪੂਰਨ ਇਸਤਰੀਆਂ ਦੀ ਰਵਾਇਤ ਦਾ ਨਾਮ ਨਾਂਗ ਸੋਂਗਕਾਮ ਹੈ। ਕਬੀਲ ਮਹਾ ਫ੍ਰੋਮ ਦੀ ਸੱਤ ਕੁੜੀਆਂ,ਜਿੰਨਾਂ ਦੇ ਆਪਣੇ ਨਾਮ ਹੁੰਦੇ ਹਨ ਪਰ ਲੋਕ ਇੰਨਾ ਨੂੰ ਸੋਂਗਕਰਾਨ ਇਸਤਰੀਆਂ ਆਖਦੇ ਹਨ ਤੇ ਇਹ ਜਾਨਵਰਾਂ ਦੀ ਸਵਾਰੀ ਕਰਦੀ ਹਨ। ਜੇ ਇਹ ਸਵੇਰੇ ਆਉਣ ਤਾ ਇਹ ਜਾਨਵਰ ਦੀ ਪਿੱਠ ਦੇ ਉਪਰ ਖੜੀ ਹੋਕੇ ਆਦਿ ਹਨ ਤੇ ਜੇ ਉਹ ਦੁਪਹਿਰ ਨੂੰ ਆਉਣ ਤਾਂ ਉਹ ਜਾਨਵਰ ਤੇ ਬੈਠਕੇ ਆਂਦੀ ਹਨ।

## ਬਾਹਰੀ ਕੜੀਆਂ
*
* 
* 
* 

ਸ਼੍ਰੇਣੀ:ਥਾਈਲੈਂਡ ਦੇ ਤਿਉਹਾਰ
ਸ਼੍ਰੇਣੀ:ਥਾਈਲੈਂਡ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਅੰਗਦ ਪਾਲ

**ਅੰਗਦ ਪਾਲ** (6 ਜੂਨ 1970 - 8 ਨਵੰਬਰ 2015) ਇੱਕ ਬਰਤਾਨਵੀ ਵਪਾਰੀ, ਕਪਾਰੋ ਪੀਐਲਸੀ ਦਾ ਸੀਈਓ, ਅਤੇ ਫਿਲਮ ਨਿਰਮਾਤਾ (ਲਾਕ, ਸਟਾਕ ਅਤੇ ਟੂ ਸਮੋਕਿੰਗ ਬੈਰਲਸ, ਸਨੈਚ, ਦ ਟੂਰਨਾਮੈਂਟ) ਸੀ। ਉਸ ਨੇ ਕਪਾਰੋ ਗਰੁੱਪ ਦੀ ਇੱਕ ਸਬਸਿਡੀਅਰੀ, ਕਪਾਰੋ ਉਦਯੋਗ, ਦੇ ਸੀਈਓ ਦੀ ਪਦਵੀ 1996 ਵਿੱਚ ਆਪਣੇ ਪਿਤਾ ਤੋਂ ਲਈ ਸੀ

## ਮੁਢਲੀ ਜ਼ਿੰਦਗੀ 
ਅਰਥਸ਼ਾਸਤਰ ਵਿੱਚ ਇੱਕ ਡਿਗਰੀ ਪ੍ਰਾਪਤ ਕੀਤੀ6 ਜੂਨ 1970 ਨੂੰ ਉਸ ਦਾ ਜਨਮ ਹੋਇਆ ਸੀ। ਭਾਰਤੀ ਮੂਲ ਦੇ ਅਰਬਪਤੀ ਬਰੀਤਾਨੀ ਵਪਾਰੀ  ਲਾਰਡ ਸਵਰਾਜ ਪਾਲ ਦਾ ਸਭ ਤੋਂ ਛੋਟਾ ਬੇਟਾ ਸੀ। ਉਨ੍ਹਾਂ ਦੇ ਦੋ ਬੱਚੇ ਹਨ। ਲੰਡਨ ਪੁਲਿਸ ਅਨੁਸਾਰ ਮੌਤ ਸ਼ੱਕੀ ਨਹੀਂ ਹੈ।

## ਹਵਾਲੇ 
ਸ਼੍ਰੇਣੀ:ਉਦਯੋਗਪਤੀ
ਮਟਕ

**ਮਟਕ** ਬੀਰ ਰਸੀ ਕਵਿਤਾ ਦਾ ਕਵੀ ਮੰਨਿਆ ਜਾਂਦਾ ਹੈ। ਇਹ ਕਵੀ ਸਿੱਖਾਂ ਦੇ ਅੰਤਲੇ ਸਮੇਂ ਵਿੱਚ ਹੋਇਆ। ਮਟਕ ਨੇ ਸਿੰਘਾਂ ਅਤੇ ਅੰਗਰੇਜ਼ਾ ਵਿਚਕਾਰ ਹੋਇਆ ਲੜਾਈਆਂ ਦਾ ਹਾਲ ਲਿਖਿਆ ਹੈ।

ਪੋ. ਗੰਡਾ ਸਿੰਘ ਜੀ ਨੇ “ਪੰਜਾਬ ਦੀਆਂ ਵਾਰਾਂ” ਦੇ ਸੰਗ੍ਰਹਿ ਵਿੱਚ ਇਸ ਦੀ ਕਵਿਤਾ ਦਾ ਥੋੜ੍ਹਾ ਜਿਹਾ ਵੇਰਵਾ ਦਿੱਤਾ ਹੈ। ਇਸ ਦੀ ਕਵਿਤਾ ਵਿੱਚ ਵੀ ਦੇਸ਼ ਪਿਆਰ ਪ੍ਤੀ ਬਹੁਤ ਜ਼ਿਆਦਾ ਜ਼ਜਬਾ ਭਰਿਆ ਹੈ। ਜਦੋਂ ਮਿਸਰ ਲਾਲ ਸਿੰਘ ਤੇ ਉਸ ਦੇ ਸਾਥੀ ਮੈਦਾਨ ਛੱਡ ਕੇ ਉੱਠ ਨੱਸੇ| ਉਸ ਸਮੇਂ ਦਾ ਹਾਲ ਕਵੀ ਇਸ ਤਰ੍ਹਾਂ ਲਿਖਦਾ ਹੈ-
 
ਦੌੜਦਿਆਂ ਨੂੰ ਨਾ ਸ਼ਰਮ ਆਈ 
ਕੀਤੀ ਜਾਨ ਪਿਆਰੀ, ਇਹੋ ਜਾਨ ਵਿਚਾਰੀ।
ਤੋਲ ਤੱਕੜੀ ਲੈੜ ਰੁਪਈਏ,
ਅਸੀ ਬਦੂੰਕਚੀ ਭਾਰੀ ਪੰਜ ਹਜ਼ਾਰੀ।
ਘਰ ਵਿੱਚ ਬੈਠ ਇਨਾਮ ਵਧਾਉਣ,
ਰਣ ਵਿੱਚ ਪਿੱਠ ਦਿਖਾਰੀ, ਲਾਜ ਵਿਸਾਰੀ। 
ਕਹਿਤ “ਮਟਕ” ਲੜ ਮਰਨ ਸੂਰਮੇ,
ਜ਼ਰਾ ਨ ਹਟਣ ਪਿਛਾੜੀ ਹੋਣ ਅਗਾੜੀ।

ਮਟਕ ਦੀ ਕਵਿਤਾ ਵਿੱਚ ਸਾਦਗੀ ਬਹੁਤ ਹੈ। ਕਵਿਤਾ ਵਿੱਚ ਲੜਾਈ ਅਤੇ ਹਥਿਆਰਾਂ ਦਾ ਜ਼ਿਕਰ ਕਰਦਾ ਹੈ।
ਮਾਝ ਕੀ ਵਾਰ

**ਮਾਝ ਕੀ ਵਾਰ** ਦਾ ਗੁਰੂ ਨਾਨਕ ਦੇਵ ਜੀ ਦੀ ਬਾਣੀ ਵਿੱਚ ਵਿਸ਼ੇਸ਼ ਸਥਾਨ ਹੈ। ਇਹ ਵਾਰ ਗੁਰੂ ਜੀ ਨੇ ਮਾਝ ਰਾਗ ਵਿੱਚ ਲਿਖੀ ਹੈ।
ਡਾ ਚਰਨ ਸਿੰਘ ਦੀ ਪੁਸਤਕ 'ਬਾਣੀ ਬਿੳਰਾ' ਅਨੁਸਾਰ ਮਾਝ ਇੱਕ ਦੇਸੀ ਰਾਗ ਹੈ।
ਗੁਰੂ ਸਾਹਿਬ ਦੁਆਰਾ ਸਿਰਜੀ ਇਸ ਵਾਰ ਵਿੱਚ ਉੱਚ ਅਧਿਆਤਮਕ ਤੇ ਧਾਰਮਿਕ ਵਿਚਾਂਰਾ ਦਾ ਵਰਣਨ ਹੋਣਾ ਅਤਿ ਜਰੂਰੀ ਹੈ।

## ਮੰਗਲਾਚਰਣ
ਵਾਰ ਕਾਵਿ ਦੀ ਪ੍ਰੰਪਰਾ ਅਨੁਸਾਰ ਗੁਰੂ ਸਾਹਿਬ ਨੇ ਇਸ ਵਾਰ ਦੇ ਆਰੰਭ ਵਿੱਚ 'ਮੰਗਲਾਚਰਣ' ਅੰਕਿਤ ਕੀਤਾ ਹੈ। ਮੰਗਲਾਚਰਣ ਤੋ ਵੀ ਪਹਿਲਾ ਮੂਲ ਮੰਤਰ 
 ੴ ਸਤਿਨਾਮ ਕਰਤਾ ਪੁਰਖੁ ਗੁਰਪ੍ਰਸ਼ਾਦਿ

'ਮਾਝ ਕੀ ਵਾਰ' ਦੇ ਆਰੰਭ ਵਿੱਚ ਛੇ ਵਾਰ ਗਉੜੀ ਰਾਗ ਵਿੱਚ ਅਤੇ ਇੱਕ ਵਾਰ ਬਿਲਾਵਲ੍ਹ ਰਾਗ ਵਿੱਚ ਹੈ ਇਸ ਮੂਲ ਮੰਤਰ ਦੇ ਮਾਧਿਅਮ ਦੁਆਰਾ ਪ੍ਰਮਾਤਮਾ ਬਾਰੇ ਗੁਰਮਤਿ ਸੰਕਲਪ ਪੇਸ਼ ਹੋਇਆ ਹੈ | ਮੂਲ ਮੰਤਰ ਤੋ ਪਿਛੋ 'ਮੰਗਲਾਚਰਣ' ਆਇਆ ਹੈ ਜਿਸ ਵਿੱਚ ਗੁਰੂ ਨੂੰ ਨਮਸਕਾਰ ਕੀਤਾ ਹੈ | 'ਮੰਗਲਾਚਰਣ' ਵਾਲਾ ਭਾਗ ਇਸ ਪ੍ਰਕਾਰ ਹੈ 
 ਗੁਰੁ ਦਾਤਾ ਗੁਰੁ ਹਿਵੈ ਘਰੁ ਗੁਰੁ ਦੀਪਕੁ ਤਿਹ ਲੋਇ||
 ਅਮਰ ਪਦਾਰਥ ਨਾਨਕਾ ਮਨਿ ਮਾਨਿਐ ਸੁਖੁ ਹੋਇ||

ਮਾਝ ਕੀ ਵਾਰ ਵਿੱਚ ਰਚਿਤ ਪਉੜੀਆਂ ਨਿਮਨਲਿਖਤ ਹਨ।
 ਇਸ ਵਾਰ ਦੀਆ ਕੁਲ 27 ਪਉੜੀਆਂ ਹਨ। ਸਾਰੀਆ ਪਉੜੀਆਂ ਗੁਰੂ ਨਾਨਕ ਦੇਵ ਜੀ ਦੁਆਰਾ ਰਚੀਆਂ ਗਈਆਂ ਹਨ,ਹਰ ਪਉੜੀ ਵਿੱਚ 8 ਤੁਕਾਂ ਹਨ। ਇਸ ਵਾਰ ਵਿੱਚ ਕੁਲ ਸਲੋਕਾਂ ਦੀ ਗਿਣਤੀ 63 ਹੈ। ਜਿਸ ਦਾ ਵੇਰਵਾ ਇਸ ਪ੍ਰਕਾਰ ਹੈ।
 ਸਲੋਕ ਮ. ਪਹਿਲਾ ਦੇ =46 (ਗੁਰੂ ਨਾਨਕ ਦੇਵ ਜੀ ਦੇ)
 ਸਲੋਕ ਮ. ਦੂਜਾ ਦੇ =12 (ਗੁਰੂ ਅੰਗਦ ਦੇਵ ਜੀ ਦੇ)
 ਸਲੋਕ ਮ. ਤੀਜਾ ਦੇ = 03 (ਗੁਰੂ ਅਮਰਦਾਸ ਜੀ ਦੇ)
 ਸਲੋਕ ਮ. ਚੋਥਾ ਦੇ =02 (ਗੁਰੂ ਰਾਮਦਾਸ ਜੀ ਦੇ)

 ਇਸ ਵਾਰ ਦੇ ਸ਼ੁਰੂ ਵਿੱਚ ਗਾੳੇੁਣ ਸੰਬੰਧੀ ਆਦੇਸ਼ ਅੰਕਿਤ ਹੈ।
 "ਮਾਲਕ ਮੁਰੀਦ ਤਥਾ ਚੰਦ੍ਰਹੜਾ ਸੋਹੀਆ ਕੀ ਧੁਨੀ ਗਾਵਣੀ"
 
 ਰਤਨ ਸਿੰਘ ਜਗੀ ਅਨੁਸਾਰ ਇਸ ਵਾਰ ਦੇ ਰਚਨ ਕਾਲ ਅਤੇ ਰਚਨਾ ਸਥਾਨ ਬਾਰੇ ਕੋਈ ਪ੍ਰਮਾਣ ਉਪਲਬਧ ਨਹੀਂ ਹੈ। 
ਪੁਰਾਤਨ ਜਨਮ ਸਾਖੀ ਅਨੁਸਾਰ ਇਸ ਦੀ ਰਚਨਾ ਦਖਣ ਦੀ ਉਦਾਸੀ ਦੋਰਾਨ ਅਨਭੀ ਸਰੇਵੜੈ ਪ੍ਰਤੀ ਹੋਈ ਸੀ | ਵਿਸ਼ੇ ਯੋਜਨਾ,ਭਾਵ ਗੰਭੀਰਤਾ,ਚਿੰਤਨ ਸ਼ਕਤੀ ਆਦਿ| ਤਥਾ ਦੇ ਆਧਾਰ ਤੇ ਇਹ ਗੁਰੂ ਜੀ ਦੀ ਪ੍ਰੋੜ ਅਵਸਥਾ ਦੀ ਰਚਨਾ ਪ੍ਰਤੀਤ ਹੁੰਦੀ ਹੈ।
 ==ਵਾਰ ਦੀ ਮੂਲ ਕਥਾ ==
ਮੂਲਕ ਜਾਤ ਦਾ ਮੁਰੀਦ ਖਾਂ ਅਤੇ ਸੋਹੀ ਜਾਤ ਦਾ ਚੰਦ੍ਰਹੜਾ ਅਕਬਰ ਬਾਦਸ਼ਾਹ ਦੇ ਦੋ ਵਡੇ ਸਰਦਾਰ ਸਨ,ਇਹਨਾ ਦਾ ਆਪਸ ਵਿੱਚ ਸਿਰ ਵਡਵਾ ਵੈਰ ਸੀ |ਇਕ ਵਾਰ ਬਾਦਸ਼ਾਹ ਨੇ ਕਾਬਲ ਦੀ ਮੁਹਿੰਮ ਤੇ ਮਲਕ ਨੂੰ ਭੇਜਿਆ,ਜਿਸ ਨੇ ਵੈਰੀ ਨੂੰ ਬਹਾਦਰੀ ਨਾਲ ਜਿਤਿਆ ਪਰ ਸ਼ਾਤੀ ਦੀ ਬਹਾਲੀ ਵਿੱਚ ਕੁਝ ਦੇਰ ਹੋ ਗਈ| ਚੰਦ੍ਰਹੜਾ ਨੇ ਚੁਗਲੀ ਖਾਧੀ ਕਿ ਮਲਕ ਬਾਗੀ ਹੋ ਬੈਠਾ ਹੈ। ਬਾਦਸ਼ਾਹ ਨੇ ਚੰਦ੍ਰਹੜਾ ਨੂੰੰ ਭੇਜਿਆ ਕਿ ਉਹ ਮਲਕ ਨੂੰ ਚੰਗੀ ਤਰਾ ਸੋਧੇ | ਦੋਹਾ ਦੀ ਘਮਸਾਣ ਲੜਾਈ ਹੋਈ ਤੇ ਦੋਵੇ ਯੋਧੇ ਬੜੀ ਬਹਾਦਰੀ ਨਾਲ ਇੱਕ ਦੂਜੇ ਨਾਲ ਲੜਦੇ ਗਏ| ਢਾਡੀਆ ਨੇ ਇਸ ਯੁਧ ਦੇ ਦਿਲ ਵਿੰਨਵੇ ਬਿਰਤਾਂਤ ਨੂੰ ਵਾਰ ਵਿੱਚ ਗਾਵਿਆ ਹੈ।

## ਹਵਾਲੇ
ਦਰਸ਼ਨ ਭਗਤ

**ਦਰਸ਼ਨ ਭਗਤ** ਉਪਦੇਸ਼ਾਤਮਕ ਅਤੇ ਸਰੋਦੀ ਕਾਵਿ ਦਾ ਕਵੀ ਮੰਨਿਆ ਜਾਂਦਾ ਹੈ।ਦਰਸ਼ਨ ਭਗਤ ਦਾ ਸਮਾਂ ਅਠਾਰਵੀਂ ਸਦੀ ਦਾ ਮੱਧ ਮੰਨਿਆ ਜਾਂਦਾ ਹੈ।ਆਪ ਦੀਆਂ ਪ੍ਰਾਪਤ ਰਚਨਾਵਾਂ ਵਿੱਚ ਕਾਫੀਆਂ, ਸ਼ਬਦ, ਸਲੋਕ, ਦੋਹਰੇ, ਝੂਲਣੇ, ਬੇਨਤੀਆ ਅਤੇ ਵਾਰ ਅੰਮਿ੍ਤਸਰ ਕੀ ਆਦਿ ਸ਼ਾਮਲ ਹਨ।
ਇਨ੍ਹਾਂ ਨੂੰ ਅਸੀਂ ਦੋ ਸ਼ੇ੍ਣੀਆਂ ਵਿੱਚ ਸਹਿਜੇ ਹੀ ਵੰਡ ਸਕਦੇ ਹਾਂ-

## ਅਧਿਆਤਮਕ ਵਾਰਾਂ
## ਇਤਿਹਾਸਕ ਵਾਰਾਂ
ਦਰਸ਼ਨ ਭਗਤ ਦੀ ਸਮੱਚੀ ਕਵਿਤਾ ਦੇ ਅਧਿਐਨ ਤੋ ਅਸੀਂ ਇਸ ਸਿੱਟੇ ਤੇ ਪੁੱਜਦੇ ਹਾਂ ਕਿ ਆਪ ਨੇ ਪਰਮਾਤਮਾ ਵਿੱਚ ਵਿਸ਼ਵਾਸ, 
ਨਾਮ ਸਿਮਰਨ, ਲੋਭ ਲਾਲਚ ਤੋ ਵਿਹੀਨ, ਸੰਜਮੀ ਜੀਵਨ ਜਿਊਣ, ਸੇਵਾ ਅਤੇ ਉੱਦਮ ਦਾ ਪਾਲਣ, ਗੁਰੁ ਦੀ ਓਟ, ਸਾਧ-ਸੰਗਤਿ ਧਾਰਣ, ਆਦਿਕ ਵਿਸ਼ਿਆ ਨੂੰ ਮਨੁੱਖੀ ਚਤਿ੍ਰ ਦੀ ਉਸਾਰੀ ਵਜੋ ਆਪਣੀ ਕਵਿਤਾ ਦਾ ਆਧਾਰ ਬਣਾਇਆ।
ਦਰਸ਼ਨ ਭਗਤ ਲਹਿੰਦੇ ਪੰਜਾਬ ਦੇ ਵਸਨੀਕ ਸਨ। ਇਸ ਲਈ ਉਹਨਾਂ ਦੀ ਰਚਨਾ ਵਿੱਚ ਲਹਿੰਦੀ ਸ਼ਬਦਾਵਲੀ ਦਾ ਵੇਰਵਾ ਮਿਲਦਾ ਹੈ। ਜਿਵੇਂ – ਵੈਸੀ, ਕਰੇਸੀ, ਵਤ, ਥੀਦੇ, ਰੋਸੀ, ਘੱਤ, ਘਣਾ, ਹਿਕ,ਕਾਈ ਆਦਿ।
ਦਰਸ਼ਨ ਭਗਤ ਨੇ ਬਦਲਵਾ ਰੂਪ ਮਾਤਿ੍ਕ ਛੰਦ – ਬੈਤ ਚੁਣਿਆ ਸੀ।ਪੰਜਾਬੀ ਵਿੱਚ ਬੈਤ ਦਾ ਵਿਕਾਸ ਇਸੇ ਤੋ ਹੋਇਆ ਦੱਸਿਆ ਜਾਂਦਾ ਹੈ।ਦਰਸ਼ਨ ਭਗਤ ਦੇ ਸ਼ਬਦ ਮੱਧ - ਯੁੱਗ ਕਾਵਿ ਦੀ ਰਾਗ – ਪਰੰਪਰਾ ਦੇ ਭਿੰਨ-ਭਿੰਨ ਰਾਗਾਂ ਵਿੱਚ ਮਿਲਦੇ ਹਨ। ਜਿਹਨਾਂ ਰਾਗਾਂ ਵਿੱਚ ਆਪ ਨੇ ਰਚਨਾ ਕੀਤੀ ਹੈ, ਉਹਨਾਂ ਵਿੱਚ ਕੁਝ ਪ੍ਕਾਰ ਹਨ- ਸਿਰੀ ਰਾਗ, ਗਉੜੀ, ਆਸਾ, ਹਿੰਡੋਲ ਆਦਿ। 
 ਕਾਫੀ ਆਓ ਸੰਗਤਿ ਰਲਿ ਸਾਧ ਮੇਰੇ ਮਨਾ।ਮਰਨਾ ਨਹੀਓ ਯਾਦ ਮੇਰੇ ਮਨਾ।ਉਮਰ ਗਵਾਈਓ ਬਾਦ ਮੇਰੇ ਮਨਾ।
 ਸ਼ਬਦ
 ਧੀਰਾ ਧੀਰਾ ਚਲਿ ਵੋ ਫਕੀਰਾ ਧੀਰਾ ਧੀਰਾ ਚਲ।
ਫਕਰ ਫਕੀਰੀ ਤੇ ਜ਼ੁਹਦ ਜ਼ਹੀਰੀ।
ਸ਼ਹਿਲ ਨਹੀਓ ਇਹ ਗੱਲ।<।ਰਹਾਓ।
ਰਾਤੀ ਜਾਗਣ ਜ਼ੁਹਦ ਕਮਾਵਣ, 
ਥੋੜਾ ਖਾਵਣੁ ਨੀਚ ਸਦਾਵਣ।
ਏਹੁ ਫਕੀਰਾ ਦਾ ਲਲੁ।<।
 ਸ਼ਲੋਕ
 ਕਿੱਥੇ ਆਇਓ ਜੀਵੜੇ ਕਿਥੇ ਵੈਸੀ ਵਤ।
ਅਖੀ ਵੇਖ ਉਘਾੜ ਤੂੰ ਲੈ ਸਾਧਾਂ ਦੀ ਮੱਤ।
ਖੁਦੀ ਖਰਾਬ ਕਰੇਸੀਆ ਇਹ ਪੰਡ ਸਿਰੇ ਤੋ ਸੱਟ। ਹੋਇ ਨਿਮਾਣਾ ਜਗ ਰਹੁ ਤਾ ਰਹੀ ਇਸੇ ਗੱਲ ਪੱਤ।
 ਦੋਹਰੇ
 ਹੇ ਮਨ ਮੂਰਖ ਕਿਆ ਕੀਆ ਲੀਆ ਨ ਕਿਉ ਹਰਿ ਨਾਮੁ। ਭਮ ਕੀ ਫਾਹੀ ਫਾਥਿਆ, ਕਹਾਂ ਮਿਲਹਿ ਬਿਸਰਾਮ।
 ਝੂਲਣੇ
 ਆਜ ਆਜ ਤੇਰੇ ਸੰਗਿ ਸਾਜ ਹੈ ਰੇ,
ਕਾਲ ਕਾਲ ਕਿਆ ਜਾਨੀਐ ਕਾਲ ਹੈ ਰੇ।
ਕਰਿ ਕਰਿ ਪੀ੍ਤ ਪ੍ਤੀਤ ਤੂੰ ਮਾਨ ਲੇ ਰੇ,
ਜੈਸੇ ਮੀਨ ਅਚੇਤ ਕਉ ਜਾਲ ਹੈ ਰੇ।

## ਹਵਾਲੇ ਤੇ ਟਿੱਪਣੀਆ
1.ਪਿਆਰਾ ਸਿੰਘ ਪਦਮ, ਭਗਤ ਦਰਸ਼ਨ, ਪੰਨਾ-24.
2. ਪੰਜਾਬੀ ਸਾਹਿਤ ਦਾ ਇਤਿਹਾਸ, ਭਾਸ਼ਾ ਵਿਭਾਗ ਪੰਜਾਬ, ਪੰਨਾ- 456, 57.
3. . ਪੰਜਾਬੀ ਸਾਹਿਤ ਦਾ ਇਤਿਹਾਸ, ਸੰਪਾ. ਸੁਰਿੰਦਰ ਸਿੰਗ ਕੋਹਲੀ, ਪੰਨਾ-305.

ਸ਼੍ਰੇਣੀ:ਭਾਰਤੀ ਕਵੀ
ਸ਼੍ਰੇਣੀ:ਕਵੀ
ਲੋਂਗਜਿੰਗ ਚਾਹ

**ਲੋਂਗਜਿੰਗ ਚਾਹ** (ਚੀਨੀ 龙井茶|t=龍井茶) ਜਿਸ ਨੂੰ ਡਰੈਗਨ ਵੈਲ ਟੀ ਵੀ ਆਖਦੇ ਹਨ, ਇੱਕ ਭੁੰਨੀ ਹੋਈ ਚਾਹ (ਗ੍ਰੀਨ ਟੀ) ਦੀ ਕਿਸਮ ਹੈ ਜੋ ਕੀ ਚੀਨ ਦੇ ਹਾਂਗਜ਼ਹੋਉ ਸੂਬੇ ਦੇ ਲੋੰਗਜਿਨ ਪਿੰਡ ਵਿੱਚੋਂ ਉਪਜੀ ਹੈ। ਇਹ ਹੱਥ ਨਾਲ ਬਣਾਈ ਜਾਂਦੀ ਹੈ ਤੇ ਆਪਣੀ ਉੱਚ ਗੁਣਵੱਤਾ ਲਈ ਮਸ਼ਹੂਰ ਮੰਨੀ ਜਾਂਦੀ ਹੈ ਜਿਸ ਕਰ ਕੇ ਇਸਨੂੰ ਚੀਨ ਦੀ ਪ੍ਰਤਿਸ਼ਠਿਤ ਚਾਹ ਦਾ ਖਿਤਾਬ ਦਿੱਤਾ ਗਿਆ ਹੈ।

## ਉਤਪਾਦਨ ਅਤੇ ਸਿਹਤ ਲਾਭ
ਬਾਕੀ ਚੀਨੀ ਗ੍ਰੀਨ ਟੀ ਦੀ ਤਰਾਂ,ਲੋਂਗਜਿੰਗ ਚਾਹ ਪੱਤੀ ਨੂੰ ਕੁਦਰਤੀ ਆਕਸੀਕਰਨ ਦੀ ਪ੍ਰਕਿਰਿਆ ਨੂੰ ਰੋਕਣ ਲਈ (ਚੁੱਗਣ ਦੇ ਬਾਅਦ) ਦੇ ਸ਼ੁਰੂਵਿੱਚ ਹੀ ਭੁੰਨ ਲਿੱਤਾ ਜਾਂਦਾ ਹੈ, ਜੋ ਕੀ ਕਾਲੀ ਤੇ ਊਲੋਂਗ ਚਾਹ ਬਣਾਉਣ ਦਾ ਹਿੱਸਾ ਹੈ। ਇਸਨੂੰ ਤਸਲੇ ਵਿੱਚ ਭੁੰਨਕੇ ਜਾਂ ਫੇਰ ਪੱਤਿਆਂ ਨੂੰ ਭਾਫ਼ ਦੇਕੇ ਸੁਕਾ ਦਿੱਤਾ ਜਾਂਦਾ ਹੈ। ਹੋਰ ਹਰੀ ਚਾਹ (ਅਤੇ ਚਿੱਟੇ ਚਾਹ) ਦੀ ਤਰਾਂ ਲੋਂਗਜਿੰਗ ਚਾਹ ਵਿੱਚ ਘੱਟ ਆਕਸੀਕਰਨ ਹੁੰਦੀ ਹੈ, ਚਾਹ ਬਣਕੇ ਹਰਾ-ਪੀਲਾ ਰੰਗ ਦਿੰਦੀ ਹੈ। ਇਸ ਚਾਹ ਵਿੱਚ ਬਾਕੀ ਚਾਹਾਂ ਦੀ ਵਾਂਗ ਵਿਟਾਮਿਨ ਸੀ, ਅਮੀਨੋ ਐਸਿਡ, ਤੇ ਕੈਟੇਚਿਨ ਹੁੰਦੇ ਹਨ। ਇਹ ਅਕਸਰ ਕਾਫ਼ੀ ਮਹਿੰਗੀ ਹੁੰਦੀ ਹੈ  ਤੇ ਇਸ ਦੀ ਕੀਮਤ ਇਸ ਦੀ ਅਲੱਗ ਅਲੱਗ ਕਿਸਮਾਂ ਤੇ ਨਿਰਭਰ ਕਰਦੀ ਹੈ।

## ਬਨਾਵਟ
ਵਧੀਆ ਨਿਵੇਸ਼ ਨਤੀਜੇ ਲਈ 75-80 ° ਸੈਲਸੀਅਸ ਜ 167-176 ° ਫਾਹਰਹੀਟ ਤੇ ਚਾਹ ਪੱਤੀ ਨੂੰ ਉਬਾਲਣਾ ਚਾਹਿਦਾ ਹੈ। ਯੀਕਸਿੰਗ ਮਿੱਟੀ ਦੀ ਹਾਂਡੀ ਵਿੱਚ ਹੀ ਪਾਰੰਪਰਕ ਤਰੀਕੇ ਨਾਲ ਬਣਾਇਆ ਜਾਂਦਾ ਹੈ।

## ਕਿਸਮਾਂ
*ਜ਼ੀਹੁ ਲੋਂਗਜਿੰਗ
*ਪੂਰਵ ਕਿੰਗਮਿੰਗ ਲੋਂਗਜਿੰਗ
*ਸ਼ੀ ਫੇਂਗ ਲੋਂਗਜਿੰਗ
*ਮੇਈਜੀਆਵੂ ਲੋਂਗਜਿੰਗ
*ਕੀਆਨਤਾਂਗ ਲੋਂਗਜਿੰਗ
*ਟਾਈਗਰ ਸਪਰਿੰਗ ਲੋਂਗਜਿੰਗ
*ਲਾਈਨ ਲੋਂਗਜਿੰਗ

## ਹਵਾਲੇ
ਸ਼੍ਰੇਣੀ:ਚੀਨ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਜੈਕ ਗੋਲਡਸਮਿਥ

**ਜੈਕ ਗੋਲਡਸਮਿਥ** (ਅੰਗ੍ਰੇਜ਼ੀ: **Zac Goldsmith**; ਪੂਰਾ ਨਾਮ: ਫ੍ਰੈਂਕ ਜ਼ੈਕਰੀਆ ਰੌਬਿਨ ਗੋਲਡਸਮਿਥ, ਜਨਮ: 20 ਜਨਵਰੀ 1975) ਇੱਕ ਬ੍ਰਿਟਿਸ਼ ਸਿਆਸਤਦਾਨ, ਜੀਵਨ ਸਾਥੀ ਅਤੇ ਪੱਤਰਕਾਰ ਹੈ ਜਿਸਨੇ ਸਤੰਬਰ 2022 ਤੋਂ ਜੂਨ 2023 ਤੱਕ ਵਿਦੇਸ਼ੀ ਪ੍ਰਦੇਸ਼ਾਂ, ਰਾਸ਼ਟਰਮੰਡਲ, ਊਰਜਾ, ਜਲਵਾਯੂ ਅਤੇ ਵਾਤਾਵਰਣ ਰਾਜ ਮੰਤਰੀ ਵਜੋਂ ਸੇਵਾ ਨਿਭਾਈ। ਕੰਜ਼ਰਵੇਟਿਵ ਪਾਰਟੀ ਦੇ ਮੈਂਬਰ, ਉਹ 2016 ਲੰਡਨ ਮੇਅਰ ਚੋਣ ਵਿੱਚ ਇਸਦੇ ਉਮੀਦਵਾਰ ਸਨ ਅਤੇ 2010 ਤੋਂ 2016 ਅਤੇ 2017 ਤੋਂ 2019 ਤੱਕ ਰਿਚਮੰਡ ਪਾਰਕ ਲਈ ਸੰਸਦ ਮੈਂਬਰ (ਐਮ.ਪੀ.) ਰਹੇ। ਵਿਚਾਰਧਾਰਕ ਤੌਰ 'ਤੇ ਉਦਾਰਵਾਦੀ ਅਤੇ ਸੁਤੰਤਰਤਾਵਾਦੀ ਵਿਚਾਰਾਂ ਵਾਲੇ ਵਜੋਂ ਜਾਣੇ ਜਾਂਦੇ, ਉਹ ਵਾਤਾਵਰਣਵਾਦ ਅਤੇ ਸਥਾਨਕਤਾ ਲਈ ਆਪਣੇ ਸਮਰਥਨ ਲਈ ਜਾਣੇ ਜਾਂਦੇ ਹਨ।

ਲੰਡਨ ਵਿੱਚ ਗੋਲਡਸ਼ਮਿਟ ਪਰਿਵਾਰ ਵਿੱਚ ਪੈਦਾ ਹੋਏ, ਜੋ ਕਿ ਅਰਬਪਤੀ ਕਾਰੋਬਾਰੀ ਅਤੇ ਵਿੱਤਦਾਤਾ ਸਰ ਜੇਮਜ਼ ਗੋਲਡਸਮਿਥ ਦੇ ਪੁੱਤਰ ਸਨ, ਉਨ੍ਹਾਂ ਨੇ ਈਟਨ ਕਾਲਜ ਅਤੇ ਕੈਂਬਰਿਜ ਸੈਂਟਰ ਫਾਰ ਸਿਕਸਥ-ਫਾਰਮ ਸਟੱਡੀਜ਼ ਦੋਵਾਂ ਤੋਂ ਨਿੱਜੀ ਤੌਰ 'ਤੇ ਸਿੱਖਿਆ ਪ੍ਰਾਪਤ ਕੀਤੀ। 1998 ਵਿੱਚ, ਉਨ੍ਹਾਂ ਦੇ ਚਾਚਾ ਐਡਵਰਡ ਗੋਲਡਸਮਿਥ ਨੇ ਉਨ੍ਹਾਂ ਨੂੰ ਦ ਈਕੋਲੋਜਿਸਟ ਦਾ ਸੰਪਾਦਕ ਬਣਾਇਆ, ਇਹ ਅਹੁਦਾ ਉਨ੍ਹਾਂ ਨੇ 2007 ਤੱਕ ਬਰਕਰਾਰ ਰੱਖਿਆ। ਗੋਲਡਸਮਿਥ ਨੂੰ 2005 ਵਿੱਚ ਕੰਜ਼ਰਵੇਟਿਵ ਕੁਆਲਿਟੀ ਆਫ਼ ਲਾਈਫ਼ ਪਾਲਿਸੀ ਗਰੁੱਪ ਦਾ ਡਿਪਟੀ ਚੇਅਰਮੈਨ ਨਿਯੁਕਤ ਕੀਤਾ ਗਿਆ ਸੀ, 2007 ਵਿੱਚ ਪ੍ਰਕਾਸ਼ਿਤ ਇਸਦੀ ਰਿਪੋਰਟ ਦਾ ਸਹਿ-ਲੇਖਨ ਕੀਤਾ ਗਿਆ ਸੀ। ਗੋਲਡਸਮਿਥ ਨੂੰ 2006 ਵਿੱਚ ਸੰਭਾਵੀ ਉਮੀਦਵਾਰਾਂ ਦੀ ਕੰਜ਼ਰਵੇਟਿਵ ਏ-ਲਿਸਟ ਵਿੱਚ ਰੱਖਿਆ ਗਿਆ ਸੀ ਅਤੇ, ਮਾਰਚ 2007 ਵਿੱਚ, ਮੌਜੂਦਾ ਲਿਬਰਲ ਡੈਮੋਕਰੇਟ ਸੰਸਦ ਮੈਂਬਰ ਸੁਜ਼ਨ ਕ੍ਰੈਮਰ ਦੇ ਖਿਲਾਫ ਰਿਚਮੰਡ ਪਾਰਕ ਦੇ ਹਲਕੇ ਤੋਂ ਚੋਣ ਲੜਨ ਲਈ ਇੱਕ ਓਪਨ ਪ੍ਰਾਇਮਰੀ ਰਾਹੀਂ ਚੁਣਿਆ ਗਿਆ ਸੀ। 2010 ਦੀਆਂ ਆਮ ਚੋਣਾਂ ਵਿੱਚ, ਉਹ 4,091 ਵੋਟਾਂ ਦੇ ਬਹੁਮਤ ਨਾਲ ਸੀਟ ਜਿੱਤ ਕੇ ਸੰਸਦ ਲਈ ਚੁਣੇ ਗਏ ਸਨ।

2015 ਦੀਆਂ ਆਮ ਚੋਣਾਂ ਵਿੱਚ, ਗੋਲਡਸਮਿਥ 23,015 ਦੇ ਬਹੁਮਤ ਨਾਲ ਕਾਮਨਜ਼ ਵਿੱਚ ਵਾਪਸ ਪਰਤੇ, ਜੋ ਕਿ 2010 ਤੋਂ ਲਗਭਗ 19,000 ਵੋਟਾਂ ਦਾ ਵਾਧਾ ਹੈ, ਉਸਦੇ ਨਜ਼ਦੀਕੀ ਵਿਰੋਧੀ ਦੇ ਮੁਕਾਬਲੇ। ਉਸਨੂੰ ਲੰਡਨ ਦੇ ਮੇਅਰ ਲਈ 2016 ਦੀ ਚੋਣ ਲਈ ਕੰਜ਼ਰਵੇਟਿਵ ਉਮੀਦਵਾਰ ਵਜੋਂ ਚੁਣਿਆ ਗਿਆ ਸੀ, ਜਿਸ ਵਿੱਚ ਉਹ ਬਾਅਦ ਵਿੱਚ ਲੇਬਰ ਪਾਰਟੀ ਦੇ ਸਾਦਿਕ ਖਾਨ ਤੋਂ ਹਾਰ ਗਏ ਸਨ। ਗੋਲਡਸਮਿਥ ਨੇ ਅਕਤੂਬਰ 2016 ਵਿੱਚ ਹੀਥਰੋ ਹਵਾਈ ਅੱਡੇ 'ਤੇ ਤੀਜੇ ਰਨਵੇਅ ਦੇ ਨਿਰਮਾਣ ਨੂੰ ਮਨਜ਼ੂਰੀ ਦੇਣ ਦੇ ਸਰਕਾਰ ਦੇ ਫੈਸਲੇ ਤੋਂ ਬਾਅਦ ਸੰਸਦ ਮੈਂਬਰ ਵਜੋਂ ਆਪਣੇ ਅਸਤੀਫੇ ਦਾ ਐਲਾਨ ਕੀਤਾ। ਉਸਦੇ ਅਸਤੀਫ਼ੇ ਨੇ ਰਿਚਮੰਡ ਪਾਰਕ ਹਲਕੇ ਵਿੱਚ ਉਪ-ਚੋਣ ਸ਼ੁਰੂ ਕਰ ਦਿੱਤੀ ਜਿਸ ਵਿੱਚ ਗੋਲਡਸਮਿਥ ਇੱਕ ਸੁਤੰਤਰ ਉਮੀਦਵਾਰ ਵਜੋਂ ਖੜ੍ਹਾ ਸੀ। ਉਸਨੂੰ ਲਿਬਰਲ ਡੈਮੋਕਰੇਟਸ ਦੀ ਸਾਰਾਹ ਓਲਨੀ ਨੇ 1,872 ਵੋਟਾਂ ਦੇ ਬਹੁਮਤ ਨਾਲ ਹਰਾਇਆ। ਥੈਰੇਸਾ ਮੇਅ ਦੁਆਰਾ 2017 ਦੀਆਂ ਆਮ ਚੋਣਾਂ ਬੁਲਾਉਣ ਤੋਂ ਬਾਅਦ, ਗੋਲਡਸਮਿਥ ਨੂੰ ਰਿਚਮੰਡ ਪਾਰਕ ਲਈ ਕੰਜ਼ਰਵੇਟਿਵ ਪਾਰਟੀ ਦੇ ਉਮੀਦਵਾਰ ਵਜੋਂ ਦੁਬਾਰਾ ਚੁਣਿਆ ਗਿਆ ਅਤੇ 45 ਵੋਟਾਂ ਦੇ ਘੱਟ ਬਹੁਮਤ ਨਾਲ ਜਿੱਤ ਪ੍ਰਾਪਤ ਕੀਤੀ।

ਗੋਲਡਸਮਿਥ ਨੂੰ 27 ਜੁਲਾਈ 2019 ਨੂੰ ਵਾਤਾਵਰਣ ਅਤੇ ਅੰਤਰਰਾਸ਼ਟਰੀ ਵਿਕਾਸ ਲਈ ਸੰਸਦੀ ਅੰਡਰ-ਸਕੱਤਰ ਰਾਜ ਬਣਾਇਆ ਗਿਆ ਸੀ ਅਤੇ 10 ਸਤੰਬਰ 2019 ਨੂੰ ਕੈਬਨਿਟ ਵਿੱਚ ਸ਼ਾਮਲ ਹੋਣ ਦੇ ਅਧਿਕਾਰ ਨਾਲ ਰਾਜ ਮੰਤਰੀ ਵਜੋਂ ਤਰੱਕੀ ਦਿੱਤੀ ਗਈ ਸੀ। ਉਹ 2019 ਦੀਆਂ ਆਮ ਚੋਣਾਂ ਵਿੱਚ, ਫਿਰ ਸਾਰਾਹ ਓਲਨੀ ਤੋਂ 7,766 ਵੋਟਾਂ ਦੇ ਬਹੁਮਤ ਨਾਲ ਹਾਰ ਗਏ ਸਨ। ਚੋਣ ਤੋਂ ਬਾਅਦ, ਬੋਰਿਸ ਜੌਹਨਸਨ ਨੇ ਗੋਲਡਸਮਿਥ ਨੂੰ ਜੀਵਨ ਭਰ ਦੀ ਪਦਵੀ ਨਾਲ ਸਨਮਾਨਿਤ ਕੀਤਾ, ਜਿਸ ਨਾਲ ਉਹ ਹਾਊਸ ਆਫ਼ ਲਾਰਡਜ਼ ਦਾ ਮੈਂਬਰ ਬਣ ਗਿਆ ਅਤੇ ਉਸਨੂੰ ਆਪਣਾ ਮੰਤਰੀ ਅਹੁਦਾ ਬਰਕਰਾਰ ਰੱਖਣ ਦੀ ਆਗਿਆ ਦਿੱਤੀ। 13 ਫਰਵਰੀ 2020 ਨੂੰ, ਉਸਨੇ ਪ੍ਰਸ਼ਾਂਤ ਲਈ ਵਾਧੂ ਜ਼ਿੰਮੇਵਾਰੀ ਪ੍ਰਾਪਤ ਕੀਤੀ। ਸਤੰਬਰ 2022 ਵਿੱਚ ਲਿਜ਼ ਟਰਸ ਦੇ ਪ੍ਰਧਾਨ ਮੰਤਰੀ ਬਣਨ ਤੋਂ ਬਾਅਦ, ਗੋਲਡਸਮਿਥ ਏਸ਼ੀਆ, ਊਰਜਾ, ਜਲਵਾਯੂ ਅਤੇ ਵਾਤਾਵਰਣ ਰਾਜ ਮੰਤਰੀ ਬਣੇ, ਬਾਅਦ ਵਿੱਚ ਰਿਸ਼ੀ ਸੁਨਕ ਦੁਆਰਾ ਵਿਦੇਸ਼ੀ ਪ੍ਰਦੇਸ਼ਾਂ ਅਤੇ ਰਾਸ਼ਟਰਮੰਡਲ ਲਈ ਨਵੀਆਂ ਜ਼ਿੰਮੇਵਾਰੀਆਂ ਨਾਲ ਦੁਬਾਰਾ ਨਿਯੁਕਤ ਕੀਤਾ ਗਿਆ। ਉਸਨੇ ਜੂਨ 2023 ਵਿੱਚ ਵਾਤਾਵਰਣ ਨੀਤੀ ਵਿੱਚ ਸੁਨਕ ਮੰਤਰਾਲੇ ਦੀ ਬੇਰੁਖੀ ਦੇ ਵਿਰੋਧ ਵਿੱਚ ਅਸਤੀਫਾ ਦੇ ਦਿੱਤਾ।

## ਹਵਾਲੇ
## ਬਾਹਰਲੇ ਜੋੜ
* www.conservatives.com: *Zac Goldsmith MP* 

ਸ਼੍ਰੇਣੀ:ਬਰਤਾਨਵੀ ਸਿਆਸਤਦਾਨ
ਰੁਥ ਬੈਨੇਡਿਕਟ

**ਰੁਥ ਬੈਨੇਡਿਕਟ** (ਅੰਗਰੇਜ਼ੀ: Ruth Benedict; 5 ਜੂਨ 1887 - 17 ਸਤੰਬਰ 1948) ਇੱਕ ਅਮਰੀਕੀ ਮਾਨਵ ਵਿਗਿਆਨੀ ਅਤੇ ਲੋਕਧਾਰਾ ਸ਼ਾਸਤਰੀ ਸੀ। ਉਹ ਪਹਿਲੀ ਔਰਤ ਸੀ ਜਿਸ ਨੂੰ ਇੱਕ ਪ੍ਰਮੁੱਖ ਮਾਨਵ ਵਿਗਿਆਨੀ ਵਜੋਂ ਜਾਣਿਆ ਜਾਣ ਲੱਗਿਆ। ਇਹ ਅਮਰੀਕੀ ਮਾਨਵ ਵਿਗਿਆਨੀ ਸੰਘ ਦੀ ਪ੍ਰਧਾਨ ਸੀ ਅਤੇ ਅਮਰੀਕੀ ਲੋਕਧਾਰਾਈ ਸਭਾ ਦੀ ਮੈਂਬਰ ਸੀ।

## ਜੀਵਨ
ਰੁਥ ਦਾ ਜਨਮ ਨਿਊ ਯਾਰਕ ਸ਼ਹਿਰ ਵਿੱਚ 5 ਜੂਨ 1887 ਨੂੰ ਹੋਇਆ। ਇਸ ਦੇ ਪਿਤਾ ਦਾ ਨਾਂ ਫਰੈਡਰਿਕ ਫਲਟਨ ਅਤੇ ਮਾਂ ਦਾ ਨਾਮ ਬਿਆਟ੍ਰੀਸ ਸੀ। ਇਸ ਦੀ ਮਾਂ ਸਕੂਲ ਵਿੱਚ ਅਧਿਆਪਕ ਸੀ ਅਤੇ ਇਸ ਦਾ ਪਿਤਾ ਹੋਮਿਓਪੈਥਿਕ ਡਾਕਟਰ ਅਤੇ ਸਰਜਨ ਸੀ।

7 ਸਾਲ ਦੀ ਛੋਟੀ ਉਮਰ ਵਿੱਚ ਹੀ ਇਸਨੇ ਲਿਖਣਾ ਸ਼ੁਰੂ ਕੀਤਾ। ਉਸ ਦਾ ਪਸੰਦੀਦਾ ਲੇਖਕ ਜੀਨ ਐਂਜਲੋ ਸੀ। ਉਸ ਆਪਣੀਆਂ ਰਚਨਾਵਾਂ ਵਿੱਚ ਜੀਵਨ ਦੀਆਂ ਸੱਚਾਈਆਂ ਬਾਰੇ ਆਪਣੇ ਵਿਚਾਰ ਪੇਸ਼ ਕੀਤੇ। ਛੋਟੀ ਉਮਰ ਵਿੱਚ ਹੀ ਉਸਨੇ ਮਨੁੱਖ ਉੱਤੇ ਮੌਤ ਦੇ ਪ੍ਰਭਾਵਾਂ ਬਾਰੇ ਸੋਚਣਾ ਸ਼ੁਰੂ ਕੀਤਾ ਅਤੇ ਬਾਅਦ ਵਿੱਚ ਉਸਨੇ ਆਪਣੀ ਕਿਤਾਬ "ਪੈਟਰਨਜ਼ ਆਫ ਕਲਚਰ" ਵਿੱਚ ਪੂਏਬਲੋ ਸਭਿਆਚਾਰ ਵਿੱਚ ਮੌਤ ਦੇ ਸੰਕਲਪ ਦਾ ਅਧਿਐਨ ਕੀਤਾ।

1905 ਵਿੱਚ ਇਸਨੇ ਵਾਸਾਰ ਕਾਲਜ ਵਿੱਚ ਪੜ੍ਹਨਾ ਸ਼ੁਰੂ ਕੀਤਾ। 1909 ਵਿੱਚ ਉਸਨੇ ਅੰਗਰੇਜ਼ੀ ਸਾਹਿਤ ਵਿੱਚ ਡਿਗਰੀ ਪ੍ਰਾਪਤ ਕੀਤੀ। 1919 ਵਿੱਚ ਇਸਨੇ ਕੋਲੰਬੀਆ ਯੂਨੀਵਰਸਿਟੀ ਵਿੱਚ ਫ਼ਰਾਂਜ਼ ਬੋਸ ਦੀ ਨਿਗਰਾਨੀ ਹੇਠ ਪੀ.ਐਚ.ਡੀ. ਕੀਤੀ।

1923 ਵਿੱਚ ਇਸਨੇ ਕੋਲੰਬੀਆ ਯੂਨੀਵਰਸਿਟੀ ਵਿੱਚ ਪੜ੍ਹਾਉਣਾ ਸ਼ੁਰੂ ਕੀਤਾ।

1910 ਵਿੱਚ ਇਸ ਦੀ ਸਟੈਨਲੀ ਬੈਨੇਡਿਕਟ ਨਾਲ ਮੁਲਾਕਾਤ ਹੋਈ ਅਤੇ ਫਿਰ ਦੋਨਾਂ ਨੇ ਵਿਆਹ ਕਰਵਾ ਲਿਆ।

## ਰਚਨਾਵਾਂ
* ਪੈਟਰਨਜ਼ ਆਫ ਕਲਚਰ/Patterns of Cultrue (1934) - ਇਹ 14 ਭਾਸ਼ਾਵਾਂ ਵਿੱਚ ਅਨੁਵਾਦ ਹੋਈ ਸੀ ਅਤੇ ਇਸਨੂੰ ਅਮਰੀਕਾ ਦੀਆਂ ਯੂਨੀਵਰਸਿਟੀਆਂ ਦੇ ਕੋਰਸਾਂ ਵਿੱਚ ਸ਼ਾਮਲ ਕੀਤਾ ਗਿਆ। ਇਸ ਵਿੱਚ ਇਸਨੇ ਸੱਭਿਆਚਾਰਕ ਸਾਪੇਖਵਾਦ ਸੰਬੰਧੀ ਆਪਣੇ ਵਿਚਾਰ ਪੇਸ਼ ਕੀਤੇ।
* ਦ ਰੇਸਿਜ਼ ਆਫ਼ ਮੈਨਕਾਈਂਡ/The Races of Mankind - ਇਹ ਕਿਤਾਬ ਇਸਨੇ ਜੈਨੀ ਵੈਲਟਵਿਸ਼ ਨਾਲ ਲਿਖੀ ਅਤੇ ਇਸ ਵਿੱਚ ਇਹਨਾਂ ਨੇ ਆਧੁਨਿਕ ਸਮੇਂ ਵਿੱਚ ਮਨੁੱਖੀ ਨਸਲਾਂ ਸੰਬੰਧੀ ਆਪਣੇ ਵਿਚਾਰ ਪੇਸ਼ ਕੀਤੇ ਹਨ। 
* ਦ ਕਰੀਸੈਂਥੇਮਮ ਐਂਡ ਦ ਸਵਾਰਡ/The Chrysanthemum and the Sword (1943)

## ਹਵਾਲੇ
ਪ੍ਰੋ. ਈਵਾਨ ਮਿਲਾਯੋਵ

**ਈਵਾਨ ਮਿਲਾਯੋਵ** ਇੱਕ ਰੂਸੀ ਵਿਦਵਾਨ ਸੀ ਜਿਸਨੇ ਰੂਸੀ ਸਕੂਲ ਅਤੇ ਭਾਰਤ ਵਿਗਿਆਨ ਦੀ ਨੀਂਹ ਰੱਖੀ। ਇਸਨੇ 1880 ਈ. ਵਿੱਚ ਲਾਹੌਰ-ਅੰਮ੍ਰਿਤਸਰ ਦਾ ਦੌਰਾ ਕੀਤਾ ਸੀ। ਉਸ ਦੀ ਪੰਜਾਬੀ ਬੋਲੀ ਤੇ ਸਾਹਿਤ ਵਿੱਚ ਰੂਚੀ ਹੋਣ ਕਰ ਕੇ ਓਸਨੇ ਸ਼੍ਰੀ ਗੁਰੂ ਗ੍ਰੰਥ ਸਾਹਿਬ ਤੇ ਓਸਦੀ ਭਾਸ਼ਾ ਤੇ ਨੋਟ ਲਿਖਿਆ ਅਤੇ **ਪੀਟਰਜ਼ਬਰਗ** ਨਾਂ ਦੀ ਥਾਂ ਤੇ ਲੈ ਕੇ ਗਿਆ। ਮਹਾਰਾਜਾ ਰਣਜੀਤ ਸਿੰਘ ਦਾ ਇੱਕ ਛੋਟਾ ਚਿੱਤਰ ਵੀ ਉਹ ਲੈ ਕੇ ਗਿਆ ਉਹ ਅਜੇ ਵੀ **ਲੈਨਿਨਗਰਾਦ** ਪਬਲਿਕ ਲਾਇਬ੍ਰੇਰੀ ਵਿੱਚ ਮੋਜੂਦ ਹੈ।

## ਹਵਾਲੇ
ਸ਼੍ਰੇਣੀ:ਭਾਰਤੀ ਵਿਗਿਆਨੀ
ਪਰਮਾਰਥ

**ਪਰਮਾਰਥ** ਦਾ ਅਰਥ 'ਪਰਮ-ਅਰਥ' ਤੋ ਹੈ। ਜਿਸ ਤੋ ਭਾਵ ਹੈ,'ਸ੍ਰੇਸ਼ਟ-ਅਰਥ' ਵਾਲੀ ਰਚਨਾ ਤੋ ਹੈ। ਇਸ ਪਰੰਪਰਾ ਦੀ ਵਰਤੋ ਕਰਨ ਵਾਲੀਆਂ ਦੁਆਰਾ ਇਸ ਦੀ ਵਰਤੋ ਇਸ ਕਰ ਕੇ ਕੀਤੀ ਗਈ ਸੀ। ਕਿਉਂਕਿ ਉਹ ਆਪਣੇ ਆਪ ਨੂੰ ਗੁਰੂ ਦੇ ਸਮਾਨ ਮੰਨਦੇ ਸਨ। 'ਪਰਮਾਰਥ' ਪੰਜਾਬੀ ਵਿੱਚ ਪ੍ਰਵਾਨ ਨਹੀਂ ਚੜ੍ਹ ਸਕੀਆਂ ਕਿਉਂਕਿ ਇਸ ਦਾ ਕੋਈ ਵੀ ਕਲਾਸਕੀ ਸਾਹਿਤਿਕ ਪਿਛੋਕੜ ਨਹੀਂ ਸੀ। ਕਿਉਂਕਿ ਇਸ ਪਰੰਪਰਾ ਦੀ ਵਰਤੋ ਮੀਣਾ ਸੰਪਰਦਾਇ ਦੇ ਲੋਕਾਂ ਦੁਆਰਾ ਕੀਤੀ ਗਈ ਸੀ.ਜਿਸ ਕਾਰਨ ਆਮ ਲੋਕਾਂ ਨੇ ਇਸ ਨੂੰ ਪਰਵਾਨ ਕੀਤਾ। ਪੰਜਾਬੀ ਵਿੱਚ ਆਮ ਕਰ ਕੇ ਹੁਣ ਤਕ ਇਸ ਦੀ ਅਧਿਕਤਰ ਲਈ'ਟੀਕਾ'ਸ਼ਬਦ ਦੀ ਵਰਤੋ ਕੀਤੀ ਜਾਂਦੀ ਹੈ।

## ਜਪੁਜੀ ਸਾਹਿਬ ਦਾ ਪਰਮਾਰਥ
ਜਪੁ ਜੀ ਦਾ ਪਰਮਾਰਥ ਜੋ ਸਾਨੂੰ ਪ੍ਰਾਪਤ ਪਰਮਾਰਥ ਹੁੰਦੇ ਹਨ ਉਹਨਾਂ ਵਿੱਚੋਂ ਪ੍ਰਾਚੀਨ ਪਰਮਾਰਥ ਹੈ। ਇਹ ਪਰਮਾਰਥ ਸਾਨੂੰ ਕਈ ਇਤਿਹਾਸਕਾਰ ਵੱਲੋਂ ਨਕਲ ਹੋਇਆ ਵੱਖਰੀਆਂ ਕਿਤਾਬਾਂ ਵਿੱਚੋਂ ਸਾਨੂੰ ਹੱਥਾਂ ਦੁਆਰਾ ਲਿਖਿਆ ਮਿਲਦੀਆਂ ਹਨ।

ਉਦਾਹਰਨ:-

ਆਦਿ ਸਚੁ ਜੁਗਾਦਿ ਸਚੁ.ਹੈ ਭੀ ਸਚੁ ਨਾਨਕ ਹੋਸੀ ਭੀ।
ਨਿਰਭਉ ਨਿਰਵੈਰੁ ਅਕਾਲ ਮੂਰਤਿ ਅਜੂਨੀ।
ਚੁਪੈ ਚੁਪ ਨਾ ਹੋਵਈ ਜੇ ਲਾਇ ਰਹਾ ਲਿਵ।
ਭੁਖਿਆ ਭੁਖ ਨਾ ਉੁਤਰੀ ਜੇ ਬੰਨਾ ਪੁਰੀਆ।

ਪਰਮਾਰਥ: ਟੀਕਾ ਦਾ ਰੂਪ ਗੋਸ਼ਟ ਵਾਲਾ ਹੋਣ ਕਰ ਕੇ ਦਿਲਚਸਪ ਹੈ। ਮਿਹਰਬਾਨ ਦੀ ਪਾਲਣਾ-ਪੋਸ਼ਣਾ ਦਾ ਕੰਮ ਗੁਰੂ ਅਰਜਨ ਦੇਵ ਜੀ ਦੀ ਨਿਗਰਾਨੀ ਹੇਠ ਹੋਇਆ। ਜਿਸ ਕਾਰਨ ਇਨ੍ਹਾਂ ਵਿੱਚ ਗੁਰਬਾਣੀ ਤੋਂ ਬਾਹਰ ਜਾਣ ਦੀ ਸੰਭਾਵਨਾ ਬਹੁਤ ਘੱਟ ਹੈ।

## ਹਵਾਲੇ
ਜੇਰੋਮ ਜੀਨੇ

**ਜੇਰੋਮ ਜੀਨੇ** ਫਰਾਂਸ ਦਾ ਇੱਕ ਫੈਨਸਿੰਗ ਖਿਡਾਰੀ ਹੈ। ਉਹ ਏਪੇ ਈਵੈਂਟ ਖੇਡਦਾ ਹੈ। ਉਸ ਨੇ 2004 ਅਤੇ 2008 ਦੀਆਂ ਉਲੰਪਿਕ ਖੇਡਾਂ ਵਿੱਚ ਟੀਮ ਵਿੱਚ ਸੋਨ ਤਗਮਾ ਜਿੱਤਿਆ ਸੀ।

ਉਸ ਦਾ ਭਰਾ ਫੈਬਰਿਕ ਜੀਨੇ ਵੀ ਫੈਨਸਿੰਗ ਦਾ ਖਿਡਾਰੀ ਹੈ।

## ਹਵਾਲੇ
ਸ਼੍ਰੇਣੀ:ਫੈਨਸਿੰਗ ਦੇ ਖਿਡਾਰੀ
ਸ਼੍ਰੇਣੀ:ਫਰਾਂਸ ਦੇ ਫੈਨਸਿੰਗ ਖਿਡਾਰੀ
ਹਮਜ਼ਾ ਅਲੀ ਅੱਬਾਸੀ

**ਹਮਜ਼ਾ ਅਲੀ ਅੱਬਾਸੀ **ਇੱਕ ਪਾਕਿਸਤਾਨੀ ਫਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰ, ਮਾਡਲ ਅਤੇ ਨਿਰਦੇਸ਼ਕ ਹੈ। ਉਸਦੀ ਵਧੇਰੇ ਪਛਾਣ ਪਿਆਰੇ ਅਫਜਲ ਡਰਾਮੇ ਦੇ ਅਫਜਲ ਪਾਤਰ ਨਾਲ ਅਤੇ ਮੇਰੇ ਦਰਦ ਕੋ ਜੋ ਜੁਬਾਨ ਮਿਲੇ ਦੇ ਆਜ਼ਮ ਨਾਮ ਨਾਲ ਹੈ। ਅੱਬਾਸੀ ਨੇ ਆਪਣਾ ਅਦਾਕਾਰੀ ਕੈਰੀਅਰ ਰੰਗਮੰਚ ਤੋਂ ਕੀਤਾ ਸੀ ਅਤੇ ਉਸਦਾ ਪਹਿਲਾਂ ਨਾਟਕ *ਡਾਲੀ ਇਨ ਦਾ ਡਾਰਕ *ਸੀ ਜੋ ਸ਼ਾਹ ਸ਼ਾਹਰਾਬਿਲ ਦੀ ਪ੍ਰੋਡਕਸ਼ਨ ਹੇਠ ਸੀ। ਉਸਨੇ ਆਪਣਾ ਫਿਲਮੀ ਕੈਰੀਅਰ ਬਿਲਾਲ ਲਸ਼ਾਰੀ ਦੀ ਨਿਰਦੇਸ਼ਨਾ ਹੇਠ ਇੱਕ ਲਘੂ ਫਿਲਮ ਗਲੋਰੀਅਸ ਰਿਸੋਲਵ * *ਨਾਲ ਕੀਤਾ ਸੀ। 2013 ਵਿੱਚ ਉਸਨੇ ਫੀਚਰ ਫਿਲਮਾਂ ਦੀ ਸ਼ੁਰੂਆਤ ਕੀਤੀ ਜਿਨ੍ਹਾਂ ਵਿੱਚ ਮੈਂ ਹੂੰ ਸ਼ਾਹਿਦ ਅਫਰੀਦੀ ਅਤੇ ਵਾਰ ਸ਼ਾਮਿਲ ਹਨ। ਇਨ੍ਹਾਂ ਕਰਕੇ ਉਸਨੂੰ ਪਹਿਲੇ ਏਆਰਯਾਈ ਫਿਲਮ ਅਵਾਰਡਸ ਵਿੱਚ ਬੈਸਟ ਸਪੋਰਟਿੰਗ ਅਵਾਰਡ ਮਿਲਿਆ।

## ਕੈਰੀਅਰ 
ਅੱਬਾਸੀ ਨੇ ਅਮਰੀਕਾ ਤੋਂ ਪੜ੍ਹਾਈ ਕੀਤੀ ਅਤੇ ਉਸ ਤੋਂ ਬਾਅਦ ਆਪਣੇ ਕੈਰੀਅਰ ਲਈ ਪਾਕਿਸਤਾਨ ਪਰਤ ਆਇਆ। ਉਸਨੇ ਆਪਣਾ ਕੈਰੀਅਰ 2006 ਵਿੱਚ ਰੰਗਮੰਚ ਤੋਂ ਕੀਤਾ। ਉਸਦੇ ਕੁਝ ਪਰਮੁੱਖ ਨਾਟਕ *ਬੰਬੇ ਡਰੀਮਸ*, *ਫੈਂਟਮ ਆਫ ਦਾ ਓਪੇਰਾ*, *ਹੋਮ ਇਸ ਵਿਅਰ ਯੂਅਰ ਕਲੋਥਸ ਆਰ* ਸਨ। ਉਸਦੀ ਨਿਰਦੇਸ਼ਕ ਵਜੋਂ ਪਹਿਲੀ ਫਿਲਮ *ਮਡ ਹਾਊਸ ਐਂਡ ਗੋਲਡਨ ਡੌਲ *ਸੀ। ਉਸਨੇ ਮੈਂ ਹੂੰ ਸ਼ਾਹਿਦ ਅਫਰੀਦੀ ਅਤੇ ਵਾਰ ਫਿਲਮਾਂ ਵਿੱਚ ਕੰਮ ਕੀਤਾ। 2015 ਵਿੱਚ ਉਸਨੇ ਇੱਕ ਫਿਲਮ ਜਵਾਨੀ ਫਿਰ ਨਹੀਂ ਆਨੀ ਕੀਤੀ। 

## ਥਿਏਟਰ 
ਸ਼ਾਹ ਸ਼ਾਹਰਾਬੀਲ

## ਫਿਲਮੋਗ੍ਰਾਫੀ 
### ਫਿਲਮ 
### ਟੈਲੀਵਿਜ਼ਨ 
### ਹੋਸਟਿੰਗ 
* 2015 ਵਿੱਚ ਤੀਜੇ ਹਮ ਅਵਾਰਡਸ ਦੀ ਹੋਸਟਿੰਗ
* 2014 ਵਿੱਚ ਪਹਿਲੇ ਏਆਰਯਾਈ ਫਿਲਮ ਅਵਾਰਡਸ ਦੀ ਹੋਸਟਿੰਗ

## ਅਵਾਰਡਸ ਅਤੇ ਨਾਮਜ਼ਦਗੀਆਂ 
## ਹਵਾਲੇ 
## ਬਾਹਰੀ ਕੜੀਆਂ 
*  ਇੰਟਰਨੈਟ ਮੂਵੀ ਡਾਟਾਬੇਸ ਉੱਪਰ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਅਦਾਕਾਰ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਅੱਠਿਓਂ ਮੇਲਾ ਨਨਿਓਲਾ

thumb|ਅੱਠਿਓਂ ਮੇਲਾ ਨਨਿਓਲਾ ਛਿੰਝ ਦਾ ਦ੍ਰਿਸ਼
thumb|ਅੱਠਿਓਂ ਮੇਲਾ ਨਨਿਓਲਾ ਦਾ ਦ੍ਰਿਸ਼
**ਨਨਿਓਲਾ ** ਭਾਰਤ ਦੇ ਹਰਿਆਣਾ ਰਾਜ ਦੇ ਅੰਬਾਲਾ ਜਿਲੇ ਦਾ ਇੱਕ ਕਸਬਾ ਨੁਮਾ ਪਿੰਡ ਹੈ ਜੋ ਜੋ ਪੰਜਾਬ ਅਤੇ ਹਰਿਆਣਾ ਰਾਜਾਂ ਦੀ ਸਰਹੱਦ ਉੱਤੇ ਪੈਂਦਾ ਹੈ। ਇਸ ਪਿੰਡ ਵਿੱਚ ਦੁਰਗਾ ਅਸ਼ਟਮੀ ਮੌਕੇ ਇੱਕ ਵੱਡਾ ਮੇਲਾ ਲਗਦਾ ਹੈ ਜਿਸ ਨੂੰ ਅੱਠਿਓਂ ਮੇਲਾ ਕਿਹਾ ਜਾਂਦਾ ਹੈ। ਇਸ ਮੇਲੇ ਵਿੱਚ ਆਲੇ ਦੁਆਲੇ ਦੇ ਕਈ ਪਿੰਡਾਂ ਦੇ ਲੋਕ ਸ਼ਾਮਲ ਹੁੰਦੇ ਹਨ। ਇਸ ਵਿੱਚ ਇੱਕ ਵੱਡੀ ਛਿੰਝ ਵੀ ਪਾਈ ਜਾਂਦੀ ਹੈ ਜਿਸ ਵਿੱਚ ਦੂਰੋਂ ਦੂਰੋਂ ਮਸ਼ਹੂਰ ਭਲਵਾਨ ਕੁਸ਼ਤੀ ਲੜਨ ਲਈ ਆਉਂਦੇ ਹਨ।
ਇਹ ਪਿੰਡ ਇੱਕ ਕਸਬਾ ਨੁਮਾ ਵੱਡਾ ਪਿੰਡ ਹੈ ਜੋ ਆਲੇ ਦੁਆਲੇ ਦੇ ਕਈ ਪਿੰਡਾਂ ਨੂੰ ਸੇਵਾਵਾਂ ਦਿੰਦਾ ਹੈ। ਇਸ ਪਿੰਡ ਵਿੱਚ ਕਿਸਾਨਾ ਨੂੰ ਆਧੁਨਿਕ ਖੇਤੀ ਦਾ ਗਿਆਨ ਦੇਣ ਲਈ ਇੱਕ *ਨਾਲਜ ਹੱਬ*, ਵੀ ਖੋਲਿਆ ਜਾ ਰਿਹਾ ਹੈ। 
## ਹਵਾਲੇ
ਸ਼੍ਰੇਣੀ:ਹਰਿਆਣਾ ਦੇ ਮੇਲੇ
ਸ਼੍ਰੇਣੀ:ਅੰਬਾਲਾ ਜ਼ਿਲ੍ਹੇ ਦੇ ਪਿੰਡ
ਸਾਖੀ/ਪਰਚੀ/ਕਥਾ/ਪਰੰਪਰਾ

**ਸਾਖੀ/ਪਰਚੀ/ਕਥਾ/ਪਰੰਪਰਾ** 
ਸਾਖੀ ਪਰੰਪਰਾ:- 
ਸਾਖੀ/ਪਰਚੀ/ਕਥਾ/ਪਰੰਪਰਾ ਵਾਸਤਵ ਵਿੱਚ ਜਨਮਸਾਖੀ ਪਰੰਪਰਾ ਦਾ ਹੀ ਅੱਗਲਾ ਹਿੱਸਾ ਹੈ. "ਸਾਖੀ" ਸ਼ਬਦ 'ਸੰਸਕਿਤ'ਭਾਸ਼ਾ ਦੇ ਸ਼ਬਦ 'ਸ਼ਾਖ੍ਸੀ'ਤੋਂ ਅਇਆ ਹੈ.ਜਿਸ ਦਾ ਅਰਥ ਹੈ, ਕਿਸੇ ਘਟਨਾ ਨੂੰ ਦੇਖਣ ਵਾਲਾ ਗਵਾਹ ਹੈ .ਸਾਖੀ/ਪਰਚੀ/ਕਥਾ/ਪਰੰਪਰਾ ਦੀਆਂ ਉਦਾਹਰਣ ਆਮ ਮਿਲਦੀਆਂ ਹਨ.ਇਸ ਸ਼ਬਦ ਦੀ ਵਰਤੋਂ ਕਈ ਅਰਥਾ ਵਿੱਚ ਕੀਤੀ ਜਾਂਦੀ ਹੈ.ਸਿੱਖਿਆ ਉਪਦੇਸ਼ ਅਤੇ ਗੁਰੂ ਦੇ ਬਚਨਾਂ ਦੇ ਰੂਪ ਵਿੱਚ ਸਾਡੇ ਕੋਲ ਮੋਜੂਦ ਹੈ .ਕੁਛ ਉਦਾਹਰਣ ਇਸ ਪ੍ਰਕਾਰ ਹਨ।

## ਹਵਾਲਾ
੧* "ਸਚੀ ਸਾਖੀ ਉਪਦੇਸ਼ ਸਚੁ ਸਚੇ ਸਚੀ ਸੋਇ"
.
੨* 'ਦੂਜਾ ਅਰਥ ਹੈ 'ਗਵਾਹ'
"ਪਾਪੁ ਪੁੰਨੁ ਦੁਇ ਸਾਖੀ ਪਾਸਿ."
.
ਪਰਚੀ ਪਰੰਪਰਾ:- 
 ਮੱਧਕਾਲੀਨ ਪੰਜਾਬੀ ਵਾਰਤਕ ਕ'ਸਾਖੀ'ਨਾਲ ਮਿਲਦੀ ਜੁਲਦੀ ਵਿਧਾਂ ਹੈ 'ਪਰਚੀ. 'ਪਰਚੀ'ਸ਼ਬਦ 'ਪਰਚਿਯ'ਤੋਂ ਬਣਿਆ ਹੈ. ਜਿਸ ਦਾ ਓਦੇਸ਼ ਹੈ ਨਾਇਕ ਬਾਰੇ ਜਾਣਕਾਰੀ ਦੇਣੀ ਹੈ.ਪਰਚੀ ਵੀ 'ਸਾਖੀ' ਦੀ ਤਰ੍ਹਾਂ ਵਿਸ਼ੇ ਪੱਖ ਤੋਂ,ਬਣਤਰ ਪੱਖ ਤੋਂ ਪੂਰਨ ਹੈ.'ਪਰਚੀ'ਤੇ 'ਸਾਖੀ'ਦਾ ਉਪਦੇਸ਼ ਗੁਰਮਤਿ ਦਾ ਪ੍ਰਚਾਰ ਕਰਨਾ ਹੈ। 

## ਹਵਾਲਾ
"ਪਰਚੀ ਭਾਈ ਘਣਯਾ"
ਕਥਾ ਪਰੰਪਰਾ:-
 ਕਥਾ ਪਰੰਪਰਾ ਤੋਂ ਭਾਵ ਹੈ 'ਗਿਆਨ ਦਾ ਕਥਨ ਕਰਨਾ,ਗੁਰਮਤਿ ਦੇ ਪ੍ਰਚਾਰ ਵਿੱਚ ਕਥਾ ਪਰੰਪਰਾ ਹਮੇਸ਼ਾ 'ਗੁਰਸ਼ਬਦ' ਜਿਨੀ ਪ੍ਰਮਾਣਿਤ ਬਾਣੀ ਹੈ।

## ਹਵਾਲਾ 
੧* "ਸੁਖਮਨੀ ਸਹੰਸਰਨਾਮੇ"
੨* "ਸਿੱਖਾਂ ਦੀ ਭਗਤਮਾਲਾ"
 .
ਸ਼ਰੀਕਾ

**ਸ਼ਰੀਕਾ** ਭਾਈਚਰਕ ਰਿਸ਼ਤਿਆਂ ਦਾ ਮੁਖ ਭਾਗ ਹੈ। ਸ਼ਰੀਕੇ ਵਿੱਚ ਪਿਤਾ ਦੇ ਵੰਸ਼ ਨਾਲ ਸਬੰਧਿਤ ਰਿਸ਼ਤੇਦਾਰ ਸ਼ਾਮਿਲ ਹੁੰਦੇ ਹਨ। ਆਮ ਤੌਰ ਤੇ ਇੱਕ ਪਿੰਡ ਜਾਂ ਇੱਕੋ ਸ਼ਹਿਰ ਵਿੱਚ ਰਹਿਣ ਵਾਲੇ ਲੋਕ ਇੱਕੋ ਵਡੇਰੇ ਦੇ ਸੰਤਾਨ ਹੋਣ ਕਰਕੇ ਸ਼ਰੀਕਾ-ਬਰਾਦਰੀ ਦੇ ਰਿਸ਼ਤੇਦਾਰ ਹੁੰਦੇ ਹਨ। ਆਮ ਅਰਥਾਂ ਵਿੱਚ ਭੈਣ-ਭਰਾਵਾਂ ਦੇ ਖੂਨ ਦੇ ਰਿਸ਼ਤੇ ਨੂੰ ਛੱਡ ਕੇ,ਪਿਤਾ ਦੇ ਵੰਸ਼ ਨਾਲ ਸਬੰਧਿਤ ਪਿਤਾ ਦੇ ਚਾਚੇ,ਤਾਏ ਤੇ ਉਹਨਾਂ ਦੇ ਧੀਆਂ -ਪੁੱਤਰ ਵੀ ਸ਼ਰੀਕਾ ਬਰਾਦਰੀ ਦੇ ਰਿਸ਼ਤੇ ਵਿੱਚ ਸ਼ਾਮਿਲ ਕਰ ਲਏ ਜਾਂਦੇ ਹਨ। ਜਾਇਦਾਦ ਦੀ ਵੰਡ ਕਾਰਨ ਕਈ ਵਾਰ ਭਰਾਵਾਂ ਦਾ ਨਿੱਘਾ ਰਿਸ਼ਤਾ ਅਤੇ ਜਦੋਂ ਭੈਣ ਆਪਣੇ ਭਰਾ ਕੋਲੋਂ ਜਾਇਦਾਦ ਵਿਚੋਂ ਹਿਸਾ ਵੰਡਾ ਲੈਂਦੀ ਹੈ ਤਾਂ ਇਹ ਦੁੱਧ ਦੀ ਸਾਂਝ ਵੇਲੇ ਰਿਸ਼ਤੇ ਵੀ ਸ਼ਰੀਕੇ ਦੇ ਰਿਸ਼ਤੇ ਵਿੱਚ ਵਟ ਜਾਂਦੇ ਹਨ।
## ਸ਼ਰੀਕੇ ਬਾਰੇ ਹੋਰ ਜਾਣਕਰੀ
ਇਸ ਤੋਂ ਇਲਾਵਾ ਸ਼ਰੀਕਾ ਕਿਸੇ ਖਾਨਦਾਨ ਦੇ ਉਹਨਾਂ ਵਿਅਕਤੀ ਦੇ ਸਮੂਹ ਨੂੰ ਸ਼ਰੀਕਾ ਕਿਹਾ ਜਾਂਦਾ ਹੈ ਜਿਹੜਾ ਜੱਦੀ-ਪੁਸ਼ਤੀ ਜਾਇਦਾਦ ਦਾ ਭਾਈਵਾਲ ਹੋਵੇ। ਇਹ ਅੰਗਾ ਸਾਕਾ ਦੀ ਉਸ ਸ਼ੇ੍ਣੀ ਦਾ ਨਾ ਹੈ, ਜਿਸ ਵਿੱਚ ਆਪਸੀ ਲਹੂ ਦੀ ਸਾਂਝ ਤਾਂ ਹੋਵੇ, ਪਰ ਇਹ ਅੰਗ-ਸਾਕ ਆਪਣੇ ਵੱਖ-ਵੱਖ ਟੱਬਰਾਂ 'ਚ ਰਹਿੰਦੇ ਹੋਣ। ਪੰਜਾਬੀ ਸਭਿਆਚਰਕ ਰਹਿਤਲ ਵਿੱਚ ਜੇਕਰ ਸਕੇ ਭਰਾ ਵੀ ਵਿਆਹੇ ਜਾਣ ਮਗਰੋਂ ਵੱਖ-ਵੱਖ ਟਬਰਾਂ 'ਚ ਰਹਿੰਦੇ ਹੋਣ ਤਾਂ ਉਹ੍ਹ ਵੀ ਇੱਕ ਦੂਜੇ ਲਈ ਸ਼ਰੀਕ ਦਾ ਦਰਜਾ ਰਖਦੇ ਹਨ। ਸ਼ਰੀਕ ਅੰਗਾ-ਸਾਕਾਂ ਦੇ ਸ਼ੇ੍ਣੀ ਵਿੱਚ ਕੇਵਲ ਪਿਤਰੀ ਲਹੂ ਦੀ ਸਾਂਝ ਵਾਲੇ ਅੰਗ ਸਾਕ ਹੀ ਆਉਂਦੇ ਹਨ।ਚਾਚੇ, ਤਾਏ ਆਦਿ ਦੀ ਪੀੜੀ ਵਿੱਚ ਪੈਦਾ ਹੋਈ ਔਲਾਦ ਸ਼ਰੀਕ ਸ਼ਰੀਕਾ ਸ਼ੇ੍ਣੀ ਵਿੱਚ ਆਉਣ ਵਾਲੇ ਅੰਗਾ- ਸਾਕਾਂ ਵਿਚੋਂ ਕਿਸੇ ਇੱਕ ਵਿਅਕਤੀ ਨੂੰ ਦਿਤਾ ਵਿਸ਼ੇਸ਼ਣ ਹੈ। ਇਸ ਵਿੱਚ ਪੁਰਸ਼ ਨੂੰ ਸ਼ਰੀਕ ਤੇ ਇਸਤਰੀ ਨੂੰ ਸ਼ਰੀਕਣੀ ਕਿਹਾ ਜਾਂਦਾ ਹੈ। ਨਾਬਾਲਗ ਬੱਚੇ ਇਸ ਦੀ ਸੰਗਿਆ ਤੋਂ ਬਾਹਰ ਰਹਿੰਦੇ ਹਨ। ਪੰਜਾਬੀ ਸਭਿਆਚਰਕ ਦ੍ਰਿਸ਼ਟੀ ਤੋਂ ਕੋਈ ਵੀ ਵਿਅਕਤੀ ਆਪਣੇ ਸ਼ਰੀਕ ਨੂੰ ਪ੍ਰੰਸ਼ਾਤਾਮਿਕ ਦ੍ਰਿਸ਼ਟੀ ਨਾਲ ਨਹੀਂ ਦੇਖਦਾ, ਕਿਉਂਕਿ ਇੱਕ ਪ੍ਰਚਲਿਤ ਧਾਰਨਾ ਹੈ ਕਿ ਸ਼ਰੀਕ ਇੱਕ ਦੂਜੇ ਦੀ ਬਾਹਰਲੇ ਮਨੋਂ ਤਾਰੀਫ਼ ਕਰਨ ਦਾ ਵਿਖਾਵਾ ਕਰਦੇ ਹਨ ਪਰ ਅੰਦਰਲੇ ਮਨੋ ਵਿਰੋਧੀ ਧਿਰ ਨੂੰ ਆਪਣੇ ਤੋਂ ਨੀਵਾਂ ਹੋਇਆ ਦੇਖਣਾ ਲੋਚਦੇ ਹਨ। ਸ਼ਰੀਕੇ ਦੇ ਲੋਕ ਆਪਸ ਵਿੱਚ ਖਹਿਬਾਜ਼ੀ ਰੱਖਣ ਦੇ ਬਾਵਜੂਦ ਆਪਸ ਵਿੱਚ ਮਿਲ ਕੇ ਰਹਿਣ ਲਈ ਮਜਬੂਰ ਹੁੰਦੇ ਹਨ।

## ਸ਼ਰੀਕੇ ਨਾਲ ਸਬੰਧਿਤ ਬੋਲੀਆਂ ਤੇ ਅਖਾਣਾ

*ਇੱਕ ਵੀਰ ਦੇਈਂ ਵੀ ਰੱਬਾ,
ਅਸੀਂ ਲੈਣੈ ਨੀ ਸ਼ਰੀਕਾਂ ਕੋਲੋਂ ਬਦਲੇ।

*ਸੱਸ ਮੇਰੀ ਨੇ ਮੁੰਡਾ ਜੰਮਿਆ
ਲੋਕੀ ਦੇਣ ਵਧਾਈ,
ਨੀ ਸ਼ਰੀਕ ਜੰਮਿਆ,
ਜਾਨ ਮੁੱਠੀ ਵਿੱਚ ਆਈ।

*ਬੋਲ ਸ਼ਰੀਕਾਂ ਦੇ, 
ਮੈਂ ਨਾ ਜਾਲਮਾ ਸਹਿੰਦੀ।

*ਸ਼ਰੀਕ ਸਿਹਰੇ ਬੰਨ ਕੇ ਨੀ ਢੁਕਦਾ,ਬਾਕੀ ਕਸਰ ਕੋਈ ਨੀ ਛੱਡਦਾ

## ਹਵਾਲੇ
ਸ਼੍ਰੇਣੀ:ਲੋਕਧਾਰਾ
1736

**1736** 18ਵੀਂ ਸਦੀ ਅਤੇ 1730 ਦਾ ਦਹਾਕਾ ਦਾ ਇੱਕ ਸਾਲ ਹੈ। ਇਹ ਸਾਲ ਸ਼ੁੱਕਰਵਾਰ ਨੂੰ ਸ਼ੁਰੂ ਹੋਇਆ।
## ਘਟਨਾ 
* 8 ਮਾਰਚ &ndash; ਨਾਦਰ ਸ਼ਾਹ, ਅਫਸ਼ਰਦ ਵੰਸ਼ ਦਾ ਬਾਨੀ, ਸ਼ਾਹ ਇਰਾਨ ਬਣਿਆ।
* 12 ਨਵੰਬਰ &ndash; ਸਿੱਖਾਂ ਤੇ ਮੁਗ਼ਲ ਫ਼ੌਜਾਂ ਵਿੱਚਕਾਰ ਹੋਈ ਲੜਾਈ ਵਿੱਚ ਮੁਗ਼ਲ ਜਰਨੈਲ ਜਮਾਲ ਖ਼ਾਨ, ਤਾਤਾਰ ਖ਼ਾਨ ਤੇ ਦੂਨੀ ਚੰਦ ਮਾਰੇ ਗਏ।

## ਜਨਮ
## ਮਰਨ 
ਸ਼੍ਰੇਣੀ:ਸਾਲ
ਸਬਾ ਹਮੀਦ

**ਸਬਾ ਹਮੀਦ** () (ਜਨਮ 21 ਜੂਨ 1957) ਇੱਕ ਪਾਕਿਸਤਾਨੀ ਫਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰਾ ਹੈ। ਉਸ ਦੇ ਚਰਚਿਤ ਡਰਾਮਿਆਂ ਵਿੱਚ ਫੈਮਿਲੀ ਫਰੰਟ, ਅਜ਼ਰ ਕੀ ਆਏਗੀ ਬਾਰਾਤ, ਡੌਲੀ ਕੀ ਆਏਗੀ ਬਾਰਾਤ, ਟੱਕੇ ਕੀ ਆਏਗੀ ਬਾਰਾਤ, ਐਨੀ ਕੀ ਆਏਗੀ ਬਾਰਾਤ, ਮੈਂ ਅਬਦੁਲ ਕਾਦਿਰ ਹੂੰ, ਦਾਸਤਾਨ, ਕੈਦ-ਏ-ਤਨਹਾਈ, ਅਕਸ, ਮਸਤਾਨਾ ਮਾਹੀ, ਥਕਨ, ਏਕ ਤਮੰਨਾ ਲਹਿਸਲ ਸੀ, ਏਕ ਨਯੀ ਸਿੰਡ੍ਰੇਲਾ, ਮੇਰੀ ਦੁਲਾਰੀ, ਤਨਹਾਈ, ਦਿਲ-ਏ-ਮੁਜ਼ਤਰ, ਪਿਆਰੇ ਅਫਜਲ ਅਤੇ ਬਿਖਰਾ ਮੇਰਾ ਨਸੀਬ ਸ਼ਾਮਿਲ ਹਨ। 

ਇਨ੍ਹਾਂ ਡਰਾਮਿਆਂ ਤੋਂ ਬਿਨਾਂ ਉਸ ਕਈ ਫਿਲਮਾਂ ਵਿੱਚ ਵੀ ਕੰਮ ਕੀਤਾ ਹੈ ਜਿਹਨਾਂ ਵਿੱਚ ਮੈਂ ਏਕ ਦਿਨ ਲੌਟ ਕੇ ਆਉਂਗਾ, ਅਭੀ ਤੋ ਮੈਂ ਜਵਾਨ ਹੂੰ, ਗੁਡ ਮੌਰਨਿੰਗ ਕਰਾਚੀ ਅਤੇ ਜਵਾਨੀ ਫਿਰ ਨਹੀਂ ਆਨੀ ਦੇ ਨਾਮ ਆਉਂਦੇ ਹਨ। 

## ਮੁੱਢਲਾ ਜੀਵਨ 
ਸਬਾ ਦਾ ਜਨਮ ਲਾਹੌਰ, ਪਾਕਿਸਤਾਨ ਵਿੱਚ ਹੋਇਆ ਅਤੇ ਉਸਨੇ ਆਪਣੀ ਤਾਲੀਮ ਲਾਹੌਰ ਕਾਲਜ ਫੋਰ ਵੂਮਨ ਯੂਨੀਵਰਸਿਟੀ ਤੋਂ ਹਾਸਿਲ ਕੀਤੀ। ਉਹ ਇੱਕ ਮੰਨੇ-ਪ੍ਰਮੰਨੇ ਕਾਲਮ-ਲੇਖਕ ਹਮੀਦ ਅਖ਼ਤਰ ਦੀ ਬੇਟੀ ਹੈ। ਉਹ ਤਿੰਨ ਭੈਣਾਂ ਅਤੇ ਇੱਕ ਭਰਾ ਸਨ। ਅੱਗੋਂ ਉਸ ਦੀ ਬੇਟੀ ਮੀਸ਼ਾ ਸ਼ਫੀ ਇੱਕ ਗਾਇਕਾ ਅਤੇ ਇੱਕ ਫਿਲਮੀ ਅਦਾਕਾਰਾ ਹੈ।

## ਕਰੀਅਰ 
ਸਬਾ ਹਮੀਦ ਨੇ 1980 ਵਿੱਚ ਟੈਲੀਵਿਜ਼ਨ ਤੋਂ ਕੰਮ ਸ਼ੁਰੂ ਕੀਤਾ। ਫਿਰ ਉਹ 1990 ਦੇ ਅੱਧ ਤੱਕ ਰੰਗਮੰਚ ਨਾਲ ਜੁੜੀ ਰਹੀ। ਉਹ ਵਰਤਮਾਨ ਵਿੱਚ ਅਭਿਨੇਤਾ ਵਸੀਮ ਅੱਬਾਸ ਨਾਲ ਵਿਆਹੀ ਹੋਈ ਹੈ

## ਫਿਲਮੋਗ੍ਰਾਫੀ 
## ਡਰਾਮੇ 
## ਹੋਰ ਵੇਖੋ 
* ਪਾਕਿਸਤਾਨੀ ਅਦਾਕਾਰਾਂ ਦੀ ਸੂਚੀ

## ਹਵਾਲੇ 
## ਬਾਹਰੀ ਕੜੀਆਂ 
* 
* 

ਸ਼੍ਰੇਣੀ:ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
ਸ਼੍ਰੇਣੀ:21ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ
ਰਾਲਫ਼ ਲਿੰਟਨ

**ਰਾਲਫ਼ ਲਿੰਟਨ** ਅਮਰੀਕੀ ਸਭਿਆਚਾਰਕ '**ਮਾਨਵ ਵਿਗਿਆਨੀ**' ਹੈ। ਉਹ ਆਪਣੀਆਂ ਦੋ ਕਿਤਾਬਾਂ "ਦ ਸੱਟਡੀ ਆਫ਼ ਮੈਨ" (1936 ਈ:) ਅਤੇ '**ਦਿ ਟਰੀਅ ਆਫ਼ ਕਲਚਰ**' (1955 ਈ:) ਲਈ ਜਾਣਿਆ ਜਾਂਦਾ ਹੈ। ਉਸਨੂੰ 1951 ਵਿਚ **"ਵਾਈਕਿੰਗ ਫੰਡ"** ਮੈਡਲ ਮਿਲਿਆ। ਮਾਨਵ ਵਿਗਿਆਨ ਨੂੰ ਉਸਦੀ ਮਹੱਤਵਪੂਰਣ ਦੇਣ "ਰੁਤਬੇ ਅਤੇ ਭੂਮਿਕਾ" (Status and Role) ਵਿੱਚ ਫ਼ਰਕ ਨੂੰ ਪਰਿਭਾਸ਼ਿਤ ਕਰਨਾ ਸੀ।

## ਮੁੱਢਲਾ ਜੀਵਨ ਅਤੇ ਸਿੱਖਿਆ
ਰਾਲਫ਼ ਲਿੰਟਨ ਦਾ ਜਨਮ 27 ਫ਼ਰਵਰੀ 1893 ਈ. ਨੂੰ ਫਿਲਡੇਲਫੀਆ, ਪੈਨਸਿਲਵੇਨੀਆ, ਅਮਰੀਕਾ ਵਿਖੇ ਵਪਾਰੀਆਂ ਦੇ ਇਕ ਪਰਿਵਾਰ ਵਿਚ ਹੋਇਆ ਅਤੇ ਉਸਦੀ ਮੌਤ 60 ਸਾਲ ਦੀ ਉਮਰ ਵਿਚ 24 ਦਸੰਬਰ 1953 ਨੂੰ '**ਨਿਊ ਹੇਵਨ, ਕੋਨੈਕਟੀਕਟ**' ਵਿਖੇ ਹੋਈ।
### ਸਿੱਖਿਅਾ
ਉਹ 1911 ਵਿਚ ਸਵਾਰਥਮੋਰ ਕਾਲਜ ਵਿਚ ਦਾਖ਼ਲ ਹੋਇਆ। ਉਸਨੇ ਪੈਨਸਿਲਵੇਨੀਆ ਦੀ ਯੂਨੀਵਰਸਿਟੀ ਤੋਂ ਮਾਸਟਰ ਦੀ ਡਿਗਰੀ ਕੀਤੀ ਅਤੇ ਨਾਲ ਹੀ ਨਿਊ ਜਰਸੀ ਤੇ ਨਿਊ ਮੈਕਸੀਕੋ ਵਿਚ ਪੁਰਾੱਤਤਵੀ ਖੇਤਰੀ ਕਾਰਜ ਜਾਰੀ ਰੱਖਿਆ।
### ਫ਼ੌਜ ਤੋਂ ਵਾਪਸੀ ੳੁਪਰੰਤ ਜੀਵਨ
ਅਮਰੀਕਾ ਵਾਪਸ ਆਉਣ ਤੋਂ ਬਾਅਦ ਉਹ ਕੋਲੰਬੀਆ ਤੋਂ ਹਾਰਵਰਡ" ਆ ਗਿਆ ਤੇ ਅਰਨੈਸਟ ਹੂਟਨ, ਅਲਫ਼ਰੈਡ ਟੋਜ਼ਰ ਅਤੇ ਰੋਲੈਂਡ ਡਿਕਸਨ ਨਾਲ ਪੜ੍ਹਾਈ ਕੀਤੀ।

## ਅਕਾਦਮਿਕ ਕਰੀਅਰ
ਸ਼ਿਕਾਗੋ ਦੇ ਖੇਤਰੀ ਅਜਾਇਬ ਘਰ ਵਿਚ ਉਸਦੀ ਨਿਯੁਕਤੀ ਮੂਲ ਅਮਰੀਕੀ ਸਮੱਗਰੀ ਦੇ ਨਿਗਰਾਨ ਦੇ ਤੌਰ ਤੇ ਹੋਈ। ਇੱਥੇ ਉਸਨੇ ਵਿਆਖਿਆਕਾਰ ਅਤੇ ਲੇਖਕ "ਹੋਲਿੰਗ ਕਲੈਂਸੀ ਹੋਲਿੰਗ" ਨਾਲ ਕੰਮ ਕੀਤਾ।
ਆਸਟਰੋਨੇਸ਼ੀਅਨ ਡਾਇਸਪੋਰਾ ਦੇ ਪੱਛਮੀ ਹਿੱਸੇ ਵੀ ਪੜਚੋਲ ਲਈ ਉਸਨੇ ਮਦਗਾਸਕਰ ਦਾ ਦੌਰਾ ਕੀਤਾ ਜਦਕਿ ਇਸੇ ਸਭਿਆਚਾਰ ਦੇ ਪੂਰਬੀ ਹਿੱਸੇ ਦਾ ਅਧਿਐਨ ਉਸਨੇ ਮਾਰਕੇਸਾਸ ਵਿਚ ਕੀਤਾ। ਮਦਗਾਸਕਰ ਵਿਚ ਉਸਦੇ ਖੇਤਰੀ ਅਧਿਐਨ ਦਾ ਨਤੀਜਾ **‘ਦਿ ਟਨਾਲਾ: ਅ ਹਿੱਲ ਟਰਾਈਬ ਆਫ਼ ਮਦਗਾਸਕਰ` (1933) (The tanala: A Hill Tribe of Madagaseer)
 ਕਿਤਾਬ ਦੇ ਰੂਪ ਵਿਚ ਨਿਕਲਿਆ।

## ਕਾਰਜ
1936 ਵਿਚ ਰਾਲਫ ਲਿੰਟਨ ਦੀ ਕਿਤਾਬ **‘ਟ ਸਟੱਡੀ ਆਫ਼ ਮੈਨ`** ਛਪੀ, ਜਿਸਨੇ ਉਸ ਨੂੰ ਸਮਾਜ ਸ਼ਾਸ਼ਤਰੀਆਂ ਵਿਚ ਮਾਨਵ ਵਿਗਿਆਨ ਦੇ ਪਹਿਲੇ ਸਿਧਾਂਤਕਾਰ ਦੇ ਤੌਰ ਤੇ ਸਥਾਪਿਤ ਕੀਤਾ। ਉਸਨੇ ਬੋਸੀਅਨ ਮੁੱਖਧਾਰਾ ਤੋਂ ਬਾਹਰ ਰਹਿ ਕੇ ਕੰਮ ਕੀਤਾ। ਇਸ ਕਿਤਾਬ ਵਿਚ ਉਸਨੇ ਸਭਿਆਚਾਰ ਦੇ ਸਰੂਪ ਬਾਰੇ ਆਪਣੇ ਵਿਚਾਰ ਪ੍ਰਗਟਾਵੇ ਤੇ ਸਮਾਜ ਵਿਚ ਵਿਹਾਰ ਦੇ ਪੈਟਰਨ ਦਰਸਾਉਣ ਲਈ ਰੁਤਬੇ ਤੇ ਭੂਮਿਕਾ (Status and Role) ਦੇ ਸੰਕਲਪਾਂ ਦਾ ਵਿਸਥਾਰ ਕੀਤਾ। ਉਸਨੇ ਕਿਹਾ ਕਿ ਮਨੁੱਖ ਦਾ ਰੁਤਬਾ ਉਸ ਨਾਲ ਪਹਿਲਾਂ ਤੋਂ ਹੀ ਜੁੜਿਆ ਨਹੀਂ ਹੁੰਦਾ ਬਲਕਿ ਉਹ ਇਸ ਦੀ ਪ੍ਰਾਪਤੀ ਕਰਦਾ ਹੈ। ਉਸਦੀ 1955 ਵਿਚ ਛਪੀ ਕਿਤਾਬ **‘ਦ ਟਰੀ ਆਫ਼ ਕਲਰ`''' ਵਿੱਚ ਮਨੁੱਖੀ ਸਭਿਆਚਾਰ ਬਾਰੇ ਸਰਵਵਿਆਪੀ ਸੰਖੇਪ ਜਾਣਕਾਰੀ ਦਰਜ ਹੈ। ਉਸਨੇ 'ਰਾਬਰਟ ਰੈਡਫਿਲਡ'ਅਤੇ 'ਮੈਲਵਿਲੇ ਹੈਰਸਕੋਵਿਟਸ' ਨਾਲ ਮਿਲ ਕੇ "ਅਸਭਿਆਚਾਰੀਕਰਨ" (acculturation) ਤੇ ਕੰਮ ਕੀਤਾ ਅਤੇ ਸੱਤ ਮੂਲ ਅਮਰੀਕੀ ਕਬੀਲਿਆਂ ਵਿਚ ਅਸਭਿਆਚਾਰੀਕਰਨ ਉੱਤੇ ਅਧਿਐਨ ਕੀਤਾ।

## ਮੌਤ
ਦੱਖਣੀ ਅਮਰੀਕਾ ਦੇ ਦੌਰੇ ਦੀਆਂ ਗੁੰਝਲਾਂ ਕਾਰਨ 1953 ਵਿਚ ਉਸ ਦੀ ਮੌਤ ਹੋਈ। ਉਸਦੀ ਪਤਨੀ '**ਐਡੀਲਿਨ ਹੋਹਫ਼ੀਲਡ ਲਿੰਟਨ**' ਨੇ ਹੀ ੳੁਸਦੀ "ਦ ਟ੍ਰੀ ਆਫ਼ ਕਲਚਰ" ਨਾਮਕ ਪੁਸਤਕ ਨੂੰ ਪੂਰਾ ਕੀਤਾ।

## ਹਵਾਲੇ
ਮੈਨੀਫੋਲਡ

ਦਿਖਾਈ ਗਈ ਹੈ]]

ਜਦੋਂਕਿ ਟੌਪੌਲੌਜੀਕਲ ਸਪੇਸਾਂ ਵਿਵਿਧ ਅਤੇ ਅਜੀਬ ਹੋ ਸਕਦੀਆਂ ਹਨ, ਟੌਪੌਲੌਜੀ ਦੇ ਬਹੁਤ ਸਾਰੇ ਖੇਤਰ ਮੈਨੀਫੋਲਡਾਂ ਨਾਮਕ ਸਪੇਸਾਂ ਦੀ ਹੋਰ ਜਾਣੀ ਪਛਾਣੀ ਸ਼੍ਰੇਣੀ ਉੱਤੇ ਧਿਆਨ ਕੇਂਦ੍ਰਿਤ ਕਰਦੇ ਹਨ। ਇੱਕ ਮੈਨੀਫੋਲਡ ਅਜਿਹੀ ਟੌਪੌਲੌਜੀਕਲ ਸਪੇਸ ਹੁੰਦੀ ਹੈ। ਜੋ ਹਰੇਕ ਬਿੰਦੂ ਨੇੜੇ ਯੁਕਿਲਡਨ ਸਪੇਸ ਨਾਲ ਮਿਲਦੀ ਜੁਲਦੀ ਹੁੰਦੀ ਹੈ। ਹੋਰ ਸ਼ੁੱਧਤਾ ਨਾਲ ਕਹਿੰਦੇ ਹੋਏ, ਕਿਸੇ n-ਅਯਾਮੀ ਮੈਨੀਫੋਲਡ ਦਾ ਹਰੇਕ ਬਿੰਦੂ ਇੱਕ ਗਵਾਂਢ ਰੱਖਦਾ ਹੈ ਜੋ n-ਅਯਾਮੀ ਯੁਕਿਲਡਨ ਸਪੇਸ ਪ੍ਰਤਿ ਹੋਮੋਮੌਰਫਿਕ ਹੁੰਦਾ ਹੈ। ਰੇਖਾਵਾਂ ਅਤੇ ਚੱਕਰ, ਪਰ ਅੱਠ ਅੰਕ ਦੀ ਤਸਵੀਰ ਨਹੀਂ, ਇੱਕ ਅਯਾਮੀ ਮੈਨੀਫੋਲਡ ਹੁੰਦੇ ਹਨ। ਦੋ-ਅਯਾਮੀ ਮੈਨੀਫੋਲਡਾਂ ਨੂੰ ਸਤਹਿਾਂ ਵੀ ਕਿਹਾ ਜਾਂਦਾ ਹੈ। ਉਦਾਹਰਨਾਂ ਵਿੱਚ ਪਲੇਨ, ਸਫੀਅਰ, ਅਤੇ ਟੌਰੁਸ ਸ਼ਾਮਲ ਹਨ। ਜਿਹਨਾਂ ਨੂੰ ਤਿੰਨ ਅਯਾਮਾਂ ਵਿੱਚ ਅਨੁਭਵ ਕੀਤਾ ਜਾ ਸਕਦਾ ਹੈ, ਪਰ ਕਲੇਇਨ ਬੋਤਲ ਅਤੇ ਵਾਸਤਵਿਕ ਪ੍ਰੋਜੈਕਟਿਵ ਪਲੇਨ ਨੂੰ ਨਹੀਂ।

ਸ਼੍ਰੇਣੀ:ਗਣਿਤ
ਸ਼੍ਰੇਣੀ:ਭੌਤਿਕ ਵਿਗਿਆਨ
ਲੈਰੀ ਪੇਜ

**ਲਾਰੈਂਸ ਲੈਰੀ ਪੇਜ** (ਜਨਮ March 26, 1973) ਇੱਕ ਅਮਰੀਕੀ ਕੰਪਿਊਟਰ ਵਿਗਿਆਨੀ ਅਤੇ ਇੰਟਰਨੈੱਟ ਇੰਟਰਪਰਨੋਰ ਹੈ ਜਿਸਨੇ ਸਰਗੇ ਬ੍ਰਿਨ ਦੇ ਨਾਲ ਗੂਗਲ ਦੀ ਸਥਾਪਨਾ ਕੀਤੀ। ਇਹ **ਪੇਜਰੈਂਕ** ਦਾ ਕਾਢੀ ਹੈ ਜੋ ਗੂਗਲ ਉੱਤੇ ਖੋਜ ਕਰਨ ਸੰਬੰਧੀ ਸਭ ਤੋਂ ਵਧੀਆ ਐਲਗੋਰਿਦਮ ਹੈ। 2018 ਦੀ ਫੋਰਬਜ਼ ਸੂਚੀ ਅਨੁਸਾਰ ਪੇਜ 50.4 ਬਿਲੀਅਨ ਅਮਰੀਕੀ ਡਾਲਰ ਦੀ ਜਾੲਿਦਾਦ ਦਾ ਮਾਲਕ ਹੈ। 
 
ਪੇਜ 26 ਮਾਰਚ, 1973 ਨੂੰ ਪੂਰਬੀ ਲੈਸਿੰਗ, ਮਿਸ਼ੀਗਨ ਵਿਖੇ ਪੈਦਾ ਹੋਇਆ ਸੀ।  ਉਸ ਦਾ ਪਿਤਾ, ਕਾਰਲ ਪੇਜ਼, ਕੰਪਿਊਟਰ ਵਿਗਿਆਨੀ ਸੀ, ਅਤੇ ਉਸਦੀ ਮਾਂ ਨੇ ਉਸਨੂੰ ਕੰਪਿਊਟਰ ਪ੍ਰੋਗਰਾਮਿੰਗ ਸਿਖਾਈ ਸੀ। ਪੇਜ 1975 ਤੋਂ 1979 ਤੱਕ ਓਕਮੋਸ ਮੋਂਟੇਸਰੀ ਸਕੂਲ ਵਿੱਚ ਪੜ੍ਹਿਆ ਅਤੇ ਉਸਨੇ ਈਸਟ ਲੈਸਿੰਗ ਹਾਈ ਸਕੂਲ, ਮਿਸ਼ੀਗਨ ਤੋਂ ਗ੍ਰੈਜੂਏਸ਼ਨ ਕੀਤੀ ਅਤੇ ਯੂਨੀਵਰਸਿਟੀ ਆਫ਼ ਮਿਸ਼ੀਗਨ ਤੋਂ ਬੈਚਲਰ ਆਫ ਸਾਇੰਸ ਡਿਗਰੀ ਪ੍ਰਾਪਤ ਕਰਨ ਤੋਂ ਬਾਅਦ ਪੇਜ ਨੇ ਸਟੈਨਫੋਰਡ ਯੂਨੀਵਰਸਿਟੀ ਵਿੱਚ ਕੰਪਿਊਟਰ ਇੰਜੀਨੀਅਰਿੰਗ ਕਰਨ ਦਾ ਫੈਸਲਾ ਕੀਤਾ। ਛੇ ਸਾਲ ਦੀ ਉਮਰ ਵਿੱਚ ਉਹ ਕੰਪਿਊਟਰੀ ਸਿੱਖਿਆ ਨਾਲ ਜੁੜ ਗਿਆ ਅਤੇ ਆਪਣੇ ਐਲੀਮੈਂਟਰੀ ਸਕੂਲ ਵਿੱਚ ਵਰਡ ਪ੍ਰੋਸੈਸਰ ਦੀ ਅਸਾਈਨਮੈਂਟ ਬਣਾਉਣ ਵਾਲਾ ਪਹਿਲਾ ਬੱਚਾ ਬਣ ਗਿਆ।

## ਗੂਗਲ ਦੀ ਸਥਾਪਨਾ 
1998 ਵਿੱਚ,ਬ੍ਰਿਨ ਅਤੇ ਪੇਜ ਨੇ ਗੂਗਲ ਦੀ ਸ਼ੁਰੂਆਤ (Googol)  ਦੇ  ਡੋਮੇਨ ਨਾਮ ਨਾਲ ਕੀਤੀ। ਜੋ ਇੱਕ ਨੰਬਰ ਤੋਂ ਲਿਆ ਗਿਆ ਹੈ ਜਿਸ ਵਿੱਚ ਇੱਕ ਤੋਂ ਬਾਅਦ ਇੱਕ ਸੌ ਸਿਫ਼ਰ ਸ਼ਾਮਿਲ ਹਨ। ਇਹ ਬਹੁਤ ਵੱਡੀ ਮਾਤਰਾ ਦੇ ਡਾਟਾ ਦਰਸਾਉਂਦਾ ਹੈ ਅਤੇ ਇਸ ਖੋਜ ਇੰਜਣ ਦਾ  ਮਕਸਦ ਇਸ ਡਾਟਾ ਦਾ ਪਤਾ ਲਗਾਉਣਾ ਸੀ।ਸ਼ੁਰੂਆਤ ਤੋਂ ਬਾਅਦ ਪੇਜ ਨੇ ਖੁਦ ਨੂੰ ਸੀ.ਈ.ਓ. ਵਜੋਂ ਨਿਯੁਕਤ ਕੀਤਾ, ਜਦਕਿ ਬ੍ਰਿਨ, ਜੋ ਗੂਗਲ ਦੇ ਸਹਿ-ਬਾਨੀ ਸੀ, ਨੇ ਗੂਗਲ ਦੇ ਪ੍ਰਧਾਨ ਵਜੋਂ ਅਹੁਦਾ ਸੰਭਾਲਿਆ।

ਇਨ੍ਹਾਂ ਦਾ ਉਦੇਸ਼ ‘ਸੰਸਾਰਭਰ ਦੀ ਜਾਣਕਾਰੀ ਨੂੰ ਸੰਗਠਿਤ ਕਰਕੇ ਇਸ ਨੂੰ ਸਰਵ ਵਿਆਪਕ ਪਹੁੰਚਯੋਗ ਅਤੇ ਉਪਯੋਗੀ’ ਸੀ। ਪਰਿਵਾਰ, ਦੋਸਤਾਂ ਅਤੇ ਹੋਰ ਨਿਵੇਸ਼ਕਾਂ ਤੋਂ $ 1 ਮਿਲੀਅਨ ਇਕੱਠੇ ਕਰਨ ਤੋਂ ਬਾਅਦ, ਇਸ ਜੋੜੀ ਨੇ 1998 ਵਿੱਚ ਕੰਪਨੀ ਦੀ ਸ਼ੁਰੂਆਤ ਕੀਤੀ। ਗੂਗਲ ਸੰਸਾਰ ਦਾ ਸਭ ਤੋਂ ਵੱਧ ਪ੍ਰਸਿੱਧ ਖੋਜ ਇੰਜਣ ਬਣ ਗਿਆ ਹੈ, ਜਿੱਥੇ 2013 ਵਿੱਚ ਔਸਤਨ 5.9 ਅਰਬ ਖੋਜਾਂ ਪ੍ਰਤੀ ਦਿਨ ਹੋਈਆਂ। ਕੈਲੀਫੋਰਨੀਆ ਦੇ ਸਿਲੀਕਾਨ ਵੈਲੀ ਵਿੱਚ ਗੂਗਲ ਦਾ ਹੈਡਕੁਆਟਰ ਹੈ। ਗੂਗਲ ਨੇ ਅਗਸਤ 2004 ਵਿਚ ਆਪਣੀ ਸ਼ੁਰੂਆਤੀ ਜਨਤਕ ਪੇਸ਼ਕਸ਼ ਕੀਤੀ, ਜਿਸ ਨਾਲ ਪੇਜ ਅਤੇ ਬ੍ਰਿਨ ਅਰਬਪਤੀ ਬਣ ਗਏ। 

## ਨਿੱਜੀ ਜੀਵਨ 
2007 ਵਿੱਚ, ਪੇਜ ਨੇ ਲੁਸਿੰਡਾ ਸਾਊਥਵਰਥ ਨਾਲ ਵਿਆਹ ਕਰਵਾਇਆ ।  ਸਾਊਥਵਰਥ ਇੱਕ ਖੋਜ ਵਿਗਿਆਨੀ ਹੈ। ਪੇਜ ਅਤੇ ਸਾਊਥਵਰਥ ਦੇ ਦੋ ਬੱਚੇ ਹਨ। 

## ਪੁਰਸਕਾਰ ਅਤੇ ਉਪਲੱਬਧੀਆਂ
* 2002 ਵਿੱਚ 35 ਸਾਲ ਤੋਂ ਘੱਟ ਉਮਰ ਦੇ ਚੋਟੀ ਦੇ 100 ਖੋਜਕਾਰਾਂ ਵਿੱਚ ਪੇਜ ਅਤੇ ਬ੍ਰਿਨ ਨੂੰ  ਐਮ ਆਈ ਟੀ ਟੈਕਨਾਲੋਜੀ ਰੀਵਿਊ ਟੀ. ਆਰ 100 ਵਿੱਚ ਰੱਖਿਆ ਗਿਆ ਸੀ।
* ਵਰਲਡ ਇਕੋਨਾਮਿਕ ਫੋਰਮ ਨੇ ਪੇਜ ਨੂੰ 2002 ਵਿੱਚ ਇੱਕ ਕੱਲ੍ਹ ਦਾ ਵਿਸ਼ਵ ਆਗੂ ਨਾਮਿਤ ਕੀਤਾ ਸੀ।
* ਪੇਜ ਅਤੇ ਬ੍ਰਿਨ ਨੇ ਸੰਨ੍ਹ 2004 ਵਿੱਚ ਮਾਰਕੌਨੀ ਫਾਊਂਡੇਸ਼ਨ ਪੁਰਸਕਾਰ ਪ੍ਰਾਪਤ ਕੀਤਾ, ਜੋ ਕਿ ਵਿਗਿਆਨ ਅਤੇ ਤਕਨਾਲੋਜੀ ਵਿੱਚ ਮਹੱਤਵਪੂਰਨ ਯੋਗਦਾਨ ਲਈ ਮਿਲਦਾ ਹੈ। 

## ਹੋਰ ਜਾਣਕਾਰੀ 
ਪੇਜ **ਟੈਸਲਾ ਮੋਟਰਜ਼** ਵਿੱਚ ਇੱਕ ਨਿਵੇਸ਼ਕ ਹੈ।  ਉਸਨੇ ਨਵਿਆਉਣਯੋਗ ਊਰਜਾ ਤਕਨਾਲੋਜੀ ਵਿੱਚ ਨਿਵੇਸ਼ ਕੀਤਾ ਹੈ ਅਤੇ Google.org ਦੀ ਮਦਦ ਨਾਲ, ਗੂਗਲ  ਪਲੱਗਇਨ ਹਾਈਬ੍ਰਿਡ, ਇਲੈਕਟ੍ਰਿਕ ਕਾਰਾਂ ਅਤੇ ਹੋਰ ਵਿਕਲਪਕ ਊਰਜਾ ਨਿਵੇਸ਼ਾਂ ਨੂੰ ਅਪਣਾਉਣ ਲਈ ਉਤਸ਼ਾਹਿਤ ਕਰਦਾ ਹੈ।

2006 ਵਿੱਚ, ਗੂਗਲ ਨੇ  1.65 ਬਿਲੀਅਨ ਅਮਰੀਕੀ ਡਾਲਰ ਵਿੱਚ ਸਭ ਤੋਂ ਪ੍ਰਸਿੱਧ ਸਟਰੀਮਿੰਗ ਵੀਡੀਓ ਵੈਬਸਾਈਟ  ਯੂਟਿਊਬ ਨੂੰ ਖ੍ਰੀਦ ਲਿਆ ਸੀ। ਅਕਤੂਬਰ 2017 ਵਿੱਚ, ਪੇਜ ਫੋਰਬਸ ਦੀ 400 ਸਭ ਤੋਂ ਅਮੀਰ ਅਮਰੀਕੀ ਲੋਕਾਂ ਦੀ ਸੂਚੀ ਵਿੱਚ 9 ਵੇਂ ਸਥਾਨ 'ਤੇ ਸੀ  ਅਤੇ ਅਗਸਤ 2017 ਵਿੱਚ ਉਹ ਤਕਨਾਲੋਜੀ ਵਿੱਚ ਸਬ ਤੋਂ ਅਮੀਰ ਲੋਕਾਂ ਦੀ ਸੂਚੀ ਵਿੱਚ 5 ਵੇਂ ਸਥਾਨ 'ਤੇ ਸੀ।  2018 ਦੀ ਦੁਨੀਆਂ ਦੇ ਸਭ ਤੋਂ ਸ਼ਕਤੀਸ਼ਾਲੀ ਲੋਕਾਂ ਦੀ ਸੂਚੀ ਵਿੱਚ ਪੇਜ 10 ਵੇਂ ਸਥਾਨ 'ਤੇ ਰਿਹਾ। 

10 ਅਗਸਤ, 2015 ਨੂੰ, ਪੇਜ ਅਤੇ ਬ੍ਰਿਨ ਨੇ ਗੂਗਲ ਅਤੇ ਦੂਜੀਆਂ ਸਹਾਇਕ ਕੰਪਨੀਆਂ ਦੀ ਨਿਗਰਾਨੀ ਕਰਨ ਲਈ ਆਲਫਾਬੈੱਟ ਨਾਮਕ ਨਵੀਂ ਮੂਲ ਕੰਪਨੀ ਬਣਾਉਣ ਦੀ ਘੋਸ਼ਣਾ ਕੀਤੀ।  ਪੇਜ ਨੇ ਇਸ ਨਵੀਂ ਕੰਪਨੀ ਦੇ ਸੀਈਓ ਅਤੇ ਬ੍ਰਿਨ ਨੇ ਪ੍ਰਧਾਨ ਵਜੋਂ ਅਹੁਦਾ ਸੰਭਾਲਿਆ। ਅਤੇ ਸੁੰਦਰ ਪਿਚਾਈ ਗੂਗਲ ਦੇ ਮੁੱਖ ਕਾਰਜਕਾਰੀ ਅਧਿਕਾਰੀ ਵਜੋਂ ਕੰਮ ਕਰ ਰਿਹਾ ਹੈ।

## ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1973
ਸ਼੍ਰੇਣੀ:ਅਮਰੀਕੀ ਲੋਕ
ਮਿਹਰਬਾਨ ਵਾਲੀ ਜਨਮਸਾਖੀ

**ਮਿਹਰਬਾਨ ਵਾਲੀ ਜਨਮਸਾਖੀ** ਆਕਾਰੀ ਪੱਖ ਤੋ ਮੱਧਕਾਲੀਨ ਪੰਜਾਬੀ ਵਾਰਤਕ ਦੀ ਸਭ ਤੋ ਵੱਡੀ ਵਾਰਤਕ ਰਚਨਾ ਹੈ.ਜੋ ੬ ਭਾਗਾਂ ਵਿੱਚ ਵੰਡੀ ਹੋਈ ਹੈ. ਇਨ੍ਹਾਂ ਸਾਖੀਆਂ ਦੀ ਕੁੱਲ ਗਿਣਤੀ ੫੭੫ ਹੈ .ਇਸ ਸਾਖੀਆਂ ਦੇ ਪਹਿਲੇ ੩ 'ਸਚਖੰਡ ਪੋਥੀ ','ਹਰਿਜੀ ਪੋਥੀ',ਤੇ 'ਚਤੁਰ੍ਭੁਜ ਪੋਥੀ'ਵਿਚ ਹੀ ਮਿਲਦੇ ਹਨ ਤੇ ਬਾਕੀ ਭਾਗਾਂ ਦੇ ਸਿਰਫ ਨਾਮ ਹੀ ਪ੍ਪਾਤ ਹਨ ਅਤੇ ਉਹ ਹਨ 'ਕੇਸੋ ਰਾਇ ਪੋਥੀ ਅਭੈਪਦ ਪੋਥੀ',ਅਤੇ 'ਪ੍ਰੇਮ ਪਦ ਪੋਥੀ'.ਸਿਖ ਇਤਿਹਾਸ ਖੋਜ ਵਿਭਾਗ ਨੂੰ ਗ੍ਰੰਥੀ ਗਿਆਨੀ ਬਿਸ਼ਨ ਤੋ ਪ੍ਰਾਪਤ ਹੋਏ. 
ਇਸ ਦੇ ਪਹਿਲੇ ਭਾਗ ਨੂੰ ੧੯੬੨ ਵਿੱਚ ਅਤੇ ਤੀਜੇ ਭਾਗ ਨੂੰ ੧੯੬੯ ਵਿੱਚ ਸੰਪਾਦਿਤ ਕਰਕੇ ਛਾਪਿਆਂ ਗਿਆ.

ਇਸ ਰਚਨਾ ਨੂੰ ਲਿਖਵਾਉਣ ਵਾਲਾ ਮੋਢੀ ਮਿਹਰਬਾਨ ਤੋ ਲਿਖਣ ਵਾਲਾ 'ਕੇਸੋ ਦਾਸ ਬ੍ਰਾਹਮਣ'ਸੀ.
'ਸੱਚਖੰਡ' ਪੋਥੀ ਦੀ ਸੁਧਾਈ ਮੋਢੀ ਮਿਹਰਬਾਨ ਨੇ ਅਤੇ ਪਿਛਲੀਆਂ ਦੋਹਾਂ ਪੋਥੀਆਂ ਦੇ ਨਾਮ 'ਹਰਿ ਜੀ'ਤੇ 'ਚਤੁਰ੍ਭੁਜ' ਨਾਲ ਪ੍ਰਚਲਿਤ ਹੋ ਗਈਆਂ.
ਪਹਿਲੀ ਪੋਥੀ ਵਿੱਚ ਗੁਰੂ ਨਾਨਕ ਦੇਵ ਦੇ ਜੀਵਨ ਤੋ ਕਰਤਾਰਪੁਰ ਤਕ ਦੇ ਭਾਗ ਦਾ ਵਿਵਰਣ ਹੈ ਅਤੇ ਪਿਛਲੀਆਂ ਵਿੱਚ ਕਰਤਾਰਪੁਰ ਦੇ ਨਿਵਾਸ ਵੇਲੇ ਦਾ.
ਮੀਣਾ ਸੰਪਰਦਾਇ ਦਾ'ਵੈਸ਼ਨਵ ਵਿਚਾਰਧਾਰਾ' ਦੇ ਪ੍ਭਾਵ ਹੇਠ ਰਚਨਾ ਰਚੀ ਗਈ.

ਇਸ ਰਚਨਾ ਵਿੱਚ ਵਿਸਤਾਰ ਤੇ ਉਪਦੇਸ਼ਾਤਮਿਕਤਾ ਦੇ ਅੰਸ਼ 'ਪੁਰਾਤਨ ਜਨਮਸਾਖੀ' ਤੋ ਵਧੇਰੇ ਹਨ . ਗੱਲ ਨੂੰ ਸਪਸ਼ਟ ਤੋਂ ਨਿਸਚਿਤ ਰੂਪ ਵਿੱਚ ਪ੍ਰਗਟਾਗਉਣ ਦਾ ਯਤਨ ਕੀਤਾ ਗਿਆ .
 .

## ਹਵਾਲੇ
ਟੌਪੌਲੌਜੀਕਲ ਸਪੇਸ

ਸ਼ਬਦ ਟੌਪੌਲੌਜੀ, ਟੌਪੌਲੌਜੀ ਕਹੇ ਜਾਣ ਵਾਲੇ ਗਣਿਤ ਦੇ ਖੇਤਰ ਪ੍ਰਤਿ ਇੱਕ ਵਿਸ਼ੇਸ਼ ਗਣਿਤਿਕ ਕੇਂਦਰੀ ਵਿਚਾਰ ਵੱਲ ਵੀ ਇਸ਼ਾਰਾ ਕਰਦਾ ਹੈ। ਗੈਰਜਰੂਰੀ ਤੌਰ 'ਤੇ, ਇੱਕ ਟੌਪੌਲੌਜੀ ਦੱਸਦੀ ਹੈ ਕਿ ਕਿਸੇ ਸੈੱਟ ਦੇ ਐਲੀਮੈਂਟ ਇੱਕ ਦੂਜੇ ਪ੍ਰਤਿ ਸਥਾਨਿਕ ਤੌਰ 'ਤੇ ਕਿਵੇਂ ਸਬੰਧਤ ਹਨ। ਇੱਕੋ ਸੈੱਟ ਵੱਖਰੀਆਂ ਵੱਖਰੀਆਂ ਟੌਪੌਲੀਜੀਆਂ ਰੱਖ ਸਕਦਾ ਹੈ। ਉਦਾਹਰਨ ਦੇ ਤੌਰ 'ਤੇ, ਵਾਸਤਵਿਕ ਰੇਖਾ, ਕੰਪਲੈਕਸ ਪਲੇਨ, ਅਤੇ ਕੈਨਟੋਰ ਸੈੱਟ ਨੂੰ ਵੱਖਰੀਆਂ ਟੌਪੌਲੀਜੀਆਂ ਵਾਲੇ ਇੱਕੋ ਸੈੱਟ ਦੇ ਰੂਪ ਵਿੱਚ ਸੋਚਿਆ ਜਾ ਸਕਦਾ ਹੈ।

ਰਸਮੀ ਤੌਰ 'ਤੇ, ਮੰਨ ਲਓ X ਕੋਈ ਸੈੱਟ ਹੈ ਅਤੇ τ ਇਸ X ਦੇ ਸਬਸੈੱਟਾਂ ਦਾ ਪਰਿਵਾਰ ਹੈ। ਫੇਰ τ ਨੂੰ X ਉੱਤੇ ਇੱਕ ਟੌਪੌਲੌਜੀ ਕਿਹਾ ਜਾਵੇਗਾ ਜੇਕਰ:

#	ਖਾਲੀ ਸੈੱਟ ਅਤੇ X ਦੋਵੇਂ ਹੀ τ ਦੇ ਐਲੀਮੈਂਟ ਹੋਣ 
#	τ ਦੇ ਐਲੀਮੈਂਟਾਂ ਦਾ ਕੋਈ ਵੀ ਸੰਘ (ਯੂਨੀਅਨ) τ ਦਾ ਇੱਕ ਐਲੀਮੈਂਟ ਹੋਵੇ 
#	τ ਦੇ ਬਹੁਤ ਸਾਰੇ ਐਲੀਮੈਂਟਾਂ ਦੀ ਸੀਮਤ ਤੌਰ 'ਤੇ ਕੋਈ ਵੀ ਕਾਟ (ਇੰਟਰਸੈਕਸ਼ਨ) ਵੀ τ ਦਾ ਇੱਕ ਐਲੀਮੈਂਟ ਹੋਵੇ।

ਜੇਕਰ τ ਕੋਈ X ਉੱਤੇ ਟੌਪੌਲੌਜੀ ਹੋਵੇ, ਤਾਂ ਜੋੜੇ (X, τ) ਨੂੰ ਟੌਪੌਲੌਜੀਕਲ ਸਪੇਸ ਕਿਹਾ ਜਾਂਦਾ ਹੈ। ਧਾਰਨਾ*Xτ* ਵਿਸ਼ੇਸ਼ ਟੌਪੌਲੌਜੀ τ ਨਾਲ ਸੰਪਨ ਕਿਸੇ ਸੈੱਟ X ਨੂੰ ਲਿਖਣ ਲਈ ਵਰਤੀ ਜਾ ਸਕਦੀ ਹੈ।

τ ਦੇ ਮੈਂਬਰਾਂ ਨੂੰ ਓਪਨ (ਖੁੱਲੇ) ਸੈੱਟ ਕਿਹਾ ਜਾਂਦਾ ਹੈ ਜੋ X ਵਿੱਚ ਹੁੰਦੇ ਹਨ। X ਦੇ ਕਿਸੇ ਸਬਸੈੱਟ ਨੂੰ ਕਲੋਜ਼ਡ (ਬੰਦ) ਕਿਹਾ ਜਾਂਦਾ ਹੈ ਜੇਕਰ τ ਵਿੱਚ ਇਸ ਦੇ ਪੂਰਕ ਵੀ ਹੋਣ (ਯਾਨਿ ਕਿ ਇਸ ਦੇ ਪੂਰਕ ਖੁੱਲੇ ਹੋਣ)। X ਦਾ ਕੋਈ ਸਬਸੈੱਟ ਖੁੱਲਾ, ਬੰਦ, ਦੋਵੇਂ (ਕਲੋਪਨ ਸੈੱਟ), ਜਾਂ ਦੋਵੇਂ ਨਹੀਂ ਹੋ ਸਕਦਾ ਹੈ। ਖਾਲੀ ਸੈੱਟ ਅਤੇ X ਆਪਣੇ ਆਪ ਵਿੱਚ ਹਮੇਸ਼ਾ ਦੋਵੇਂ ਗੁਣਾਂ ਬੰਦ ਅਤੇ ਖੁੱਲੇ ਵਾਲੇ ਹੁੰਦੇ ਹਨ। ਬਿੰਦੂ x ਰੱਖਣ ਵਾਲਾ ਕੋਈ ਖੁੱਲਾ ਸੈੱਟ x ਦਾ ਗਵਾਂਢੀ ਕਿਹਾ ਜਾਂਦਾ ਹੈ।

ਇੱਕ ਟੌਪੌਲੌਜੀ ਵਾਲੇ ਕਿਸੇ ਸੈੱਟ ਨੂੰ ਇੱਕ **ਟੌਪੌਲੌਜੀਕਲ ਸਪੇਸ** ਕਿਹਾ ਜਾਂਦਾ ਹੈ।

ਸ਼੍ਰੇਣੀ:ਗਣਿਤ
ਸ਼੍ਰੇਣੀ:ਭੌਤਿਕ ਵਿਗਿਆਨ
ਆਮ ਟੌਪੌਲੌਜੀ

**ਆਮ ਟੌਪੌਲੌਜੀ**, ਟੌਪੌਲੌਜੀ ਦੀ ਉਹ ਸ਼ਾਖਾ ਹੈ ਜੋ ਮੁਢਲੀਆਂ ਸੈੱਟ-ਸਿਧਾਂਤਕ ਪਰਿਭਾਸ਼ਾਵਾਂ ਅਤੇ ਟੌਪੌਲੌਜੀ ਵਿੱਚ ਵਰਤੀਆਂ ਜਾਂਦੀਆਂ ਬਣਤਰਾਂ ਨਾਲ ਵਰਤਦੀ ਹੈ। ਇਹ ਟੌਪੌਲੌਜੀ ਦੀਆਂ ਹੋਰ ਜਿਆਦਾਤਰ ਸ਼ਾਖਾਵਾਂ ਦਾ ਅਧਾਰ ਹੈ ਜਿਹਨਾਂ ਵਿੱਚ ਡਿੱਫਰੈਂਸ਼ੀਅਲ ਟੌਪੌਲੌਜੀ, ਰੇਖਗਣਿਤਿਕ ਟੌਪੌਲੌਜੀ, ਅਤੇ ਅਲਜਬਰਿਕ ਟੌਪੌਲੌਜੀ ਸ਼ਾਮਲ ਹਨ। ਆਮ ਟੌਪੌਲੌਜੀ ਲਈ ਇੱਕ ਹੋਰ ਨਾਮ ਬਿੰਦੂ-ਸੈੱਟ ਟੌਪੌਲੌਜੀ ਹੈ।

* ਬਿੰਦੂ-ਸੈੱਟ ਟੌਪੌਲੌਜੀ ਵਿੱਚ ਮੁਢਲੇ ਸੰਕਲਪ ਕੰਟੀਨਿਊਟੀ (ਨਿਰੰਤਰਤਾ), ਕਮਪੈਕਟਨੈੱਸ (ਸੰਘਣਤਾ), ਅਤੇ ਕਨੈਕਟਡਨੈੱਸ (ਸੰਪਰਕਤਾ) ਹਨ।

* ਸਹਿਜ ਗਿਆਨ ਦੇ ਤਰੀਕੇ ਨਾਲ, ਨਿਰੰਤਰ ਫੰਕਸ਼ਨ ਨੇੜੇ ਦੇ ਬਿੰਦੂਆਂ ਨੂੰ ਨੇੜੇ ਦੇ ਬਿੰਦੂਆਂ ਤੱਕ ਲੈਂਦੇ ਹਨ। 
 
* ਕੰਪੈਕਟ ਸੈੱਟ ਉਹ ਹੁੰਦੇ ਹਨ ਜਿਹਨਾਂ ਨੂੰ ਮਨਮਰਜੀ ਦੇ ਛੋਟੇ ਅਕਾਰ ਦੇ ਕਈ ਸੀਮਤ ਸੈੱਟਾਂ ਰਾਹੀਂ ਕਵਰ ਕੀਤਾ ਜਾ ਸਕਦਾ ਹੈ।

ਕਨੈਕਟਡ ਸੈੱਟ ਉਹ ਸੈੱਟ ਹੁੰਦੇ ਹਨ ਜਿਹਨਾਂ ਨੂੰ ਅਜਿਹੇ ਦੋ ਹਿੱਸਿਆਂ ਵਿੱਚ ਨਹੀਂ ਵੰਡਿਆ ਜਾ ਸਕਦਾ ਜੋ ਦੂਰ ਹੋਣ। ਸ਼ਬਦਾਂ “ਨੇੜੇ, ਮਨਮਰਜੀ ਦੇ ਛੋਟੇ, ਅਤੇ ਦੂਰ” ਨੂੰ ਖੁੱਲੇ ਸੈੱਟਾਂ ਦੀ ਵਰਤੋ ਨਾਲ ਸ਼ੁੱਧ ਬਣਾਇਆ ਜਾ ਸਕਦਾ ਹੈ। ਜੇਕਰ ਅਸੀਂ ਖੁੱਲੇ ਸੈੱਟਾਂ ਦੀ ਪਰਿਣਾਸ਼ਾ ਬਦਲ ਦਿੰਦੇ ਹਾਂ, ਤਾਂ ਅਸੀਂ ਉਸ ਪਰਿਭਾਸ਼ਾ ਨੂੰ ਬਦਲ ਦਿੰਦੇ ਹਾਂ ਕਿ ਨਿਰੰਤਰ ਫੰਕਸ਼ਨ, ਕਮਪੈਕਟ ਸੈੱਟ, ਅਤੇ ਕਨੈਕਟਡ ਸੈੱਟ ਕੀ ਹੁੰਦੇ ਹਨ। ਖੁੱਲੇ ਸੈੱਟਾਂ ਲਈ ਪਰਿਭਾਸ਼ਾ ਪ੍ਰਤਿ ਹਰੇਕ ਚੋਣ ਨੂੰ ਟੌਪੌਲੌਜੀ ਕਿਹਾ ਜਾਂਦਾ ਹੈ। ਟੌਪੌਲੌਜੀ ਵਾਲੇ ਕਿਸੇ ਸੈੱਟ ਨੂੰ ਇੱਕ ਟੌਪੌਲੌਜੀਕਲ ਸਪੇਸ ਕਿਹਾ ਜਾਂਦਾ ਹੈ।

ਮੈਟ੍ਰਿਕ ਸਪੇਸਾਂ ਟੌਪੌਲੌਜੀਕਲ ਸਪੇਸਾਂ ਦੀ ਇੱਕ ਮਹੱਤਵਪੂਰਨ ਸ਼੍ਰੇਣੀ ਹਨ ਜਿੱਥੇ ਜਿੱਥੇਂ ਦੂਰੀਆਂ ਨੂੰ ਇੱਕ ਮੈਟ੍ਰਿਕ ਨਾਮਕ ਨੰਬਰ ਪ੍ਰਦਾਨ ਕੀਤਾ ਜਾ ਸਕਦਾ ਹੈ। ਇੱਕ ਮੈਟ੍ਰਿਕ ਦਾ ਹੋਣਾ ਕਈ ਸਬੂਤਾਂ ਨੂੰ ਸਰਲ ਕਰਦਾ ਹੈ, ਅਤੇ ਜਿਆਦਾਤਰ ਆਮ ਟੌਪੌਲੌਜੀਕਲ ਸਪੇਸਾਂ ਮੈਟ੍ਰਿਕ ਸਪੇਸਾਂ ਹੁੰਦੀਆਂ ਹਨ।

ਸ਼੍ਰੇਣੀ:ਗਣਿਤ
ਸ਼੍ਰੇਣੀ:ਭੌਤਿਕ ਵਿਗਿਆਨ